Luthufeege vaahaka, PLOTE meehun kiyaidhey goiy | Mihaaru\n30 ޖޫން 2019 - 08:37 85 comments\nސްރީ ލަންކާގައި ތަމަޅައިންނަށް ވަކި ދައުލަތެއް އުފައްދަން ހަނގުރާމަކުރި ޓެރަރިސްޓު ޖަމާއަތެއް ކަމަށްވާ ޕީޕަލްސް ލިބަރޭޝަން އޯގަނައިޒޭޝަން އޮފް ޓެމިލް އީލާމް (ޕްލޯޓް) ގެ ބަޔަކާ އެކު މާލެ އަރައި ކުށެއް ނެތް އެތައް ބަޔަކު ޝަހީދުކޮށްލުމުގައި އިސްވެ ހުރި ހ. ހާޖަރާގޭ އަބްދުﷲ ލުތުފީ އޭނާގެ ދިފާއުގައި އެތައް ވާހަކައެއް ދައްކާފައިވެ އެވެ. އޭނާގެ މައްޗަށް ހިންގި ޝަރީއަތުގައި ބުނީ، މި އުދުވާނީ ހަމަލާ އަކީ އޭނާގެ އިސްނެގުމެއް ނޫން ކަމަށާއި އެއީ ޕްލޯޓްގެ ލީޑަރު އުމާ މަހޭޝްވަރަމްގެ ރޭވުމެއް ކަމަށެވެ. އަދި އޭނާގެ ކިބައިން ސަލާމަތް ނުވެވި، އޭނާއާ ގުޅިގެން ހުރިހާ ކަމެއްގައި އުޅުނީ ކަމަށް ވެސް ބުނެފައިވެ އެވެ.\nލުތުފީ ފިލައިގެން އުޅެމުން ނޫސްތަކަށް ދީފައިވާ އިންޓަވިއުތަކުގައި، އޭނާ އަކީ ވަރަށް ސާފު މީހެއްކަން ދައްކަން މަސައްކަތްކޮށްފައިވެ އެވެ. އެހެންވެ މި ކިޔައިދެނީ، އުމާ މަހޭޝްވަރަމް އާއި ލުތުފީ ރާއްޖޭގެ ވެރިކަން ބަދަލުކުރުމާ ބެހޭ ގޮތުން މަޝްވަރާކުރި އިރު އުމާ މަހޭޝްވަރަމްގެ ޕްލޯޓް ޖަމާއަތުގެ ތަރުޖަމާނަކަށް ހުރި ސްކަންދާ އާއި ހަނގުރާމާގައި ބައިވެރިވި ޕްލޯޓްގެ މެންބަރަކު ލުތުފީއާ ބެހޭ ގޮތުން ލަންކާގެ ޑެއިލީ މިރާ އަށް 2015 ގައި ދިން އިންޓަވިއުއަކުން ފާހަގަވި ކަންކަމެވެ.\nދިވެހިންގެ 19 މީހެއްގެ މަރުގެ ޒިންމާ އޮތް ލުތުފީ މަރަން ހުކުމްކޮށް، އުމުރަށް ޖަލުގައި ބަހައްޓާފައި ހުއްޓާ ޖެނުއަރީ، 16، 2010 ގައި ބޭސްފަރުވާ އަށް ރާއްޖެ އިން ބޭރަށް ފޮނުވުމުން ފިލައިގެން އުޅުމަށް ފަހު އޭނާ ވަނީ މިދިޔަ މެއި 1 ގައި، ލަންކާގައި ހުންނަ ރާއްޖޭގެ އެމްބަސީ އަށް ގޮސް އަމިއްލައަށް އަމާންދީފަ އެވެ. އެކަމަކު އޭނާ ރާއްޖެ ގެނެވޭނެ ގޮތެއް އަދިވެސް ނުވާ ކަމަށްވެ އެވެ.\nލުތުފީ އަކީ އުމާ މަހޭޝްވަރަމްގެ ސަޕޯޓަރެއް\nސްކަންދާ ބުނި ގޮތުގައި އޭނާ ވަނީ ލުތުފީ އާއި އުމާ މަހޭޝްވަރަމްއާ އެކު އެކި ފަހަރުމަތިން އެކުގައި ބައްދަލުވެފަ އެވެ. އެ ބައްދަލުވުންތަކުގައި ލުތުފީ ދައްކާ ވާހަކަތަކުން، އޭނާ އަކީ އުމާ މަހޭޝްވަރަމް އަށް ވަރަށް ތާއީދުކުރާ މީހެއްކަން އެނގޭ ކަމަށް ސްކަންދާ ބުންޏެވެ.\n"ލުތުފީ ސިޔާސީ ކަންކަމާ ބެހޭ ގޮތުން އަހަންނާ ވާހަކަ ދައްކާނީ ވަރަށް މަދުން،" ސްކަންދާ ބުނެފައިވެ އެވެ.\nވާހަކަ ދެކެވޭ ފަހަރަކު ވެސް އޮންނަނީ ދިވެހިރާއްޖޭގައި، ރައީސް މައުމޫން އަބްދުލްގައްޔޫމް ވެރިކަމުގައި އާދައިގެ މީހަކަށް ހަމަޖެހިލައިގެން އުޅެވެން ނެތްކަން ވިސްނައިދިނުން ކަމަށް ތަރުޖަމާނު ބުންޏެވެ. ދުވާލެއްގެ އާމްދަނީ އަށް އެންމެ ޑޮލަރެއް ވެސް ނުލިބޭ ކަމަށާއި މިސްރަށް މީހުން ފޮނުވައިގެން ދީނީ ހަރުކަށި ފިކުރު ފަތުރަން މައުމޫން މަސައްކަތްކުރައްވާ ކަމަށް ވެސް ލުތުފީ ބުނެފައިވާ ކަމަށް ތަރުޖަމާނު ބުންޏެވެ. ލުތުފީ ބުނި ގޮތުން ނަމަ އެއީ ލަންކާ އަށް ވެސް ކުރިމަތިވާނެ ބޮޑު ނުރައްކަލެކެވެ.\nއަހަރެމެންނަކީ އިންޑިއާ ސިފައިންނާ ހަތިޔާރު ހަވާލުކުރަން ޖެހޭނެ ހަމައެކަނި ޖަމާއަތް. އެހެންވެ ލުތުފީ އެއްބަސްވޭ ދިވެހިރާއްޖޭން އަހަރެމެންނަށް ފަޅުރަށެއް ދީ އެ ރަށަށް އަހަރެމެންގެ ހަތިޔާރު ގެންދަން. އޭގެ ފަހުން އަހަރެމެންނަށް ކުދި ބޯޓުތަކުގައި ލަންކާ އަށް އެ ހަތިޔާރު ގެންދެވޭނެ\nތަރުޖަމާނު ބުނި ގޮތުން ނަމަ، ލުތުފީ އަކީ ސަރުކާރާ ދެކޮޅު މީހަކަށް ވާތީ އޭނާ ރާއްޖެ އަށް ހިނގައްޖެ ނަމަ މަރާލާނެ ކަމަށް ވެސް ބުންޏެވެ. އޭނާ ބުނީ ލުތުފީގެ މި ވާހަކަތަކުގެ ސަބަބުން އުމާ މަހޭޝްވަރަމްގެ ވިސްނުން ބަދަލުވެ ލުތުފީ އަށް "އެހީވާން ނިންމީ" ކަމަށެވެ.\nރާއްޖެ އަށް ދިން ހަމަލާ އަށް ފަހު ޖުލައި 16، 1989 ގައި އުމާމަހޭޝްވަރަމަށް ބަޑިން ހަމަލާދީ މަރާލި އެވެ. އިންޑިއާ އާއި އެކި ގައުމުތަކުން އަސްކަރީ ތަމްރީނު ހޯދާފައިވާ އުމާ މަރާލި ކަމަށް ބޮޑަށް ބެލެވެނީ ވާދަވެރި އެލްޓީޓީއީންނެވެ. މަރާލާފައި އޮއްވައި ފެނުނީ ލަންކާގައި ހުންނަ ރާއްޖޭގެ އެމްބަސީއާ މާ ދުރު ނޫން ހިސާބަކުންނެވެ.\nޕްލޯޓް ޖަމާއަތުގެ ލީޑަރު އުމާ މަހޭޝްވަރަމް\nޕްލޯޓާއި ލުތުފީގެ ވިސްނުން "އެއްގޮތް"\nޕްލޯޓަކީ ސްރީ ލަންކާގައި ތަމަޅައިންނަށް ވަކި ދައުލަތެއް ގާއިމުކުރަން ހަނގުރާމަކުރި މައި ޖަމާއަތް ކަމަށްވާ ލިބަރޭޝަން ޓައިގާސް އޮފް ޓެމިލް އީލާމް (އެލްޓީޓީއީ) ގެ ތެރެއިން އުފެދުނު ޖަމާއަތެކެވެ. އެލްޓީޓީއީގެ ލީޑަރު ވެލުޕިއްލައި ޕްރަބާކަރަން އާއި އުމާ މަހޭޝްވަރަމްއާ ޖެހެނު މައްސަލަތަކެއްގައި، އެލްޓީޓީއީގެ ހަތިޔާރުތަކެއް ވެސް ހިފައިގެން އުމާ މަހޭޝްވަރަމް ފިލައި ޕްލޯޓް ޖައާއަތް އުފެއްދީ އެވެ.\n"އަހަންނަށް ގަބޫލުކުރެވެނީ އުމާ އާއި ލުތުފީގެ ގުޅުން އެހާ ވަރުގަދަވީ ނާއިންސާފާ ދެކޮޅަށް އޭރު ކުރި މަސައްކަތުގައި ލުތުފީ ދެއްކި ވާހަކަތަކުގެ ސަބަބުން ކަމަށް. ދިވެހިރާއްޖޭގެ ވެރިކަން ބަދަލުކުރުމަކީ ޕްލޯޓް ޖަމާއަތުގެ ސިޔާސަތުގައި ހިމެނޭ ކަމެއް ނޫން. އަދި އެއީ އަހަރެމެން ދެއްކި ވާހަކައެއް ވެސް ނޫން،" ސްކަންދާ ބުންޏެވެ.\nސްކަންދާ ކިޔައިދީފައިވާ ގޮތުން ނަމަ، ރާއްޖޭގެ ވެރިކަން ބަދަލުކުރަން ލުތުފީއާ އެކު ހަނގުރާމަވެރިން ފޮނުވަން އުމާ އަމިއްލަ އަށް ނިންމުމާ އެކު ޕްލޯޓް ޖަމާއަތުގެ ތެރޭގައި ހިޔާލު ތަފާތުވުން އުފެދުނެވެ. އުމާ އޭނާގެ ނިންމުން ދިފާއުކޮށް ބުނި ކަމަށް ވަނީ ޕްލޯޓަކީ އިންސާފު ހޯދައިދޭން މަސައްކަތްކުރާ ބައެއް ކަމަށާއި އަނިޔާވެރިކަމުން ސަލާމަތްކޮށްދޭން ބަޔަކު އެދުމުން އެކަން ކޮށްދޭންވާނެ ކަމަށެވެ.\nޕްލޯޓަށް ރާއްޖޭގެ ރަށެއް ދޭން ލުތުފީ އެއްބަސްވި\nއެ ދުވަސްވަރަކީ ސްރީ ލަންކާގެ ދާޚިލީ ހަނގުރާމަ އެންމެ ވަރުގަދަ އަށް ހިނގި ދުވަސްވަރެވެ. އެހެންވެ ހަނގުރާމަ ހުއްޓުވައި ސުލްހަ ގާއިމުކުރުމުގައި އިންޑިއާ މެދުވެރިއެއްގެ ދައުރު އަދާކުރި އެވެ. ޕްލޯޓް ޖަމާއަތުގެ ބާރު ކެނޑި އިންޑިއާ ސިފައިންނަށް އަމާންދޭން ޖެހިދާނެ ކަމުގެ ކަންބޮޑުވުން އޭރު އެ ޖަމާއަތުގެ ވެރިންގެ މެދުގައި އޮތެވެ.\n"އަހަރެމެންނަކީ އިންޑިއާ ސިފައިންނާ ހަތިޔާރު ހަވާލުކުރަން ޖެހޭނެ ހަމައެކަނި ޖަމާއަތް. އެހެންވެ ލުތުފީ އެއްބަސްވޭ ދިވެހިރާއްޖޭން އަހަރެމެންނަށް ފަޅުރަށެއް ދީ އެ ރަށަށް އަހަރެމެންގެ ހަތިޔާރު ގެންދަން. އޭގެ ފަހުން އަހަރެމެންނަށް ކުދި ބޯޓުތަކުގައި ލަންކާ އަށް އެ ހަތިޔާރު ގެންދެވޭނެ،" އުމާއާ ހަވާލާދީ ތަރުޖަމާނު ބުންޏެވެ.\nޕްލޯޓްގެ ވެރިންގެ މެދުގައި މަޝްވަރާނުކޮށް، ރާއްޖެ އަށް ހަނގުރާމަވެރިން ފޮނުވައިދޭން އުމާ އެއްބަސްވި އެއް ސަބަބަަކީ މިއީ ކަމަށް ތަރުޖަމާނު ބުންޏެވެ.\nހަނގުރާމައިގެ ބައިވެރިން ކަނުބަނދެގެން ޝަރީއަތަށް ހާޒިރުކުރަނީ\nހަނގުރާމަ ރާވަމުން ދިޔައީ ލުތުފީ ބައިވެރިވެގެން\nލުތުފީގެ ވާހަކަތައް ގަބޫލުކޮށް އުމާ ނިންމީ ރާއްޖެ އަށް ހަނގުރާމަވެރިން ފޮނުވާށެވެ. ސްކަންދާ ބުނީ މިކަމަށް ހާއްސަކޮށްގެން އުމާ އޭނާގެ 80 ވަރަކަށް ހަނގުރާމަވެރިޔަކު ހާއްސަކޮށް، ސިއްރު މިޝަނެއްގެ ގޮތުގައި އެކަން ރާވަން ފެށި ކަމަށެވެ. ތަރުޖަމާނު ބުނި ގޮތުގައި، މި މީހުންގެ ތެރެއިން ބައެއް މީހުން ރާއްޖެ އަށް ގޮސް އައިސް އުޅެ އެވެ. އެ މީހުން ދިޔައީ މާލެ އާއި އިމާރާތްތަކުގެ ޗާޓުތައް ކުރަހައި ލުތުފީއާ އެކު ބައްދަލުވުންތައް ބާއްވަމުންނެވެ.\nމިކަން ލަންކާގައި ހިނގަމުން ދިޔައިރު، ތަރުޖަމާނު ބުނި ގޮތުން ނަމަ، ޔޫރަޕްގައި ތިބި ޕްލޯޓްގެ މެންބަރުން ދިޔައީ މާލެ އަށް ދަތުރުކުރަން ބޯޓެއް ހޯދުމުގެ މަސައްކަތްކުރަމުންނެވެ. އެއީ ހަނގުރާމަ އަށް ދިއުމަށާއި ހަނގުރާމައިގެ ފަހުން ވެސް މާލެ އާއި ލަންކާއާ ދެމެދު ދަތުރުކުރުމަށެވެ.\nސްކަންދާ ބުނި ގޮތުން ނަމަ ހަނގުރާމައިގެ ހުރިހާ ކަމެއް ރާވަމުން ދިޔައީ ލުތުފީ އާއި އުމާ އަދި ޕްލޯޓްގެ އެހެން ދެ ލީޑަރުން ކަމަށްވާ ވަސަންތީ އާއި ފާރޫގެވެ. އޭނާ ބުނީ ރާއްޖެ ހިފުމަކީ ވަރަށް ފަސޭހަ ކަމަކަށް ވާނެ ކަމަށް އެ މީހުން ބުނަމުން ދިޔަ ކަމަށެވެ. އެކަމަކު ހަނގުރާމައިގެ ރޭވުންތައް ފެށި ހިސާބުން ދިމާވާން ފެށީ މައްސަލަތަކެވެ.\nރޭވި ގޮތަށް އެއްވެސް ކަމެއް ނުވި\nމާލެ އަށް ދާން ފްރާންސުން ގަތް ބޯޓު، އެންމެ ފަހު ވަގުތު ފްރާންސުން ހިފެހެއްޓި އެވެ. އެއީ އެ ބޯޓުގެ އިންޝޫރެންސް ފައިސާ ނުދައްކާ އޮތުމުންނެވެ. ހަނގުރާމައިގެ ޕްލޭން ފެއިލް ވިޔަ ނުދޭން ހަނގުރާމަވެރިން ދެން ކުރި ކަމަކީ ލަންކާގެ ކަލްޕިޓިޔާ އިން ދެ މަސްބޯޓު ފޭރިގަތުމެވެ. އެއް ބޯޓަށް އެރީ ވަސަންތީގެ ގްރޫޕެވެ. އަނެއް ބޯޓުގައި ލުތުފީ އާއި ފާރޫގުގެ ގްރޫޕެވެ. އޮކްޓޫބަރު 30، 1988 ގެ ދަންވަރު ފުރައިގެން މާލެ އަރަން ނިންމީ ނޮވެމްބަރު ދެ ވަނަ ދުވަހުގެ ރޭގެ ވަގުތަކަށެވެ.\nރާވާފައި އޮތީ ބާބޫ ކިޔާ ހަނގުރާމަވެރިއެއްގެ މޭސްތިރިކަމުގައި އޮތް ގްރޫޕުން މާލޭގެ ރޭޑިއޯ ސްޓޭޝަނާއި މުއާސަލާތީ ހިދުމަތް ހިފައި ކޮންޓްރޯލްގެ ދަށަށް ގެންދިއުމަށާއި ފާރޫގުގެ ގްރޫޕުން ރައީސް މައުމޫނާއި ޑިފެންސް މިނިސްޓަރު ހައްޔަރުކުރުމަށެވެ. ލުތުފީ އާއި ވަސަންތީ އަށް އޮތީ ސިފައިންގެ ހިފުމެވެ.\nތަރުޖަމާނު ބުނި ގޮތުން ނަމަ މާލެ އަށް އެރުމާ އެކު މާލެ އިން ބަޔަކު ލުތުފީއާ ގުޅޭ ގޮތަށް އޮތީ ހަމަޖެހިފަ އެވެ.\nޕްލޯޓްގެ ހަނގުރާމަވެރިޔަކު ސިފައިންގެ ހަމަލާއެއްގައި މަރުވެފައި: ވަސަންތީ މަރުވުމާ އެކު ހަނގުރާމަވެރިންގެ ކޮމާންޑް ގެއްލި މަސައްކަތްކުރީ ފިލަން\nދަތުރު ފެށުމާ އެކު މައްސަލަތައް ކުރިމަތިވާން ފެށި އެވެ. މޫސުން ގޯސްވެ މަސްބޯޓު އޮޔާ ދާން ފެށީ އޮސްޓްރޭލިއާ ދިމާލަށެވެ. ކަނޑަށް ބަލި ހަނގުރާމަވެރިން ބޯ އަނބުރައި ހޮޑުލާން ފެށި އެވެ.\n"ކިތަންމެ ކުޑަ އެތިކޮޅެއް ކާލިޔަސް ލެވެނީ ހޮޑު،" ދަތުރުގައި ބައިވެރިވި ރަހަވާން ކިޔާ މީހަކު ޑެއިލީ މިރާ އަށް ބުނެފައިވެ އެވެ.\nއޭނާ ބުނި ގޮތުގައި ނޮވެމްބަރު ދެ ވަނަ ދުވަހަށް މާލެ ދެވޭނެ ކަމަށް ލަފާކުރި ނަމަވެސް ދެވުނީ ޖެހިގެން އައި ދުވަހުގެ ފަތިހު 4:00 ހާއިރު އެވެ. މާލެއާ ގާތްކުރި އިރު ބޯޓު ބަނދަރުކުރަން ޖާގައެއް ނުލިބުނެވެ. އެކަމަކު ލުތުފީމެން ތިބި ބޯޓު ޖާގައެއް ހޯދައި، އެންމެ ކުރިން ބަނދަރުކޮށް މާލެ އަށް ފޭބި އެވެ. އެކަމަކު ލުތުފީ ބުނި ގޮތަށް، އޭނާއާ ބައިވެރިވާން އެއްވެސް ބަޔަކު ނާދެ އެވެ. ޕްލޯޓްގެ މީހުން ގަބޫލުކުރީ މާލެ އަށް އަރާނެ ކަމަށް ބުނި ދުވަހަށް އެކަން ނުވުމުން، ލުތުފީގެ ސަޕޯޓަރުން ނުނިކުންނަނީ ކަމަށެވެ. ރަހަވާން ބުނީ އެހެންވެ ދެން ޖެހުނީ، މާލެ އަށް ފޭބި ގޮތަށް ސިފައިންގެއާ ދިމާލަށް ދާން ކަމަށެވެ. މުއާސަލާތުކުރުމަށް ބޯޓުގައި ގެންގުޅުނު ސެޓު މޫދަށް ވެއްޓި އެ ހަލާކުވި އެވެ. އެހެންވެ، ދެ ބޯޓުގެ ދެމެދުގައި ގުޅުން ކެނޑި އަދި ލަންކާގައި ތިބި ޕްލޯޓްގެ ވެރިންނާ ވެސް ގުޅުން ކެނޑުނީ އެވެ.\nއެ ހިސާބުން ދެން އަހަރެމެންނަށް އެނގިއްޖެ މާލޭގައި ތިބި އަހަރެމެންގެ މީހުން ގޮވައިގެން އަވަހަށް ފިލަންވީކަން. ޖެހިގެން އައި ދެ ގަޑިއިރު ތެރޭ ސިފައިންނާ އެކު ހަތް ބޯޓެއް އައިކަން އެނގޭ. އަހަރެމެން މާލޭގެ ޖަނަރޭޓަރުތައް ނިއްވާލައި ރަށް އަނދިރިކޮށްފައި ތައްޔާރުވީ ފުރަން. މާލޭގައި އަހަރެމެންގެ ތިން މީހަކު މަރުވި. ދެން ބާކީ ތިބި އެންމެން (ނޮވެމްބަރު 4) ގެ ދަންވަރު 12:10 ވީއިރު ބޯޓަށް އަރައި ދަތުރު ފެށިން\nއެންމެ ފުރަތަމަ މާލެ އަށް ހަނގުރާމަވެރިން ފޭބީ މާލޭ ކޮމާޝަލް ހާބަރުންނެވެ. އެ މީހުން ފައިބައިގެން ދަނިކޮށް ސިފައިންގެ މީހަކާއި އިމިގްރޭޝަން އޮފިސަރަކު ފެނި އެ މީހުންނާ ދިމާލަށް ބަޑި ޖެހި އެވެ. މި ފޮނުވާލި އުންޑަތައް ވީ، ބޮޑު އުދުވާނަކާ ކުރިމަތިވެދާނެ ކަމަށް ތައްޔާރު ނުވެ ތިބި ސިފައިން ތައްޔާރީ ހާލަތަށް ގެނުވި ކަމަކަށެވެ. ހަނގުރާމާގައި ބައިވެރިވި ރަހަވާން ބުނީ ސިފައިންގެއާ ދިމާކޮށްލުމާ އެކު ދިވެހި ސިފައިން ހަމަލާ ދޭން ފެށި ކަމަށެވެ.\nމުޅި ޕްލޭންގެ މައުލޫމާތު އެންމެ ރަނގަޅަށް އެނގި ހުރި ވަސަންތީ ހިމެނުނީ ސިފައިންގެ ރައްދު ހަމަލާގައި އެންމެ ފުރަތަމަ މަރުވި ޓެރަރިސްޓުންގެ ތެރޭގަ އެވެ. ޓެރަރިސްޓުން ސިފައިންގެ އަށް ހަމަލާދީ އެތަން ހިފަން ކުރި މަސައްކަތް ކާމިޔާބެއް ނުކުރެވުނެވެ. ކުރެވުނުހާ ވެސް ކަމަކީ ސިފައިން ބޭރަށް ނުކުތަ ނުދީ ހިފަހައްޓާލެވުން ކަމަށް، ހަނގުރާމާގައި ބައިވެރިވި ރަހަވާން ކިޔައިދީފައިވެ އެވެ.\nފިލައިގެން ދަނިކޮށް ލުތުފީ ހައްޔަރުކޮށްގެން ގެނެސް މާލެ އަށް ބާލަނީ\nއަނެއް ބޯޓުގައި ތިބި މީހުންނަށް މާލޭގައި ބަނދަރުކޮށް މާލެ އަށް ފޭބުނީ ފުރަތަމަ ގްރޫޕުން ސިފައިންގެ އަށް ހަމަލާ ދެމުން ދަނިކޮށެވެ. އެ ބޯޓުގައި ތިބި ބާބޫގެ ޓީމަށް ހަވާލުވެފައި އޮތީ މުއާސަލާތީ ހިދުމަތް މެދުކަނޑާލައި ކޮންޓްރޯލް ނެގުމަށެވެ. އެކަމަކު ބާބޫގެ ގްރޫޕް ޓެލެކޮމް ބިލްޑިންގަށް ދިޔައިރު އެތަން ހުރީ ބަންދުކޮށްފަ އެވެ. އެއީ ބަންދު ދުވަހެއްކަމުން މީހަކު ވެސް ފެންނާކަށް ނެތެވެ. ދިން ހަމަލާތަކުން އެތަނުގެ ދަގަނޑު ދޮރު ވެސް ވައްޓައެއް ނުލެވުނެވެ.\nބާބޫގެ ގްރޫޕުން މުއާސަލާތީ ހިދުމަތް ހުއްޓުވާލި ކަމަށް ހީކޮށްގެން ތިބި ފާރޫގުގެ ޓީމުން، އެ މީހުންނާ ހަވާލުވެފައިވާ ގޮތަށް، ރައީސް މައުމޫނާއި ޑިފެންސް މިނިސްޓަރު ހައްޔަރުކުރަން ދިޔަ އެވެ. އެކަމަކު ބަޑީގެ އަޑަށް ރައީސް މައުމޫން ރައްކާތެރިކަން ހޯއްދަވައި ފިއްލެވި އެވެ. އިލްޔާސް ހޯދަން ޓެރަރިސްޓުން އެގެޔަށް ދިޔަ އެވެ. އެމީހުންނާ ބައްދަލުކުރެއްވީ ވެސް އިލްޔާސް އެވެ. އެކަމަކު އެއީ ކާކުކަން އެ މީހުންނަށް ނޭނގުމުން، އިލްޔާސް އަލުން ގޭތެރެއަށް ވަންނަވަން ފުރުސަތު ދިނެވެ. އެވަގުތު ގޭގެ އަނެއް ފަރާތު ފާރުމަތިން ފުންމާލައްވައިގެން އިލްޔާސް ފިއްލެވީ އެވެ.\nމުއާސަލާތީ ހިދުމަތް ހުއްޓުވާނުލެވި އޮތުމުން ލިބިވަޑައިގެންނެވި ފުރުސަތުގައި ހެނދުނު 7:00 ހާއިރު މައުމޫން ވަނީ އެމެރިކާ އާއި އިނގިރޭސި ވިލާތާއި ސްރީ ލަންކާ އަށް ވެސް ގުޅުއްވައި އެހީ އަށް އެދިވަޑައިގެންފަ އެވެ.\nއަބްދުﷲ ލުތުފީ: އޭނާ އަކީ ހަމަލާގެ މޭސްތިރި\nނާކާމިޔާބުވެއްޖެކަން އެނގި ފިލަން ދުވުން\nރަހަވާން ކިޔައިދީފައިވާ ގޮތުގައި ރައީސް މައުމޫން އެހީ އަށް އެދިވަޑައިގަތުމާ އެކު އެންމެ ފުރަތަމަ އިޖާބަ ދިނީ ފޯޅަވަހީގައި ތިބި އެމެރިކާ ސިފައިންނެވެ. އޭނާ ބުނީ 7:30 ހާއިރު އެމެރިކާގެ ފައިޓާ ޖެޓެއް މާލެ ވަށައި ބުރެއް ޖެހި ކަމަށެވެ. ރަހަވާން ބުނި ގޮތުގައި މިޝަން ފެއިލް ވެއްޖެކަން އެ ހިސާބުން އޭނާ އާއި ފާރޫގަށް އެނގުނެވެ. އެ ހިސާބުން ދެން ފެށީ ސަލާމަތްވާނެ ގޮތެއް ހޯދުމަށެވެ. އެކަމަކު ހަނދާނެ ގޮތެއް އެ މީހުންނަކަށް ނޭނގުނެވެ. ހަނގުރާމައިގެ ހަގީގީ ކޮމާންޑަރަކީ ވަސަންތީ ކަމަށް ވާއިރު އޭނާ ވަނީ އެންމެ ކުރިން މަރުވެފަ އެވެ. އޭނާ ނެތް ހިނދެއްގައި އަދި ނާކާމިޔާބު ވެއްޖެ ހިނދެއްގައި ފިލައިގެން ދިއުމުގެ އެއްވެސް ޕްލޭނެއް އޮތީއެއް ނޫނެވެ.\n"އަހަރެމެން މާލޭގައި ބަންދުވީ. މުއާސަލާތު ކުރެވޭނެ ގޮތެއް ނެތް. އަހަރެމެންގެ 80 ހަނގުރާމަވެރިން ސަލާމަތްވެގެން ދާނެ ގޮތެއް ނެތް،" ރަހަވާން ބުންޏެވެ.\nއޭނާ ބުނީ މާލޭ ބަނދަރުގައި އޮތް ޕްރޮގްރެސް ލައިޓް ހައިޖެކްކޮށް، އާންމުން ރަހީނުކޮށް އެޔަށް އަރުވައިގެން ދަތުރު ފެށުމަކީ ސަލާމަތްވާން ރޭވި "އިމަޖެންސީ ޕްލޭނެއް" ކަމަށެވެ.\n"އިރުއޮއްސި ހައެއް ޖެހި އިރު އިންޑިއާގެ ފުރަތަމަ މަތިންދާބޯޓު ސިފައިންނާ އެކު އައިސް ޖައްސައިފި،" ރަހަވާން ބުންޏެވެ.\n"އެ ހިސާބުން ދެން އަހަރެމެންނަށް އެނގިއްޖެ މާލޭގައި ތިބި އަހަރެމެންގެ މީހުން ގޮވައިގެން އަވަހަށް ފިލަންވީކަން. ޖެހިގެން އައި ދެ ގަޑިއިރު ތެރޭ ސިފައިންނާ އެކު ހަތް ބޯޓެއް އައިކަން އެނގޭ. އަހަރެމެން މާލޭގެ ޖަނަރޭޓަރުތައް ނިއްވާލައި ރަށް އަނދިރިކޮށްފައި ތައްޔާރުވީ ފުރަން."\nއިންޑިއާ ސިފައިން ވަނީ މި ބޯޓު ހުއްޓުވައި، އެންމެން އަތުލައިގެންފަ އެވެ. އިންޑިއާ ސިފައިންގެ ހަމަލާގައި ވެސް އެތައް ބަޔަކު މަރުވި އެވެ. އަދި ބޯޓު އަޑިއަށް ދިޔަ އެވެ.\nނޮވެމްބަރު3ގެ އުދުވާނީ ހަމަލާއާ ލުތުފީއާ އޮތް ގުޅުމާ މެދު ސުވާލެއް އުފައްދަން ޖާގައެއް ނެތްކަން ޕްލޯޓްގެ މެންބަރުން ކިޔައިދީފައިވާ ވާހަކަތަކުން ވެސް އެނގެ އެވެ. ރާއްޖެ ހިފައި ވެރިކަން ބަދަލުކުރަން ޖެހޭކަން ވިސްނައިދިނުމާއި ހަނގުރާމަ ރޭވުމުގައި ލުތުފީ ބައިވެރިވެފައިވާ މިންވަރު ސާފުކޮށް އެބަ އެނގެ އެވެ.\nއިތުރު ލިޔުންތައް ނޮވެމްބަރު3އަބްދުﷲ ލުތުފީ ނޮވެމްބަރު3ބަޣާވާތް\nލުތުފީގެ ޝަރީއަތް: ވަކީލަކު ހަމަޖައްސަން 10 ދުވަސް\nލުތުފީ ފިލި މައްސަލައިގެ އަޑުއެހުމެއް މާދަމާ


Meehaku eyna hayyaru kuri fuluhehge furaana salaamayikohfi\nމީހަކު އޭނާ ހައްޔަރުކުރި ފުލުހެއްގެ ފުރާނަ ސަލާމަތްކޮށްފި\nކުށެއް ކޮށްފިނަމަ ކޮންމެ މީހަކުވެސް ހައްޔަރުކޮށް އެމީހަކު އިންސާފުގެ ކުރިމައްޗަށް ގެންދިއުމަކީ ފުލުހުންގެ ވާޖިބެކެވެ. މިގޮތުން ވާޖިބު އަދާކުރުމުގެ ގޮތުން ހައްޔަރުކުރާ މީހަކާ މެދު ހައްޔަރުކުރާ މީހާގެ ގޮތުގައި ރުޅި އާއި ނަފްރަތު ކޮންމެހެން އޮންނާކަށް ނުޖެހެ އެވެ.\nއެމެރިކާގެ ސްޓޭޓެއް ކަމަށްވާ އަލްބާމާގައި ދިރިއުޅޭ މި އަންހެންމީހާ އަކީ މީގެ ދިރިހުރި މިސާލެކެވެ. ފާއިތުވީ އަހަރުތަކުގެ ތެރޭގައި އެތައް ފަހަރަކު އޭނާ ހައްޔަރުކުރި ފުލުސް އޮފިސަރަށް އެ އަންހެންމީހާ ވަނީ ކިޑްނީ ހަދިޔާކޮށް އެ އޮފިސަރުގެ ފުރާނަ ސަލާމަތް ކޮށްދީފަ އެވެ.\nފޮކްސް ނިއުސްގައިވާ މި ޚަބަރުގައިވާ ގޮތުން ޖޯސެލީން ޖޭމްސް އަކީ މަސްތުވާތަކެއްޗަށް ދެވި ހިފާފައިވާ އަންހެނެކެވެ. ކުރީގެ ފުލުސް އޮފިސަރެއް ކަމަށްވާ ޓެރެލް ޕޮޓާ އަކީ ކާކުކަން ޖޯސެލީން ވަރަށް ރަނގަޅަށް ދަނެ އެވެ.\nޕޮޓާއަށް ކިޑްނީއެއް ބޭނުންވެގެން އޭނާގެ އަންހެންދަރިފުޅު ފޭސްބުކްގައި ޖަހާފައިވާ އިޝްތިހާރެއް ފެނުމާއެކު ވެސް ޖޯސެލީންއަށް އެއީ އެތައް ފަހަރަކު އޭނާ ހައްޔަރުކުރި އޮފިސަރުކަން އެނގުނެވެ. މި ޕޯސްޓު ފެނުމުން ޕޮޓާގެ ދަރިފުޅަށް ގުޅައި ކިޑްނީ ހަދިޔާކުރަން ތައްޔާރަށް ހުރިކަމަށް ޖޯސެލީން ބުންޏެވެ.\nޖޯސެލީން، 40، އަކީ އެއް އިރެއްގައި ޑްރަގް އެޑިކްޓެއް ނަމަވެސް އޭނާގެ އަމިއްލަ ހިތްވަރާއި އަޒުމުން އޭނާ ވަނީ މަސްތުވާ އެއްޗެތީގެ ވަބާ އިން މުޅިން ސަލާމަތް ވެފަ އެވެ.\nމަސްތުވާ އެއްޗެތީގެ އަވައިގައި ޖޯސެލީން ޖެހިގެން ހޭދަވީ ދުވަސްތަކުގައި އޭނާގެ ވަޒީފާ ވެސް ގެއްލުނެވެ. އަދި ދުއްވަން ގެންގުޅުނު ކާރު ވެސް ވިއްކާލަން މަޖްބޫރު ވިއެވެ. އެހެންވެ މަސްތުވާ އެއްޗެތި ބޭނުން ވުމުން އަބަދުވެސް ކޮންމެވެސް ތަނަކުން ވައްކަން ކުރަނީ އެވެ. އެގޮތުން 2007ން 2012 އާ ދެމެދު 16 ފަހަރަށް ޖޯސެލީން ވަނީ ހައްޔަރުކޮށްފަ އެވެ. އަދި އޭނާގެ ނަން "މޯސްޓް ވޯންޓެޑް" ލިސްޓަށް ވެސް އޮތީ އަރާފަ އެވެ.\nޖޯސެލީންގެ އުޅުން އިސްލާހުކޮށް މުޅިން އާ ހަޔާތެއް ފަށަން ޖޯސެލީން ނިންމީ ޓީވީ ޝޯއެއްގައި "ވޯންޓަޑް ކްރިމިނަލްސް"ގެ ލިސްޓެއް ދެއްކިއިރު އޭގައި ޖޯސެލީންގެ ނަން އިނީމާ ގަތް ލަދުންނެވެ. ހަޔާތަށް ބޮޑު ބަދަލެއް ގެންނަން އޭނާ އަޒުމު ކަނޑައެޅީ އެ ދުވަހު އެވެ.\nއިސްލާހުވާން ބޭނުންވުމުން އޭނާ އެންމެ ފުރަތަމަ ވެސް ކުރިކަމަކީ އަމިއްލައަށް ފުލުހުންނާ ހަވާލުވުމެވެ. އޭނާއަށް ހަ މަސް ދުވަހަށް ޖަލަށްލުމުގެ ހުކުމެއް އައެވެ. އަދި ނުވަ މަސް ދުވަހު ރިހެބްގައި ހުންނަން ޖެހުނެވެ. ޖަލު ހުކުމާއި ރިހެބުގެ މުއްދަތު ފުރިހަމަކޮށްފައި ނުކުތްއިރު ޖޯސެލީން އަކީ މުޅީން ބަދަލުވެފައިވާ މީހެކެވެ. ދެން އޭނާ ފެށީ އޭނާ ފަދައިން މަސްތުވާ އެއްޗެތީގެ އަވައިގައި ޖެހިފައިވާ މީހުން ހަމަ މަގަށް އެޅުވުމަށް އެހީތެރިވުމަށެވެ.\nޖޯސެލީން މުޅިން އާ ދިރިއުޅުމެއް ފެށިއިރު އެތައް ފަހަރަކު އޭނާ ހައްޔަރުކުރި ފުލުސް އޮފިސަރު އޮތީ ކިޑްނީ ފެއިލްވެ ކިޑްނީ އަކަށް ބޭނުންވެފަ އެވެ. އޮފިސަރު ޕޮޓާގެ ދަރިފުޅަށް ގުޅައިގެން ޖޯސެލީން ކިޑްނީ ދޭން އެއްބަސްވީއިރު ކިޑްނީއަކަށް ހަތެއް ނޫނީ އަށެއްކަ އަހަރުގެ ދިގު އިންތިޒާރެއް ކުރަން ޖެހޭނެކަމަށް ކަމާ ބެހޭ ފަރާތްތަކުން އޮފިސަރު ޕޮޓާ އަށް ވަނީ އަންގާފަ އެވެ.\n"އެތައް ފަހަރަކު އޭނާ ޖަލަށް ލާފައިވާ ފުލުސް އޮފިސަރަކަށް ކިޑްނީ ދޭން އެންމެ އެކަށީގެން ނުވާ މީހަކަށް ވާނީ އޭނާ އެތައް ފަހަރެއްގެ މަތިން އޭނާ އެ ހައްޔަރުކުރި މީހާ. އަހަރެންނަށް ކިޑްނީ ދީފާނެކަމަށް ލަފާކޮށް އަހަރެން ތައްޔާރުކުރި ލިސްޓުގައި ވެސް ހަމަ ގައިމުވެސް ޖޯސެލީންގެ ނަމެއް ނޯންނާނެ. ނަމަވެސް ޖޯސެލީން އަހަންނަށް ކިޑްނީ ދޭން ނިންމުމުން އަހަރެން އޭނާއަށް ވަރަށް ބޮޑަށް ޝުކުރު އަދާކުރަން،" ޕޮޓާ ބުނެފައި ވެއެވެ.\nޖޯސެލީން މިހާރު ވަނީ ޕޮޓާ އަށް ކިޑްނީ ހަދިޔާކޮށްފަ އެވެ. ވެންޑާބިލްޓް ޔުނިވަސިޓިގައި ހެދި މި ޓްރާންސްޕްލާންޓަށް ފަހު ދެ މީހުންގެ ހާލު ވެސް ރަނގަޅު ކަމަށް މި ރިޕޯޓުގައި ބުނެފައި ވެއެވެ.\nފިޓްނަސް އަށް ސަމާލުކަންދޭ 82 އަހަރުގެ މާމައެއް\nހިތްހަމަނުޖެހިގެން މާސިޑީޒްގައި ރޯކޮށްލައިފި\nރުފިޔާއަކަށް މެންދުރު ކެއުން ދޭ ރެސްޓޯރެންޓެއް


IBM ah India dharikolhuge CEO eh - Hali News\nއައިބީއެމްއަށް އިންޑިއާ ދަރިކޮޅުގެ ސީއޯއެއް\n24 September 2020, 09:49\nއައިބީއެމް: އަރްވިންދް ކްރިޝްނާ\nއިންޑިއާ ދަރިކޮޅުގެ އަރވިންދް ކްރިޝްނާ، އައިބީއެމް ކުންފުނީގެ ސީއީއޯގެ މަގާމަށް އައްޔަން ކޮށްފިއެވެ. ކްރިޝްނާއަކީ އައިބީއެމް ކުންފުނީގެ ވައިސް ޕްރެޒިޑެންޓްގެ މަގާމު ފުރުއްވާފައިވާ އެކުންފުންޏަށް ފަރިތަ ބޭފުޅެކެވެ.\nފޯރޗޫން މަޖައްލާއިން ރިޕޯޓްކޮށްފައިވާ ގޮތުގައި އައިބީއެމްއިން އުންމިދު ކުރަނީ، މައިކްރޯސޮފްޓްގެ ސަތިޔަ ނަޑެއްލާއާއި އެއްފަދަ ފަސަމަންޒަރެއް ހިއްސާކުރާ ކްރިޝްނާއަށް މިމަގާމު ދިނުމުން އައި ބީމއެމްއަށް އައު ދިރުމެއް އަންނާނެ ކަމުގައެވެ.\nސީއެންބީސީގައި ވާހަކަދައްކަވަމުން ކްރިޝްނާ ވިދާޅުވީ މި ދުވަސްވަރު މުވައްޒަފުންނާ ބައްދަލުކުރުމަށާއި މަޢްލޫމާތު ދިނުމަށް އޭނާ ބޭނުންކުރާނީ ވީޑިއޯ ކޮންފަރެންސިންއާއި އީމެއިލް ކަމަށެވެ. އަދި އައިބީއެމްއަށް އުންމީދުވެރި ދުވަސްތަކެއް އޮތްކަމަށް އޭނާ ދެކިލައްވައެވެ.\nއިންޑިއާގެ އަންދްރަޕްރަދޭޝްއަށް އުފަން ކްރިޝްނާއަކީ 15 އައު އުފެއްދުން ރަޖިސްޓްރީ ކުރުމުގައި ބައިވެރިވެފައިވާ މީހެކެވެ. އޭނާ ސާނަވީ ތަޢްލީމާއި ޔުނިވަރސިޓީ ތަޢްލީމު ހާސިލުކުރެއްވީ އިންޑިއާގައެވެ. އޭނާ ޑިގްރީ ހާސިލުކުރެއްވީ އައިއައިޓީ ކާންޕޫރުންނެވެ. އަދި އެމެރިކާގައި ޕީއެޗްޑީ ހާސިލު ކުރީ އިލެކްޓިކަލް އިންޖިނިއަރިންގެ ދާއިރާއިންނެވެ.\nއިންޑިއާ ސިފައިންގެ އޮފިސަރެއްގެ ދަރި، ކްރިޝްނާ ވަނީ އައިބިއެމްގައި މަސައްކަތް ކުރަން ފެށިފަހުން އައިބިއެމްގެ ރިސާރޗް ޑިވިޝަންއަށް އައު ދިރުމެއް ގެނެސްދީފައެވެ. އަދި 1918ވަނަ އަހަރު އައިބީއެމްއިން ރެޑްހެޓް ކުންފުނި 24 ބިލިއަން ޑޮލަރަށް ގަތުމުގައި މޭސްތިރިއަކީވެސް ކްރިޝްނާއެވެ. އޭނާ އައިބިއެމްގައި ހޭދަ ކުރެއްވީ 30 އަހަރެވެ.\nކްރިޝްނާ އައިބިއެމްއާ ހަވާލުވިއިރު އައިބީއެމްގެ ވިޔަފާރިފުޅާވުމާއި ފައިދާ އިތުރުވުމާ މެދު އުފެދިފައިވާ ސުއާލަކީ، ސަތިޔަ ނަޑެއްލާ މައިކްރޯސޮފްޓާ ހަވާލުވިރު އެކުންފުނީގެ މުސްތަގްބަލާމެދު އުފެދިފައި އޮތް ސުއާލުތަކެވެ. ކްރިޝްނާ އަކީ އެމެރިކާގެ ބޮޑެތި މަލްޓިނޭޝަނަލް އެތައް ކުއްފުންޏެއް ހިންގުމުގައި އެންމެ އިސްކޮށް ތިބި އިންޑިއާ ދަރިކޮޅުގެ މީހުންގެ ލިސްޓަށް އިތުރުވި ނަމެކެވެ.\nމާސްޓާ ކާޑްގެ އެގްޒެކްޓިވް ޗެއަރމަން އަޖޭ ބަންގާ\nއަޖޭ ބަންގާއަކީ އިންޑިއަން އިންސްޓިއުޓް އޮފް މެނޭޖްމަންޓް އަހްމަދުއާބާދުން ތަޢްލީމު ހާސިލުކުރި ޕޫނާގެ އުފަން މީހެކެވެ. އޭނާގެ ބައްޕައަކީ ސިފައިންގެ ޖެނެރަލެކެވެ. އަދި އޭނާ ސާނަވީ ތަޢްލީމް ހާސިލުުކުރީ ހައިދަރްއާބާދުގައެވެ. ޔުނިވަރސިޓީ ތަޢްލީމު ހާސިލު ކުރީ ނިއުދިއްލީގައެވެ.\nއެޑޯބް ކުންފުނީގެ ސީއީ އޯ ޝާންޓެނޫ ނާރާޔެން:\nނާރާޔެންއަކީ އިލްކްޓްރޯނިކްސް އިންޖިއަރިންގާއި ކޮމްޕިއުޓަރ ސައިންސްގެ ރޮނގުން ކިޔަވާފައިވާ މީހެކެވެ. އޭނާ އުފަންވީ ހައިދަރްއާބާދަށެވެ. އަދި ތަޢްލީމު ހާސިލުކުރީ އުސްމާނިއްޔާ ޔުނިވަރސިޓީއިންނެވެ.\nއޭނާގެ މަންމައަކީ އެމެރިކަން ލިޓެރޭޗަރ ކިޔަވައިދިން މީހެކެވެ. އަދި ބައްޕައަކީ ޕްލާސްޓިކް އުފައްދާ ކުންފުންޏެއް ހިންގި މީހެކެވެ.\nދަރިފުޅުގެ ހިތުގައި ނަމާދަށް ލޯބިޖެއްސުން


Enme ginain genaee India meehun\nމި ތިން އަހަރު އެންމެ ގިނައިން ގެނައީ އިންޑިއާ މީހުން\nރާއްޖޭގައި މަސައްކަތް ކުރާ ބިދޭސީން ތަކެއް. މި ތިން އަހަރު އެންމެ ގިނައިން ގެނައީ އިންޑިއާ މީހުންކަމަށް ފުލުހުން ބުނޭ -- ފޮޓޯ: އަވަސް އާކައިވް\nމި ސަރުކާރުން ވެރިކަމާ ހަވާލުވެ ތިން އަހަރުވީ އިރު ރާއްޖޭގައި މަސައްކަތް ކުރަން އެންމެ ގިނައިން ގެނައީ އިންޑިއާގެ މީހުން ކަމަށް އިކޮނޮމިކް މިނިސްޓަރު ފައްޔާޒު އިސްމާއީލު ވިދާޅުވެއްޖެ އެވެ.\nރާއްޖޭގައި މިވަގުތު އުޅޭ ބަންގްލަދޭޝް މީހުނާއި ގަވައިދާ ހިލާފަށް އުޅޭ ބިދޭސީންގެ އަދަދު ހޯދަން މެދު ހެންވޭރު ދާއިރާގެ މެންބަރު އަލީ އާޒިމް އެދިވަޑައިގަތުމުން އެކަން ސާފު ކުރަން އިކޮނޮމިކް މިނިސްޓަރު ފައްޔާޒް އިސްމާއީލް މިއަދު ވަނީ މަޖިލީހަށް ހާޒިރުކޮށް ސުވާލު ކޮށްފަ އެވެ.\nއާޒިމްގެ ސުވާލުތަކަށް ޖަވާބު ދެއްވަމުން ފައްޔާޒު މިއަދު ވިދާޅުވީ މި ތިން އަަހަރު އިންޑިއާގެ މަސައްކަތްތެރިން ގެންނަން 23،000 ކޯޓާ ދޫކުރި ކަމަށެވެ. އެއީ 2019 ވަނަ އަަހަރު 11،000 ، 2020 ވަނަ އަހަރު 5000 އަދި މިއަަހަރު 7000 ކޯޓާ ކަމަށެވެ.\nއިންޑިއާއާ އަޅާ ބަލާއިރު ރާއްޖެއަށް އެންމެ ގިނައިން މީހުން ގެންނަ ބަނގުލަދޭޝްއިން މީހުން ގެންނަން މި ދެ އަަހަރު ހުއްދަ ދިނީ އެންމެ 113 މީހުން ނަށެވެ.\nމިނިސްޓަރު ވިދާޅުވީ އެއްވެސް ގައުމަކުން 100،000 އަށްވުރެ ގިނަ ބިދޭސީން ނުގެންނާނެ ކަމަށާއި ނަމަވެސް ގަވައިދާ ހިލާފަށް މިހާރު ރާއްޖޭގައި އުޅޭ ބަނގުލަދޭޝް މީހުންނާއެކު ރާއްޖޭގައި އުޅޭ ބަނގުލަދޭޝް މީހުންގެ ޖުމުލަ އަދަދު 100،000 އަށް ވުރެ ގިނަވާނެ ކަމަށެވެ. ނަމަވެސް ރަސްމީ ރެކޯޑުތަކުން ދައްކަނީ ރާއްޖޭގައި 63،750 ބަނގުލަދޭޝް މީހުން އުޅޭ ކަމަަށް ދައްކާ ކަަމަށެވެ.\nއިންޑިއާއިން ގެންނަ މަސައްކަތްތެރިން މި ތިން އަހަރު ތެރޭގައި ވަރަށް ބޮޑަށް އިތުރުވި އިރު ކުރީގެ ރައީސް އަބްދުﷲ ޔާމީންގެ ވެރިކަމުގެ އެންމެ ފަހަރު (2018 ވަނަ އަަހަރު) ރާއްޖެއަށް ގެނައީ އިންޑިއާގެ 5000 މީހުން ނެވެ. ނަމަވެސް ހަމަ އެ އަހަރު ރާއްޖެއަށް ބަނގުލަދޭޝްގެ 27،000 މީހުން އެތެރެކުރި އެވެ.\nރައީސް ޔާމިންގެ ވެރިކަމުގެ ފަހު ދުވަސްކޮޅު އިންޑިއާއާ ގުޅުން ގޯސްވެ އިންޑިއާގެ މަސައްކަތްތެރިންނަށް ވިސާ ނުލިބޭކަމަށް ބުނެ އެގައުމުގެ މީހުން ޝަކުވާވެސް ކޮށްފައި ވެއެވެ.\nނަމަވެސް ވެރިކަން ބަދަލުވެ އިންޑިއާގެ މަސައްކަތްތެރިން ގެންނަލެއް ގިނަވި އިރު ދިވެހި ފުލުހުން ރާއްޖޭގައި ހިންގާ އެންމެ ބޮޑު މަޝްރޫއުއަށް 600 އެއްހާ މަސައްކްތެރިން ގެންނަން ވަނީ ނިންމައިފަ އެވެ.\nރައްޔިތުންގެ މަޖިލިސް އިންޑިއާ ބިދޭސީން + މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފައްޔާޒް އިސްމާއީލް


Maseeh Ge Ithubaaru Neikamuge Massala Maadhamaa Ah Thaavalu Kohfi - Vaguthu\nމަސީހުގެ އިތުބާރު ނެތްކަމުގެ މައްސަލަ މާދަމާ އަށް ތާވަލުކޮށްފި\nރައްޔިތުން މަޖިލީހުގެ ރައީސް އަބްދުﷲ މަސީހު މުހައްމަދުގެ އިތުބާރު ނެތް ކަމުގެ މައްސަލަ މާދަމާ އަށް ތާވަލުކޮށްފިއެވެ.\nމާދަމާ ކުރިއަށް ގެންދިޔުމަށް ނިންމާފައިވަނީ މަސީހުގެ އިތުބާރު ނެތްކަމަށް ބުނެ މިދިޔަ އަހަރު 45 މެމްބަރުންގެ ސޮޔާއިއެކު ހުށަހެޅި މައްސަލައެވެ. އެ މައްސަލަ ކުރިއަށް ގެންދަން މަޖިލީހުގެ އާއްމު ކޮމެޓީން މިއަދު ވަނީ ފާސްކޮށްފައެވެ.\nއާއްމު ކޮމެޓީން ނިންމާފައިވަނީ މަސީހުއަށް ޖަވާބުދާރީ ވުމަށް 30 މިނެޓް، އަދި2ގަޑި އިރުގެ ބަހުސަކަށްފަހު ވޯޓަށް ދިއުމަށެވެ.\nމިދިޔަ އަހަރު ހުށަހެޅި މަސީހުގެ އިތުބާރު ނެތްކަމުގެ މައްސަލަ ކުރިއަށް ގެންދަން އާއްމު ކޮމެޓީން ނިންމި އިރު 51 މެމްބަރުންގެ ސޮޔާއި އެކު މިދިޔަ ހަފްތާގައި ވެސް ވަނީ މަސީހުގެ އިތުބާރު ނެތްކަމުގެ މައްސަލައެއް ވައްދާފައެވެ. އަދި އެ މައްސަލަ އަންނަ މަހުގެ އަށްވަނަ ދުވަހަށް ވަނީ ތާވަލުވެސް ކޮށްފައެވެ.\nމަސީހުގެ އިތުބާރު ނެތްކަމުގެ މައްސަލަ މާދަމާ އަށް ތާވަލުކޮށްފައިވާއިރު އިއްޔެގެ އިރުއޮއްސުމުގެ ކުރިން ރައްޔިތުންގެ މަޖިލީހުގެ ރައީސްގެ މަގާމުން އިސްތިއުފާ ދެއްވާނެ ކަމަށް ބުނެ މަސީހު އިތުރުފުޅު ހެއްދެވި ކަމަށް މަޖިލީހުގެ ނައިބު ރައީސް މޫސާ މަނިކު މިއަދުގެ މަޖިލީހުގެ ޖަލްސާގެ ރިޔާސަތުގައި ހުންނަވާ ވަނީ ވިދާޅުވެފައެވެ.\nއޮކްޓޯބަރ 31, 2018 18:34\nއެއްވެސް ތަފާތު ކުރުމެއްނެތި، ހުރިހާ ނަޒަރިއްޔާތު އެއްވަރުކޮށް، ހުށަހެޅޭ ޚިޔާލުތަކުގެ ތެރެއިން ފުރޭނިގެން ނެގޭ އެންމެ ތާޒާ، އަދި އެންމެ ތަނަވަސް ޚިޔާލަކަށް ތާއީދުކޮށް، ދީމިޤްރާޠީ ހަމަތަކާއެއްގޮތަށް ދައުލަތުގެ ކަންކަން ހިންގައި ބެލެހެއްޓެވުމުގެ ނިޔަތުގައި މަސައްކަތް ކުރަން ބޭނުންފުޅުވާނަމަ، މަޖިލީހުގެ މެޖޯރިޓީއަށް އިންތިޒާރު ކޮށްކޮށް ނުތިބޭނެއެވެ. ޔަޢުނީ، އޭރުން އެންޓި-ޑިފެކްޝަންގެ ޤާނޫނެއް އޮންނާކަށް ނުޖެހޭނެއެވެ. އެބަހީ، ގޮނޑި ވިއްކުމުގެ މާރކެޓް އުވޭނެއެވެ.\nއޮކްޓޯބަރ 31, 2018 18:41\nގާސިމަށް މަޖްލީހުގެ ރައީސްކަން ދޭންތާއީދެއް\nތާއީދެއް ނުކުރަން ގާސިމަށް އެމަގާމު ހައްގެއްނޫން ގާބިލް މީހެއްވެސް ނޫން\nއޮކްޓޯބަރ 31, 2018 21:31\nކަމެއްނުކޮއް މުސާރަ ނަގައިގެނަ ތިބި އިއްޒައްތެރިންކޮޅު މަޖްލީސް އިންތިހާބު ކައިރިވީމާ ހާދަ ރާގުބަދަލުވެއްޖެޔޭ. އެހެންތާވާނީ ގިނައީ ގުނބޯހެއްދޭ ރައްޔިތުންވިއްޔަ


BREAKING| Covid-19: Ithuru 16 Meehaku Fassi Vehjje - Vaguthu\nކޮވިޑް-19: އިތުރު 16 މީހަކު ފައްސިވެ، އަދަދު 245 އަށް\nރާއްޖެ އިން އިތުރު 16 މީހަކު ކޮވިޑް-19 އަށް ފައްސިވެ، ބަލި ޖެހުނު މީހުންގެ އަދަދު 245 އަށް މިއަދު އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ޓުވީޓެއްގައި ބުނީ އެންމެ ފަހުން ބައްޔަށް ފައްސިވި މީހުންގެ ތެރޭގައި ހިމެނެނީ ބަންގްލަދޭޝްގެ ނުވަ މީހަކާއި އިންޑިއާގެ ހަތަރު މީހަކާއި ތިން ދިވެހިން ކަމަށެވެ. އެމީހުން އައިސޮލޭޝަން ފެސިލިޓީތަކަށް ގެންދިއުމުގެ މަސައްކަތް ކުރަމުންދާ ކަމަށް އެޗްޕީއޭ އިން ބުންޏެވެ.\nރާއްޖެ އިން މިހާތަނަށް އެންމެ ގިނަ އަދަދެއްގެ ބަޔަކު ފައްސިވީ މިދިޔަ އާދިއްތަ ދުވަހުއެވެ. އެ ދުވަހު 73 މީހެއްގެ ގައިން ބަލި ފެނިފައިވެއެވެ.\nރާއްޖެ އިން މިހާތަނަށް ބަލި ޖެހުނު މީހުންގެ ތެރޭގައި ހިމެނެނީ 94 ދިވެހިންނާއި 151 ބިދޭސީންނެވެ. މި ބަލިން ރަނގަޅުވެފައި ވަނީ 17 މީހެކެވެ.\nމި ބަލީގައި މިހާރު 226 މީހަކަށް އައިސޮލޭޝަން ފެސިލިޓީތަކުގައި އާއި ދަރުމަވަންތަ ހޮސްޕިޓަލްގައި ދަނީ ފަރުވާދެމުންނެވެ. އެގޮތުން ދަރުމަވަންތަ ހޮސްޕިޓަލްގައި ތިން މީހަކަށް ފަރުވާދެމުންދާ އިރު، ރާއްޖެ އިން ބަލި ޖެހުނު ޕާކިސްތާންގެ މީހަކަށް އެ ހޮސްޕިޓަލްގައި ވަނީ އޮކްސިޖަން ދޭން ފަށައިފައެވެ.\nމި ބަލި ޖެހުނު ދެ މީހަކު މިވަގުތު ތިބީ ރާއްޖެ އިން ބޭރުގައެވެ. އެ ދެ މީހުންގެ މައުލޫމާތެއް އަދި ސާފެއް ނުވެއެވެ.\nއެޗްޕީއޭ އިން އާންމުކޮށްފައިވާ ތަފާސް ހިސާބުތައް ދައްކާ ގޮތުގައި ކަރަންޓީން ފެސިލިޓީތަކުގައި 1،201 މީހުން އެބަތިއްބެވެ.\nމިހާތަނަށް 6،860 ސާމްޕަލެއް ނަގާފައިވާ އިރު، 6،091 ސާމްޕަލެއް ވަނީ ނައްސިވެފައެވެ. އަދި ނަތީޖާ ނުލިބޭ 524 ސާމްޕަލެއް ހިމެނެއެވެ.\nމާލެއިން ފާއިތުވެދިޔަ ދުވަސްތަކުގައި ކޮވިޑް-19 އަށް ފައްސިވާ މީހުންގެ އަދަދު އިތުރުވަމުން އަންނައިރު، އެންމެ ފުރަތަމަ މާލެއިން ކޮވިޑް-19 ގެ ކޭސް އެއް ފެންމަތިވެފައި ވަނީ މި މަހުގެ 15 ވަނަ ދުވަހުއެވެ. އޭގެ ފަހުން، މި ބަލި މުޖުތަމައުގެ ތެރޭގައި ވަނީ ފެތުރެން ފަށައިފައެވެ.\nމުޖުތަމަޢު ތެރޭގައި ކޮވިޑް-19 ފެތުރެމުންދާތީ އިދާރާތަކުން މިހާރު ވަނީ ރައްކާތެރިކަމުގެ ގިނަ ފިޔަވަޅުތަކެއް އަޅައިފައެވެ. އެގޮތުން މާލެ ސަރަޙައްދަށް އެލާޓް ލެވެލް ރަތަށް ޖައްސައި، އާންމުން ބޭރަށް ނިކުމެ ނޫޅެވޭގޮތަށް ވަނީ ފުރަބަންދުކޮށްފައެވެ. ބޭރަށް ނުކުންނަ މީހުންނާ މެދުގައި ހަރުކަށި ފިޔަވަޅު އަޅަން ފުލުހުން ވަނީ ފަށައިފައެވެ.\nއޭޕްރީލް 28, 2020 15:32\nއާންމު ރައްޔިތުންނަށް ރަށައްދެވޭނެ އިންތިޒާމު ހަމަޖައްސައިދެއްވާ..... އާއިލާ މީހުން ކައިރިއަށް ދާން ބޭނުން.....\nއޭޕްރީލް 28, 2020 16:54\nހެޔޮ ނުވާނެ މިފަދަ ދަނޑި ވަޅެއްގައި އެއްރަށުން އަނެއްރަށަށް ދިއުމަކީ ވ ވ ވ ނުރައްކާކަމެއް.. އޭގެ ސަބަބުން ތިމާ އެއްމެ ލޯބިވާމީހާ މި ބަލީގެ ސިކާރައަކަށް ވުންވެސް ވަރަށްގާތް.. އަޅުގަނޑު މެންގެތެރެއިން މި ވައިރަސް ހުރީ ނުވަތަ ނެތީ ކާކުގެގައިގަ ކަމެއްވެސް ނޭގެ... ވީމަ އަޅުގަނޑު ކަމެއް ކުރުމުގެ ކުރިން ވ ވ ވިސްނާފަ ކުރުމަށް ވ ވ އާދޭހާއި އެކު ދަންނަވަން...\nއޭޕްރީލް 28, 2020 15:35\nފައްސި ނުވާނެ ގޮތަކަށް ނޫން ކަންތައް ކުރަމުން ގެންދަނީއެ... ލޮލަށް ފެނި އަތުން ހިފައިފަ މިކަން މި ޤަބޫލް ކުރީ...ވަރަށްވެސް ފަރުވާކުޑަ. މިވަރުން މިމީހުންނަށް ކޮމިއުނިޓީ ސްޕްރެޑެއް ނުހުއްޓުވޭނެ.ޔަގީން..އެންމެ ދުވަހަކުވެސް ބޭރަށް ނުނިކުންނަ ނިކަމެތިން ހަމަ މި ބަލީގެ މަޅީގައި ޖެހެމުން ދަނީމި\nއޭޕްރީލް 28, 2020 15:46\nޢަދިވާނެ ގިނަ ☹\nއޭޕްރީލް 28, 2020 17:52\nއިންޝާﷲ ރަނގަޅުވާނެ. ރަނގަޅު އުންމީދުކުރަންޖެހެނީ\nއޭޕްރީލް 28, 2020 16:29\nއެޗް.ޕީއޭއިން ކިތަންމެ ވާހަކައެއް ދެއްކިޔަސް ، އަމަލުން އެކަމެއް ނުފެނޭ ، ބަލީގެ އަލާމާތް ހުންނާތީ މިކުރަނީ ޓެސްޓް ، އެކަމަކު ޓެސްޓްގެ ނަތީޖާ ލިބެންދެން އެމީހާ އުޅެންވީ އުޅޭނެގޮތަކަށް ، މިގޮތަކަށް މިކަމެއް ނުވާނެ ، އަދި ޕްޒިޓިވް ވީމަ ގެންދާނެ ތަނެއް ނޭނގިގެންވެސް4ގަޑިއިރު5ގަޑިއިރުވޭ އެބަ\nއޭޕްރީލް 28, 2020 17:02\nއިންޑިޔާގަ ބަލިފެތުރެމުން ދިޔަ އިރު އެގައުމަށް ގޮސް އައި އެއްވެސް މީހަކު ޗެކެއްނުކުރޭ ލަންކާ އިން އައި މީހުން ޗެކެއް ނުކުރޭ އިގިރޭސި ވިލާތުން އަޢި މީހުން ޗެކެއްނުކުރޭ. ނަމެއްގަ ސްކްރީން ދިޔައީ ވީމާ ރައްޔިތުން ހާލުގަޖެހުނީ ވީމާ ޒިންމާދާރު ސަރުކާރެއް މިގައުމަށް އަޢުމަކީ ބޭނުންޚަމެއް


BREAKING NEWS: America Gai Badi Jahai 10 Meehaku Maraalaifi - Vaguthu\n1 މަސް ކުރިން ( މާޗް 23, 2021 )\nއެމެރިކާގެ ކޮލެރާޑޯގައި މީހަކު ބަޑި ޖަހައި ދިހަ މީހަކު މަރާލައިފިއެވެ. މިއަމަލު ހިންގި މީހާ މިހާރު ވަނީ ހައްޔަރު ކޮށްފައި ކަމަށް މީޑިއާ ރިޕޯޓްތައް ބުނެއެވެ.\nފުރަތަމަ ބަޑި ޖަހައި އާއްމުން މަރަން ފަށާފައި ވަނީ އާއްމު ދިރިއުޅުމަށް ބޭނުންވާ ސާމާނު ވިއްކާ ފިހާރައެއްގެ ތެރެއިންނެވެ. ބަޑި ޖެހުމުން މަރުވި މީހުންގެ ތެރޭގައި ފުލުހަކު ވެސް ހިމެނެއެވެ. ފުލުސް މީހަކީ ބަޑި ޖަހަން ފެށުމުން ފުރަތަމަ ހާދިސާ ހިނގި ސަރަހައްދަށް ދިޔަ ފުލުސް މީހާ ކަމަށް ވެއެވެ.\nމަންޒަރުދުއް މީހުން ބުނާ ގޮތުގައި ލެއިން ތަތްތެޅިފައި އޮތް ހުރި މީހަކު ބިޑި އަޅުވައިގެން ސްޕަމާކެޓްގެ ތެރެއިން ނެރުނު މަންޒަރު ފެނިފައި ވެއެވެ. ނަމަވެސް އެއީ ހަމަލާ ދިން މީހާކަމެއް އަދި ފުލުހުން ކަށަވަރު ކޮށްދީފައެއް ނުވެއެވެ. ހަމަލާ ދިން މީހާ އަށް ވެސް ކޮންމެވެސް ވަރެއްގެ ޒަހަމްތަކެއް ލިބިފަވާކަން ފުލުހުން ވަނީ ކަށަވަރު ކޮށްދީފައެވެ. އޭނާ އަށް މިހާރު ދަނީ ފަރުވާ ދެމުންނެވެ.\nފުލުހުން ބުނާ ގޮތުގައި ހަމަލާ ދިން މީހާ އާއްމުންނަށް ހަމަލާ ދިނުމަށް ބޭނުން ކުރީ ރައިފަލެއް ކަމަށް މިހާތަނަށް މައުލޫމާތު ލިބިފައި ވެއެވެ.\nމިހަމަލާ ދިން ވަގުތަކީ ސްޕަމާކެޓްގެ ފާމަސީގައި ގިނަ އަދަދެއްގެ ބަޔަކު ކޮވިޑް ވެކްސިން ވެސް ޖަހަމުން ދިޔަ ވަގުތެކެވެ.\nމިހަމަލާ އާއި ގުޅިގެން ކޮލެރާޑޯގެ ގަވަރުނަރު ޖެރެޑް ޕޮލިސް ވިދާޅުވީ ބޮލްޑާ ކައުންޓީ ޝެރިފް ޑިޕާޓްމަންޓާއި ގުޅިގެން އާއްމުންގެ ސަލާމަތާއި ރައްކާތެރިކަމަށް އިތުރު ފިޔަވަޅުތަކެއް އަޅާނެ ކަމަށާއި ގުޅިގެން މަސައްކަތްކޮށް ހަމަނުޖެހުންތައް ނައްތާލުން އެއީ އޭނާގެ އެންމެ ބޮޑު އަމާޒު ކަމަށެވެ.\nއަލަށް އިންތިޚާބުވި އެމެރިކާގެ މެންބަރަކު ކޮންގްރެސްއަށް ދާނީ ބަޑި ހިފައިގެން!\nމާޗް 23, 2021 10:24\nސިކުޑި ހަމަނުޖެހޭ ދޮން ނަސްލުގެ މީހެއް ދެއްތޯ؟ ޔަގީނުން ވެސް ޓެރެރިސްޓެއް ނުން ކަން އިނގޭ އާޓިކަލް ކިޔާލީމަ.\nމާޗް 23, 2021 13:19\nމުސްލިމުންގެ ބޮލުގައި އަޅުވާ ޓެގު މިފަހަރަކު ނޭޅެވެނު..\nމާޗް 23, 2021 14:13\nސައޫދީ ގަ ހިނގި ކަމެއް ނަމަ ހުންނާނެ މީޑިޔާގަ ކަންތައް ފަށެއް


2 Fuluhaku Gaidheeaku Rape Kuree Hospital gai - Vaguthu\nދެ ފުލުހަކު ގައިދީއަކު ރޭޕްކުރީ ހޮސްޕިޓަލުގައި\n6 މަސް ކުރިން ( ނޮވެމްބަރު 30, 2018 )\nއިންޑިއާގައި ރޭޕް ކޭސްތައް އިތުރުވެފައެވެ. އެކަން ހުއްޓުވުމަށް މާބޮޑު މަސައްކަތްތަކެއް ނުކުރެވޭ ކަމަށް ގިނަބަޔަކު ދަނީ ބުނަމުންނެވެ. ކޮންމެ ދުވަހަކުވެސް ރޭޕްގެ މައްސަލަތައް ފެންމަތިވާއިރު، އެކަމުގެ އަދަބު ލިބެނީ މަދު ބަޔަކަށް ކަމަށް ބުނާ މީހުންވެސް މަދެއް ނޫނެވެ.\nދާދި ފަހުން މި ވަނީ އަންހެން ގައިދީއަކު ރޭޕްކޮށްފައެވެ. އެ މައްސަލަ ފެންމަތިވެފައި ވަނީ، އޭނާ ހޮސްޕިޓަލްގެ ފާހަނަ ތެރޭގައި ރޭޕްކުރި ކަމަށް ބުނެ ސީޓީއަކުން އެކަން އެންގުމުންނެވެ.\nބަލަމުންދާ މައްސަލައަކާއި ގުޅިގެން އިންޑިއާހެ ބިހާރް ސިތްމަރްހި ޖަލުގައި ހައްޔަރުކޮށްފައިވާ އެ ގައިދީ ރޭޕްކޮށްފައި ވަނީ މި މަހުގެ 14 ވަނަ ދުވަހު ސްރީ ކްރިޝްނާ މެޑިކަލް ކޮލެޖު ހޮސްޕިޓަލްގައި ފަރުވާދެމުން ދަނިކޮށެވެ. އޭނާއަކީ މި މަހުގެ 11 ވަނަ ދުވަހު ހޮސްޕިޓަލްގައި އެޑްމިޓްކޮށްގެން ފަރުވާދިން ގައިދީއެއް ކަަމަށް ރިޕޯޓްތައް ބުނެއެވެ.\nއަދި އޭނާ ހޮސްޕިޓަލުގެ ފާހަނާގައި ރޭޕްކުރިއިރު، އެކަން އޭނާ އަންގާފައި ވަނީ ޖަލަށް އެނބުރި ގެންދިޔަ ފަހުންނެވެ. އެ ސިޓީ ފުލުހަށް ހުށަހަޅާފައި ވަނީ ޖަލު ބަލަހައްޓާ މީހާއަށް އެ ގައިދީ އެ ވާހަކަތައް ކިޔާދިނުމުން އެ މީހާއެވެ.\nއަދި އެ ގައިދީ ރޭޕްކޮށްފައި ވަނީ ދެ ފުލުހަކު ވެގެންކަމަށް ވެސް ވަނީ ބުނެފައެވެ. އަދި މިކަންތައް ދިމާވަނީ ސަރުކާރުގެ އިހުމާލުންކަމަށްވެސް ވަނީ ބުނެފައެވެ.\nމިހާރު އެ މައްސަލަ ފުލުހުން ބަލަމުން އަންނަ ކަމަށް ވެއެވެ. ނަމަވެސް މިކަމާއި ގުޅިގެން ބަޔަކު ހައްޔަރުކުރި ކަމެއް އަދި ނޫންކަމެއް ނޭގެއެވެ.\nނޮވެމްބަރު 30, 2018 16:03\nއިންޑިޔާގައި މިހާރު ރޭޕް ކުރެވޭނެތަ؟ އެމީހަކު ބޭނުންތާކު ބޭނުން ވަގުތަކު، ޒިނޭ ކުރުމާއި އެއްޖިންސުން ކައިވެނިކުރުން، މޯދީ ސާހިބުގެ ސަރުކާރުން ހުއްދަކޮށް ރައްޔިތުންނަށް ފަސޭހަކޮށްދިނީ އިހައްދުވަހު ނޫންތޯ؟ ވިމާ ދެން ކޮން ރޭޕެއް؟\nނޮވެމްބަރު 30, 2018 20:27\nއަމިއްލަ އަށް ރުހުމުގައި ކޮށްފައި މިނިވަން ވާން ޖައްސާ އުކުޅަކަށް ވުމުގެ ފުރުސަތު ވެސް އެބަ އޮތް. އަންހެނުންގެ މަކަރުވެރިކަމުގެ ވާހަކަ އިސްލާމް ދީނުގައިވެސް ބުނެފައި އޮވޭ.\nޖަސްޓް ސޭޔިންގް އިޓްސް އަ ޕޮސިބިލިޓީ.


MP Ilham ge anbikanbalun bandhukuree evves thuhumatheh nethi: Aailaa | Mihaaru\nއިލްހާމް، އޮކްޓޫބަރު 2016 ގައި ޕީޕީއެމަށް ސޮއި ކުރެއްވުމަަށް ފަހު، އެ ޕާޓީގެ މުސްތަޝާރު ރައީސް ޔާމީނާ ފޯމް ހަވާލު ކުރައްވާއިރު އިލްހާމްގެ އަނބިކަނބަލުން މާޝާ ފަހަތުގައި.---ފޮޓޯ/މިހާރު\nމެމްބަރު އިލްހާމްގެ އަނބިކަނބަލުންނަށް އެއްވެސް ތުހުމަތެއް ނެތް: އާއިލާ\n11 ފެބުރުއަރީ 2018 - 19:31 26 comments\nރައްޔިތުންގެ މަޖިލީހުގެ ދަނގެތީ ދާއިރާގެ މެމްބަރު އިލްހާމް އަހުމަދުގެ އަނބިކަނބަލުން ފުލުހުން މިއަދު ހަވީރު ބަންދުކުރީ އެއްވެސް ތުހުމަތެއްގެ މައްޗަށް ނޫން ކަމަށް އާއިލާ އިން ބުނެފި އެވެ.\nއިލްހާމްގެ އަނބިކަނބަލުން އައިމިނަތު މާޝާ ހައްޔަރުކުރުމާ ގުޅިގެން، އިލްހާމްގެ ކޮއްކޮ އާދަމް ޒާލިފް ނޫސްވެރިންނާ ވާހަކަ ދައްކަވަމުން ވިދާޅުވީ، މާޝާ ހައްޔަރުކޮށްފައި ވަނީ އެއްވެސް އަސާސެއް އަދި އެއްވެސް ތުހުމަތެއްގެ މައްޗަށް ނޫން ކަމަށެވެ.\nމާޝާގެ ވަކީލު އަހުމަދު އަބްދުﷲ އަފީފް ވިދާޅުވީ، މާޝާއާ ބައްދަލު ކުރެއްވުމަށް މިއަދު ހަވީރު ފުލުހުންގެ އިދާރާ އަށް ވަޑައިގެންނެވި ކަމަށެވެ. އަދި މާޝާ އަދި ވެސް ހުންނެވީ އެ އިދާރާގައި ކަމަށް ވެސް އަހުމަދު ވިދާޅުވި އެވެ.\n"އަޅުގަނޑު ދެންނެވިން މީހަކު ހުއްޓުވޭނީ ކޮންމެ ވެސް ތުހުމަތެއް އޮވެގެން ކަމަށް. ނަމަވެސް ފުލުހުން އެ ތުހުމަތެއް ވިދާޅެއް ނުވޭ،" ވަކީލު ވިދާޅުވި އެވެ.\nMP Ilham ge anbikanbalun hayyaru koffi\nއޭނާ ވިދާޅުވި ގޮތުގައި، މިހާރު ކުއްލި ނުރައްކަލުގެ ހާލަތު އިއުލާން ކޮށްފައި އޮތުމުން ކޮންމެ ހާލަތެއްގައި ވެސް މީހަކު ހިފައި ހައްޔަރުކުރެވޭނެ ކަމަށް ފުލުހުން ވަނީ އަންގައިފަ އެވެ. އެކަމަކު ކުއްލި ނުރައްކަލުގެ ހާލަތު އިއުލާންކޮށްފައި އޮތް ނަމަވެސް އެގޮތަށް މީހަކު ހައްޔަރު ނުކުރެވޭނެ ކަން އަހުމަދު ފާހަގަކުރެއްވި އެވެ.\n"ކުއްލި ނުރައްކަލުގެ ހާލަތު އިއުލާން ކޮށްފައި ވީނަމަވެސް މީހުން ހައްޔަރުކުރުމާ ބެހޭ އިޖުރާއަތްތަކާ ބެހޭ ގާނޫނުތައް ސަސްޕެންޑްކޮށްފައި އޮތުމަކީ ހިތަށް އެރިހާ މީހަކު ހައްޔަރު ކުރުމަށް ބާރު ލިބޭ ކަމެއް ނޫން. އަދި ގާނޫނުއަސާސީގައި، އެއްވެސް މީހަކު ކުރި ކުށަކާ ގުޅިގެން އަނެކުންގެ ހައްގަށް އަރައި ނުގަނެވޭނެ ކަމަށް ބަޔާން ކޮށްފައި އޮންނާނެ،" އޭނާ ވިދާޅުވި އެވެ.\nއިލްހާމްގެ އަނބިކަނބަލުން މި ހައްޔަރުކުރީ، އިލްހާމް ހޯދުމަށް ފުލުހުން މިދިޔަ ހުކުރު ދުވަހު އިއުލާން ކޮށްފައި ވަނިކޮށެވެ. ނަމަވެސް މިހާތަނަށް ފުލުހުންނަކަށް އިލްހާމް ނުހޯދެ އެވެ.\nއިލްހާމްގެ އިތުރުން މައްޗަންގޮޅި ދެކުނު ދާއިރާގެ މެމްބަރު އަބްދުﷲ ސިނާން ހޯދަން ވެސް ފުލުހުން މިދިޔަ ހުކުރު ދުވަހު އިއުލާން ކުރި އެވެ. އެކަމަކު ސިނާން ވަނީ އޭނާ ހޯދަން އިއުލާން ކުރިތާ މާ ގިނައިރުތަކެއް ނުވަނީސް ފުލުސް އޮފީހަށް ވަޑައިގެން އަމިއްލަ އަށް ފުލުހުންގެ ބެލުމުގެ ދަށަށް ގޮސްފަ އެވެ.\nފުލުހުންގެ އިކޮނޮމިކް ކްރައިމް ޑިޕާޓްމެންޓުން ކުރާ ތަހުގީގަކަށް ސިނާން ހައްޔަރުކޮށްފައިވާއިރު، އޭނާގެ މައްޗަށް ކުރަނީ ރިޝްވަތު ހިފުމުގެ ތުހުމަތެވެ. ފުލުހުން އިލްހާމް ހޯދަނީ ކީއްވެ ކަމެއް ނޭނގެ އެވެ.\nނަމަވެސް ރައްޔިތުންގެ މަޖިލީހުގެ މެމްބަރުންތަކަށް ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ރިޝްވަތު ދިން ކަމަށް ބުނާ މައްސަލައިގެ ތަހުގީގަށް އިލްހާމާއި ސިނާން މި މަހުގެ ހަތަރު ވަނަ ދުވަހު ހައްޔަރުކުރި އެވެ. އެކަމަކު ބަންދުގެ މުއްދަތު ޖެހުމަށް ޖެހިގެން އައި ދުވަހު ކްރިމިނަލް ކޯޓަށް ހާޒިރުކުރުމުން އިލްހާމާއި ސިނާން ވަނީ ދޫކޮށްލައިފަ އެވެ.\nއެ ދެ ބޭފުޅުން އޭރު ހައްޔަރުކުރީ އަށެއްކަ މަސް ވަންދެން ރާއްޖެ އިން ބޭރުގައި އުޅުއްވުމަށް ފަހު ވަޑައިގަތްތަނުންނެވެ.\nއިލްހާމާއި ސިނާނަކީ މަޖިލީހުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅި އިދިކޮޅު 12 މެމްބަރުންގެ ތެރޭގައި ހިމެނޭ ދެ ބޭފުޅުންނެވެ. ނަމަވެސް އެ 12 މެމްބަރުންގެ ގޮނޑި ނުގެއްލޭ ކަމަށް ސުޕްރީމް ކޯޓުން މިހާރު ވަނީ ކަނޑައަޅައިފަ އެވެ.\nއިތުރު ލިޔުންތައް ޕޮލިސް މެމްބަރު އިލްހާމް އަހުމަދު ކުއްލި ނުރައްކަލުގެ ހާލަތު އިދިކޮޅު ފަރާތްތައް\nމެމްބަރު އިލްހާމްގެ ކޮއްކޮ ޒާލިފް ހައްޔަރުކޮށްފި\nފައިސާ ބެހި ކަމަށް ދިން ބަޔާން އަނބުރާ ގެންގޮސްފި


Balivumun Arsenal ge coach ge nuruhun VAR ah - Hali News\nއާސެނަލްގެ ކޯޗް މައިކަލް އާޓެޓާ.\nބަލިވުމުން އާސެނަލްގެ ކޯޗުގެ ނުރުހުން ވީއޭއާރަށް\n24 April 2021, 14:47\nއިނގިރޭސި ޕްރިމިއަރ ލީގުގައި ރޭ އެވަޓަން އަތުން 1-0 އިން ބަލިވުމުން އާސެނަލްގެ ކޯޗް މިކޭލް އާޓެޓާގެ ނުރުހުން ވީޑިއޯ އެސިސްޓެންޓް ރެފްރީ (ވީއޭއާރު) ބޮކްސްގައި ތިބި އޮފިޝަލުންނަށް އަމާޒުކޮށްފިއެވެ.\nމެޗުގެ 76 ވަނަ މިނެޓުގައި އާސެނަލްގެ ކީޕަރު ބާންޑް ލެނޯ އަތުން ބައިކޮޅަށް ލަނޑު ވަނުމުގެ ކުރިން ދެވަނަ ހާފުގެ ކުރީކޮޅު ޑެނީ ކެބަލޮސްއަށް އެވަޓަންގެ އޭރިޔާގެ ތެރެއިން ކުރި ފައުލަކަށް އާސެނަލްގެ ކުޅުންތެރިންނާއި އޮފިޝަލުން ޕެނަލްޓީއެއް ހޯދުމަށް ވަރަށް ބޮޑަށް އެޕީލް ކުރިއެވެ. އެކަމަކު ރެފްރީގެ ނިންމުން ދިޔައީ އާސެނަލްއާ ދެކޮޅަށެވެ.\nމެޗަށްފަހު އާޓެޓާ ބުނީ މިވަރުން ފުދިއްޖެ ކަމަށާއި ވީއޭއާރުގެ މިފަދަ ގޯސް ނިންމުންތަކުގެ ސަބަބުން ގިނަ ބަޔަކަށް ގޯސް އަސަރުތަކެއް ކުރާނެ ކަމަށެވެ. އާޓެޓާ ތުހުމަތު ކުރީ ވީއޭއާރުން ނުބަލައި ގިނަ ފައުލްތަކެއް ދޫކޮށްލި ކަމަށެވެ.\n"އަހަރެމެންނަށް ހައްގު ޕެނަލްޓީއެއް ރެފްރީ ނުދީ ދޫކޮށްލީ. އަހަންނަކަށް ނޭނގޭ ޕެނަލްޓީ ނުދީ ދޫކޮށްލީ ކީއްވެކަމެއް. އަދި ކިހިނެއް ކަމެއް. އެމީހުން (ވީއޭއާރު އޮފިޝަލުން) ގެ މޫނުތަކެއް އަހަރެމެންނަކަށް ނުފޭ މިކަން ސާފުކޮށްދޭކަށް. ޖެހިޖެހިގެން ދެހަފްތާގައި މިގޮތަށް ކަންތައް ވެގެން މިދިޔައީ" އާޓެޓާ ބުންޏެވެ.\n"ގިނަބަޔަކަށް މީގެ ސަބަބުން އަސަރުތަކެއް ކުރާނެ. އަހަރެންގެ ވަޒީފާއަށް، ވަކިން ހާއްސަކޮށް މިކްލަބަށް" ވަރަށް ބޮޑަށް ހިތްހަމަ ނުޖެހިފައި ހުރެ އާޓެޓާ ބުންޏެވެ.\n"ދަނޑު މަތީގައި ދެޓީމުން ދެއްކި ކުޅުމަށް ބަލާއިރު ގިނަވަގުތު ބޯޅަ ހިފަހައްޓައިގެން އެވަޓަންއަށް ވުރެ މޮޅަށް ކުޅުނީ އަހަރެމެން. ލަނޑު ޖަހާނެ ފުރުސަތުތައް ތަނަވަސް ކުރިން. އަދި ރެފްރީ ނުދިން ނަމަވެސް ސީދާ ކްލިއަރ ޕެނަލްޓީއެއްވެސް އަހަރެމެންނަށް ލިބިގެންދިޔަ. ބައިކޮޅަށް ލަނޑު ވަނީ އޭގެފަހުން" އާޓެޓާ ބުންޏެވެ.\nއެވަޓަންގެ ފޯވަޑް ރިޗަލްސަން އޭރިޔާ ތެރެއަށް ހުރަސްކޮށްލި ބޯޅަ ހިފަން އުޅުމުގެ ތެރޭގައި އާސެނަލް ގޯލަށް ބޯޅަ ވަންނން މަންޒަރު.\nމިއީ 1986 ގެ ފަހުން އެއްސީޒަނެއްގައި އާސެނަލްގެ މައްޗަށް ދެފަހަރަށް އެވަޓަންއިން ކުރި ހޯދި ފުރަތަމަ ފަހަރެވެ. އެވަޓަންއިން މިސީޒަނުގައި ނެރެމުންދާ ނަތީޖާތަކުގެ މޭސްތެރިޔަކީ މިސީޒަނުގައި އެޓީމުގެ ކޯޗްކަމާ ހަވާލުވި އޭސީ މިލާނާއި ރެއާލް މެޑްރިޑަށް ކުރިން ޗެމްޕިއަންސް ލީގް ކާމިޔާބު ކޮށްދިން ކޯޗް އިޓަލީގެ ކާލޯ އެންޗަލޮއްޓީއެވެ.\nލީގުގައި އެވަޓަންއަށް ބާކީ7މެޗް އޮތްއިރު 52 ޕޮއިންޓާއެކު އެޓީމު އޮތީ 8 ވަނައިގައެވެ. ކުރިއަށް އޮތް މެޗުތަކުން ރަނގަޅު ނަތީޖާތަކެއް ނެރެގެން ޗެމްޕިއަންސް ލީގުން ނުވަތަ ޔުރޮޕާ ލީގުން ޖާގަ ހޯދުމުގެ ފުރުސަތު އެޓީމަށް އޮތީ ވަރަށް ބޮޑަށް ހުޅުވިފައެވެ. އާސެނަލް9ވަނަގައި އޮތީ 46 ޕޮއިންޓާއެކުއެވެ. ތާވަލުގެ ކުރީގައި 77 ޕޮއިންޓާއެކު މެންޗެސްޓަރ ސިޓީ އޮތްއިރު ދެވަނައިގައި 66 ޕޮއިންޓާއެކު އޮތީ މެންޗެސްޓަރ ޔުނައިޓެޑެވެ.\nއިތުރު ލިޔުންތައް ދުނިޔޭގެ ރިޕޯޓް


Pogba Ge Penalty Thakun United Molhu Vejje – adduLIVE\nޕޮގްބާގެ ޕެނަލްޓީތަކުން ޔުނައިޓެޑް މޮޅުވެއްޖެ\nApr 14, 2019, 09:46 ހަސަން ރަޝީދު\nޕްރިމިއާ ލީގުގައި ރޭ ވެސްޓްހަމް ޔުނައިޓެޑްގެ މައްޗަށް 2-1 އިން މެންޗެސްޓަރ ޔުނައިޓެޑުން ކުރި ހޯދައިފިއެވެ.\nރޭގެ މޮޅާ އެކު 64 ޕޮއިންޓާ އެކު ލީގުގެ ފަސްވަނަ މަގާމަށް ޔުނައިޓެޑް މިހާރު ވަނީ އަރާފައެވެ. ނަމަވެސް ލީގުގައި މާދަމާ ރޭ ކުޅޭ މެޗުން އާސެނަލް މޮޅުވެއްޖެނަމަ ޔުނައިޓެޑުން އަލުން ހަވަނަ މަގާމަށް ވެއްޓޭނެއެވެ. ރޭގެ މެޗުން ބަލިވި ވެސްޓްހަމް އޮތީ 42 ޕޮއިންޓާ އެކު ލީގުގެ 11 ވަނައިގައެވެ.\nޔުނައިޓެޑްގެ ދަނޑުގައި ރޭ ކުޅުނު މި މެޗުގެ 19 ވަނަ މިނެޓްގައި ލިބުނު ޕެނަލްޓީއަކުން ޕޯލް ޕޮގްބާ ވަނީ ޔުނައިޓެޑަށް ލީޑު ނަގާދީފައެވެ. ފުރަތަމަ ހާފްގައި ނަތީޖާ އެއްވަރުކޮށްލަން ވެސްޓްހަމް އަށް ރަނގަޅު ފުރުސަތުތަކެއް ލިބި ބޭކާރުވި ނަމަވެސް ދެވަނަ ހާފްގެ ކުރީކޮޅު ފެލިޕޭ އެންޑަސަން ވަނީ އެޓީމަށް ނަތީޖާ އެއްވަރުކޮށްދީފައެވެ. އޭނާ މި ގޯލު ކާމިޔާބުކުރީ ޔުނައިޓެޑްގެ ޕެނަލްޓީއޭރިއާ ތެރޭ ހުހަށް ހުރެ ފޮނުވާލި ހަމަލާއަކުންނެވެ.\nއަދި މެޗުގެ ފަހުކޮޅު ލީޑު ނަގަން ވެސްޓްހަމްގެ އެންޓޯނިއޯ އަށް ރަނގަޅު ފުރުސަތެއް ލިބުނު ނަމަވެސް އޭނާ ބޮލުން ފޮނުވާލި ހަމަލާ ޔުނައިޓެޑްގެ ކީޕަރު ޑޭވިޑް ޑެހެޔާ ވަނީ ހުޝިޔާރުކަމާ އެކު ދިފާއުކޮށްފައެވެ.\nއެ ފުރުސަތުގެ ބޭނުން ވެސްޓްހަމް އަށް ނުހިފުނުތާ އިރުކޮޅެއްފަހުން ޔުނައިޓެޑަށް ލިބުނު އިތުރު ޕެނަލްޓީ އަކުން ޕޮގްބާ ވަނީ އެޓީމުގެ ދެވަނަ ގޯލު ކާމިޔާބުކޮށްދީ މި މެޗުން އެޓީމަށް ތިން ޕޮއިންޓު ކަށަވަރުކޮށްދީފައެވެ.\nޔުނައިޓެޑްގެ އިތުރުން ޓޮޓެންހަމް ވެސް އިއްޔެ ވަނީ ލީގުގައި ކުޅުނު މެޗުން މޮޅުވެފައެވެ. ޓޮޓެންހަމް މޮޅުވީ ހަޑަލްސްފީލްޑާ ބައްދަލުކޮށް 4-0 އިންނެވެ. މި މެޗުގައި ޓޮޓެންހަމުން ކާމިޔާބުކުރި ހަތަރު ގޯލުގެ ތެރެއިން ތިން ގޯލު ކާމިޔާބުކޮށްދިނީ ލޫކަސް މޯރާއެވެ. އަނެއް ގޯލު ކާމިޔާބުކޮށްދިނީ ވަންޔާމާއެވެ.\nރޭގެ މޮޅާއެކު 67 ޕޮއިންޓާ އެކު ލީގުގެ ތިންވަނަ މަގާމަށް ޓޮޓެންހަމް މިހާރު ވަނީ އަރާފައެވެ.


Ibu Huvaa Kuravvaa Rasmiyyaathugai Modi Baiverivevadaigannavaane:...\nއިބޫ ހުވާ ކުރައްވާ ރަސްމިއްޔާތުގައި މޯދީ ބައިވެރިވެވަޑައިގަންނަވާނެ: އިންޑިޔާ\n9 މަސް, 1 ހަފްތާ,4ދުވަސް, 10 ގަޑި,7މިނެޓް, 16 ސިކުންތު ކުރިން 228 1 ފަތޯނާ ފާއިޒް\nއިބްރާހިމް މުހައްމަދު ސޯލިހް ރައީސްކަމުގެ ހުވާކުރައްވާ ރަސްމިއްޔާތުގައި ބައިވެރިވެވަޑައިގަތުމަށް އިންޑިއާގެ ބޮޑުވަޒީރު ނަރެންދުރަ މޯދީއަށް އެރުވި ދައުވަތު އެމަނިކުފާނު ޤަބޫލުފުޅު ކުރައްވައިފިއެވެ.\nއިބޫ ރައީސްކަމުގެ ހުވާކުރައްވާނީ މި މަހުގެ 17 ވަނަ ދުވަހު، ގަލޮޅު ބޯޅަދަނޑުގައި ބާއްވާ ޚާއްސަ ރަސްމިއްޔާތެއްގައެވެ. އިންޑިއާގެ އެކްސްޓާނަލް އެފެއާޒް މިނިސްޓްރީން ވިދާޅުވީ، އިބޫ ދެއްވި ދައުވަތު މޯދީ ގަބޫލުފުޅު ކުރައްވާފައިވާ ކަމަށެވެ. އެހެންނަމަވެސް މޯދީ ރާއްޖެއަށް ކުރައްވަނީ ކުރު ދަތުރުފުޅެއް ކަމަށެވެ. އެގޮތުން ހުވާ ކުރެއްވުމުގެ ރަސްމިއްޔާތުގައި ބައިވެރިވެވަޑައިގަތުމަށްފަހު، ހަމަ އެދުވަހު ރާއްޖެއިން ފުރާވަޑައިގަތުމަށް ވަނީ ހަމަޖެހިފައެވެ.\nއިންޑިޔާގެ އެކްސްޓާނަލް އެފެއާޒް މިނިސްޓްރީގެ ޕްރެސް ބްރީފިންގައި އެ މިނިސްޓްރީގެ ތަރުޖަމާނު ރަވީޝް ކުމާރް ވިދާޅުވީ މޯދީއަށް އެރުއްވި ދައުވަތު އެމަނިކުފާނު ޤަބޫލު ކުރެއްވީ، އިންޑިއާ އިން ގެންގުޅޭ ނެއިބާސް ފަސްޓް ޕޮލިސީގެ ދަށުން ކަމަށެވެ. އަދި އިބޫގެ ސަރުކާރާ އެކު ގުޅުން ބަދަހިވެގެން ދާނެ ކަމަށް އުންމީދުކުރައްވާ ކަމަށްވެސް ވިދާޅުވިއެވެ.\nމީގެ ކުރިން އިންޑިޔާގެ ބައެއް ނޫސްތަކުން ބުނެފައިވަނީ އިބްރާހީމް މުޙައްމަދު ސޯލިހު ހުވާ ކުރެއްވުމުގެ ރަސްމިއްޔާތުގައި މޯދީ ބައިވެރިވެވަޑައިނުގަންނަވާނެ ކަމަށް ބެލެވޭ ކަމަށެވެ. އަދި އެއީ އެ ރަސްމިއްޔާތުގައި ބޭރުގެ ޤައުމުތަކުގެ އިސްވެރިން ބައިވެރިވެވަޑައިގަތުމަށް ހަމަޖެހިފައިވާތީ ކަމަށްވެސް އެ ނޫސްތަކުން ރިޕޯޓް ކޮށްފައިވެއެވެ.\n.ހަރުފަ 09 ނޮވެމްބަރު 2018 - 18:18\n.ތިކިއާ މޯދީ އަކާ ގޯދީއަކާ ނުވިތާކަށް ކުލޫނީ އަކާވެސް އަންނާނެ އެމީހުންނޫންތަ ތިއިންތިޚާބު ކާމިޔާބު ކުރުމުގެ އަޑީގާތިބީ ފައިސާއާއި ނުފޫޒުގަ މިގައުމު މިއޮތީ އަޅުވެތި ވެފާ ތިތަނަށް ތިކަހަލަ އެތަކެއް ފަރަންޖީންނެއް އަންނާނެ ލަނޑަޔާ ވާނީ ލަނޑަޔާ.\n6 ގަޑި ކުރިން 79 0


ފަލަ ސުރުޚީ: އިލެކްޝަންސް ކޮމިޝަނުން ޕާޓީތައް ރެގިއުލޭޓް ކުރުން\nއިލެކްޝަންސް މެންބަރުން އަދި ގޮޅިތަކަށް ފެތޭނެ\nޖޫރިމަނާކުރުން ނޫން ކަމެއް ނެތް ކޮށްދީފައެއް.\nޕާޓީތަކުގެއެތެރޭގެ ކަންކަމާ ބެހޭކަށް ނުޖެހޭ\n15 އޭޕްރިލް 2018 | އާދީއްތަ 21:38\nނިޔާޒް: އިލެކްޝަންސް ކޮމިޝަނަށް ޤާނޫނުގައި އޮތް އެއްޗެއް ނޭނގެނީކީ ނޫން. އެމީހުންނަށް އެނގޭނެ. މިނޫން ދުވަހެއް އައްޔާ އިލެކްޝަންސް ކޮމިޝަންގެ މެންބަރުންނާމެދު ދައުވާ ކުރެވޭނެ. ހާލަތު ބަދަލުވާނެ. ގޮޅިތަކަށް ފެތޭނެ.\n15 އޭޕްރިލް 2018 | އާދީއްތަ 22:09\nނިޔާޒް: 2015 ވަނަ އަހަރުން ފެށިގެން މިހާތަނަށް މާލޭގައި ޖަލްސާއެއް ބާއްވާކަށް ފުރުސަތެއް ނުލިބޭ. ޖޫރިމަނާކުރުން ނޫން ކަމެއް ނެތް ކޮށްދީފައެއް. މުޒާހަރާ ކުރުމަކީވެސް ދައުލަތް ޖަވާބު ދާރީކުރަން ކުރަން ޖެހޭ ކަމެއް. އެކަން ކުރީތީވެސް އެބައޮތް ޖޫރިމަނާކޮށްފައި\n15 އޭޕްރިލް 2018 | އާދީއްތަ 22:06\nނިޔާޒް: ފުށުއަރާ ކަންތައްތަކަކީ އެފަދަ ކަންތައްތަކެއް ނޫން. މިސާލަކަށް ކައުންސިލް ބައްދަލުވުން ނުވަތަ ޕްރައިމަރީ ބޭއްވުމަކީ އެފަދަ ކަންކަން. އެކަންކަމުގެ ތެރެއަށް އިލެކްޝަނުން ނުޖެހޭ ވަންނާކަށް. އެއީ ޕާޓީތަކުގެ އަމިއްލަ ކަންކަން\nއަޅުގަނޑުމެންގެ އެތެރޭގެ އިންތިޚާބު ތަކަކީ ވާދަވެރިކަމާ ފޯރީގައި ކުރިއަށްދާ އެއްޗެއް. މޮނިޓަރ ކުރުމުގެ ފުރުސަތު އިލެކްޝަނަށްވެސް އޮންނާނެ .\n15 އޭޕްރިލް 2018 | އާދީއްތަ 22:04\nފުވާދަކީ ހުރިހާ ޕާޓީއަކުން ގެނައި މީހެއް\nނިޔާޒް: ފުރަތަމަވެސް މި ބުނަނީ ތިމަންނަ ކަނޑައަޅާ މީހެކޭ އިންތިޚާބުގައި ވާދަކުރާނީ. ތިމަންނާއޭ ޕްރައިމަރީ ބާއްވާނީ . ޝަރީފަށްވުރެ4މެންބަރުން މާ ގޯސް. އެބޭފުޅުން މަޖިލިސް 12 މެންބަރުން ގޮނޑި ގެއްލުވާލީ. އަދިވެސް އެއުޅެނީ އެއްޗެއް ނުބުނެ.\nފުވާދު ތައުފީގަކީ ހުރިހާ ޕާޓީތަކުން މެންބަރުން ކަނޑައަޅައިގެން އެމަޤާމަށް ޕާޓީތަކުން ގެނައި މީހެއް. އެގޮތަކަށް ނޫން ޝަރީފް އެހުރީކީ\n15 އޭޕްރިލް 2018 | އާދީއްތަ 21:57\nކޮންކަމެއްތޯ ރެގިއުލޭޓް ނުކުރެވިގެން މިއުޅެނީ\nނިޔާޒް: ކޮންކަމެއްތޯ ރެގިއުލޭޓް ނުކުރެވިގެން މިއުޅެނީ. އަޅުގަނޑުމެން މިދަނީ އަހަރުން އަހަރަށް ހުށަހަޅަން ޖެހޭ ރިޕޯޓް ހުށަހަޅަމުން. އިންޓަނޭޝަނަލް އޮޑިޓަރެއް ލައްވާ އޮޑިޓް ކޮށްފައި މިހުށަހަޅަނީ. ރާއްޖޭގެ ކުންފުނިތަކުންވެސް ދުވަހުން ކުރާ ކަންކަން ނުޖެހޭ ޓްރޭޑަށް އަންގާކަށް\n15 އޭޕްރިލް 2018 | އާދީއްތަ 21:52\nއެމްޑީޕީގެ ބެލެނިވެރިންނަކީ އެމްޑީޕީގެ ޢާއްމު މެންބަރުން\nނިޔާޒް:އެމްޑީޕީގެ ބެލެނިވެރިއަކީ އިލެކްޝަނެއް ނޫން. އެމްޑީޕީގެ ބެލެނިވެރިންނަކީ އެމްޑީޕީގެ ޢާއްމު މެންބަރުން\n15 އޭޕްރިލް 2018 | އާދީއްތަ 21:50\nއެއުޅެނީ އިދިކޮޅު ޕާޓީތަކުންވެސް ނުކުންނަން ވާނީ ރައީސް ޔާމީން ކަނޑައަޅާ ބަޔަކަށް ހެދުމަށް\nނިޔާޒް:ރައީސް ޔާމީނަށް ޕީޕީއެްމ ލިބުނުގޮތް އެންމެ ރަނގަޅަށް އެނގޭނީ މިވަގުތު އިލެކްޝަންސް ކޮމިޝަންގެ ރައީސަށް. އެބޭފުޅުންގެ އަސާސީ ޤަވާއިދާވެސް ޚިލާފް. އެހެންވީމާ ޝަރީފްގެ އަމިއްލަ ތަޖްރިބާގައި އެއުޅުއްވަނީ ޕީޕީއެމް ރަނގަޅުކުރަން އެމްޑީޕީއާ ކުޅެން. ދެން އެބައޮތް ޕާޓީތަކުގެ ޤައުމީ މަޖިލީހުގެ ބައްދަލުވުންތައްވެސް ބަލަން. މިހާރުވެސް އެމްޑީޕީގެ ްައުމީ މަޖިލިސް ބާއްވަނީ ލައިވްކޮށްގެން. މިހާރު އެއުޅެނީ އިދިކޮޅު ޕާޓީތަކުންވެސް ނުކުންނަން ވާނީ ރައީސް ޔާމީން ކަނޑައަޅާ ބަޔަކަށް ހެދުމަށް.\n15 އޭޕްރިލް 2018 | އާދީއްތަ 21:49\nހަމަ އަޅުވަފާނެ ކޮންމެފަދަ ގޮތަކަށްވެސް\nނިޔާޒް: ސިޔާސީ ޕާޓީތަކަށް ފައިސާ ދިނުމާ ބެހޭ މާއްދާއަކީ ސުވާލު ނުއުފެދޭ ގޮތަށް އޮންނަ މާއްދާއެއް. ފައިސާ ދޫކުރުމަށް އޮންނަނީ ފުރަތަމަ3މަސްދުވަހުގެ ތެރޭގައި ނިންމަން ވާނެއޭ. ފުރަތަމަ3މަސް ދުވަހެއް ނާންނާނެ މާޗްގެ ފަސްވީމައެއް. މީ ދެން ވަރަށް ބޮޑު މައްސަލައެއް. ބޮޑެތި ގުނަން ޖެހޭ ބަޔަކު މިގޮތައް ގުނަން އުޅުނީމާ އިތުބާރު ނުކުރެވެނީ. ހަމަ އަޅުވަފާނެ ކޮންމެފަދަ ގޮތަކަށްވެސް\n15 އޭޕްރިލް 2018 | އާދީއްތަ 21:45\nމިއޮތް ހާލަތައް ވައްޓާލީ އިލެކްޝަންސް ކޮމިޝަނުން\nނިޔާޒް: މިއަދު މިއޮތް ހާލަތައް ވައްޓާލީ އިލެކްޝަންސް ކޮމިޝަން. އެއީ މަޖިލީހުގެ 12 މެންބަރުންގެ ގޮނޑި ގެއްލުވާލުން. އަދި އެއަށްފަހު ދެން ކުރަން ޖެހޭ ކަންކަން ނުކުރީތީ. ގޮނޑި ގެއްލުނިއްޔާ އިންތިޚާބު ބާއްވަން ޖެހޭނެ. އެކަން ނުކޮށް ޤައުމު މިހާލަތައް ވައްޓާލީ އެ5މެންބަރުން.\n15 އޭޕްރިލް 2018 | އާދީއްތަ 21:42\nއެމްޑީޕީއަކީ އިލެކްޝަންސް ކޮމިޝަން އުފެއްދުމުގެ ކުރިންވެސް އޮތް ޕާޓީއެއް\nނިޔާޒް: އެމްޑީޕީއަކީ މިހާރުގެ އިލެކްޝަންސް ކޮމިޝަން އުފެދުމުގެ ކުރިންވެސް އިސްލާހީ މަސައްކަތް ކުރުމަށް އުފައްދާފައިވާ ޕާޓީއެއް. މިހާރު އަޅުގަނޑުމެންނަށް ގޮތްގޮތް ހަދަން ތިޔަ އުޅޭ ސަބަބު ވަރަށް ރަނގަޅަށް އެނގޭ. އެކަމެއް ވިޔަކަ ނުދޭނަން. އިންތިޚާބުގެ ކުރިން އީސީ މިނިވަން ކުރާނަން.\n15 އޭޕްރިލް 2018 | އާދީއްތަ 21:40


Raees Naasheed Ah Ali Waheed Ge Nan Engivadaeh Nugennevi? - Vaguthu\nރައީސް ނަޝީދަށް އަލީ ވަހީދުގެ ނަން އެނގިވަޑައެއް ނުގެންނެވި؟\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ރިޔާސަތުގައި ވާހަކަފުޅު ދައްކަވަނީ - ފޮޓޯ: މަޖިލިސް\nޓޫރިޒަމް މިނިސްޓްރީގެ މުވައްޒަފުންތަކަކަށް ޖިންސީ ފުރައްސާރަ އާއި ޖިންސީ ގޯނާ ކުރި ކަމަށް ބުނާ މައްސަލައެއްގައި ކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް ބޮޑެތި ދައުވާތަކެއް އުފުލާފައިވަނިކޮށް އޭނާ ފުރުވާލި މައްސަލަ ބަލައި ދިނުމަށް މަޖިލީހުގެ އަންހެން މެންބަރުން އެދިވަޑައިގެންނެވުމުން އެކަން ދިރާސާކުރަން ރައްޔިތުންގެ މަޖިލީހުގެ ޖުޑިޝަރީ ކޮމިޓީއަށް ފޮނުވިކަން ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު އިއުލާން ކުރައްވައިފިއެވެ.\nރައްޔިތުންގެ މަޖިލިހުގެ މިއަދުގެ ޖަލްސާގައި ނަޝީދު އެގޮތަށް އިއުލާން ކުރެއްވި އިރު، "ޓޫރިޒަމް މިނިސްޓަރު އަލީ ވަހީދު" ގެ ނަން ވިދާޅެއް ނުވެއެވެ. އޭގެ ބަދަލުގައި އެމަނިކުފާނު ވިދާޅުވީ ޖިންސީ ގޯނާގެ ތުހުމަތު ކުރެވިފައިވާ މީހެއްގެ މައްސަލަ ރައްޔިތުންގެ މަޖިލިހުގެ ޖުޑިޝަރީ ކޮމިޓީ އަށް ފޮނުއްވި ވާހަކައެވެ.\nނަޝީދު މިކަން އިއުލާން ކުރައްވަމުން ވިދާޅުވީ، "ޖިންސީ ގޯނާގެ ތުހުމަތު ކުރެވިފައި ހުރި މީހަކު އޭނާ ރަށުން ފުރައިގެން ދިއުމާއި އެ ކަމާ ގުޅޭ ގޮތުން ކަން ހިނގައިދިޔަ ގޮތް ހަތަރު އިއްޒަތްތެރި މެންބަރަކު ހިތްޕުޅުހަމަޖެހިފައި ނުވާތީވެ ފޮނުވާފައިވާ ސިޓީއެއް ޖުޑިޝަރީ ކޮމިޓީއަށް ފޮނުވަން،" ކަމަށެވެ.\nއަލީ ވަހީދުގެ ނަން އެންމެ ފަހަރަކު ވެސް ވިދާޅުނުވެ ރައީސް ނަޝީދު މިކަން އިއުލާން ކުރެއްވިއިރު، އަލީ ވަހީދު މިދިޔަ އަންގާރަ ދުވަހުގެ ހަވީރު ފުރައިވަޑައިގެން ދިޔަ ފަހުން މިހާތަނަށް އައި އިރު ވެސް މި މައްސަލާގައި ނަޝީދު ހުންނެވީ އެއްވެސް އެއްޗެއް ވިދާޅުނުވެ ހިމޭނުންނެވެ.\nއަލީ ވަހީދަކީ ކުރީގެ ރައީސް އަބްދުﷲ ޔާމީންގެ ވެރިކަމުގައި އަމިއްލަ އަށް އަރުވާލެވިގެން އިނގިރޭސިވިލާތުގައި ރައީސް ނަޝީދާ އެކު ހުންނަވައި މި ވެރިކަން ގެނައުމަށް މަސައްކަތް ކޮށްދެއްވި އެއް ބޭފުޅެކެވެ. މީގެ ކުރީގައި ވެސް އަލީ ވަހީދަށް ފާޑުކިއުން އަމާޒުވާ ފަހަރުތަކުގައި އޭނާގެ ދިފާއުގައި ރައީސް ނަޝީދު ވާހަކަފުޅު ދައްކަވާފައިވެއެވެ.\nއަލީ ވަހީދަށް ކުރާ ޖިންސީ ގޯނާގެ ދައުވާތަކާ ގުޅިގެން ރައީސް ނަޝީދު ވާހަކަފުޅު ދެއްކެވީ ވެސް އެންމެ ފަހަރަކުއެވެ. އެމްޑީޕީގެ ގައުމީ މަޖިލީހުގެ ވަޓްސްއެޕް ގްރޫޕަށް އެ ދުވަސްވަރު އެމަނިކުފާނު ފޮނުވި މެސެޖުގައި ވިދާޅުވީ ޖިންސީ ގޯނާގެ އެއަށް ވުރެ ބޮޑެތި މައްސަލަތަކުގައި މަދު ދައުވާތަކެއް ކުރާއިރު، އަލީ ވަހީދަށް މާ ބޮޑެތި ދައުވާތަކެއް ކުރާތީ ކަންބޮޑުވެވަޑައިގަންނަވާ ކަމަށެވެ.\nރާއްޖޭގައި ފުރަތަމަ ފަހަރަށް މުވައްޒަފުންތަކަކަށް ޖިންސީ ފުރައްސާރަ އާއި ގޯނާ ކުރި މައްސަލައެއްގައި ވަޒީރަކު މަގާމުން ވަކިކޮށް ޖިންސީ ބޮޑެތި ކުށްތަކެއްގެ ދައުވާ އުފުލާފައިވަނިކޮށް އަލީ ވަހީދު ފުރައިވަޑައިގަތީ މި މަހުގެ ނުވަވަނަ ދުވަހުގެ ހަވީރުގެ ވަގުތެއްގައެވެ.\nއަލީ ވަހީދު ފުރާވަޑައިގަތުމުގެ ކުރިން އޭނާގެ ޕާސްޕޯޓް އޮތީ ކޯޓު އަމުރެއްގެ ދަށުން ހިފަހައްޓައިފައެވެ. އެކަމަކު ޑޮކްޓަރުންގެ ލިޔެކިއުމަށް ރިއާޔަތްކޮށް އަދި ފިލައިގެން ގޮސްފިނަމަ ޖާމިނުވާނެ ފަރާތެއް ކަނޑައަޅައި ބޭސްފަރުވާއަށް ރާއްޖެއިން ބޭރަށް ވަޑައިގަތުމުގެ ހުއްދަދީ ޕާސްޕޯޓް ދޫކޮށްލަން ކްރިމިނަލް ކޯޓުން ހުކުމްކުރިއެވެ.\nމި މައްސަލަ ދިރާސާ ކުރުމަށް ރައްޔިތުންގެ މަޖިލީހަށް ހުށަހެޅުއްވީ އެ މަޖިލީހުގެ އަންހެން ހަތަރު މެންބަރުންނެވެ. އެއީ މަޖިލީހުގެ ނައިބު ރައީސް އަދި ގަލޮޅު ދެކުނު ދާއިރާގެ މެންބަރު އީވާ އަބްދުﷲ އާއި، އައްޑޫ މީދޫ ދާއިރާގެ މެންބަރު ރޮޒައިނާ އާދަމްއާއި، ތުޅާދޫ ދާއިރާގެ މެންބަރު ހިސާން ހުސައިންއާއި، ހިންނަވަރު ދާއިރާގެ މެންބަރު ޖީހާން މަހްމޫދެވެ.\nފެބުރުއަރީ 15, 2021 10:37\nޖަނަވާރު ކަލޭގެ ރަނގަޅަށް ވިއްޔާ ބޮއެގެން ތިއިނީ..\nފެބުރުއަރީ 15, 2021 10:38\nމަގާތަށް އަންނަނީ ހަމަ ހިނި\nފެބުރުއަރީ 15, 2021 10:47\nމުސްކުލިވެ ހަދާންބަލިވާން ފެށީބާ\nފެބުރުއަރީ 15, 2021 11:47\nނޫންނޫން، ހަމަ ތިމާގެހުރި ނުލަފާކަން ދައްކާލަނީ.\nފެބުރުއަރީ 15, 2021 11:51\nފެބުރުއަރީ 15, 2021 11:57\nAlzheimer’s disease މިބަލީގެ ޢަލާމަތް ތިފެނުނީ.\nފެބުރުއަރީ 15, 2021 12:08\nނަޝީދު އެއީ މުނާފިގެއް.ދެރައީ ބައެއް މީހުން މީނަގެ ވާހަކަތަކަށް އަތް ޖަހާތީވެ.\nފެބުރުއަރީ 15, 2021 12:31\nޢަލީ ވަޙީދު ގޮވަން ހުރި ވާހަކަ މާގިނަނޭތީއާ އެވާހަކަތައް ޢަލީ ވަޙީދު ގޮވާލާފިނަމަ ނަޝީދާ އެމް.ޑީ.ޕީ "އޮރިޔާން" ވާނޭ ސިއްރުތައް ޢަލީ ވަޙީދަށް އެގޭނޭތީ ބިރު ހީވަނީ.\nފެބުރުއަރީ 15, 2021 12:51\nލޮލް، ޔޫ ސްކްރެޗް މައި ބެކް، އައިލް ސްކްރެޗް ޔޯސް!\nފެބުރުއަރީ 15, 2021 14:32\nއެމްޑީޕީގެ ގައުމީ މަޖިލީހުގެ ވަޓްސްއެޕް ގްރޫޕަށް އެ ދުވަސްވަރު އެމަނިކުފާނު ފޮނުވި މެސެޖުގައި ވިދާޅުވީ ޖިންސީ ގޯނާގެ އެއަށް ވުރެ ބޮޑެތި މައްސަލަތަކުގައި މަދު ދައުވާތަކެއް ކުރާއިރު، އަލީ ވަހީދަށް މާ ބޮޑެތި ދައުވާތަކެއް ކުރާތީ ކަންބޮޑުވެވަޑައިގަންނަވާ ކަމަށެވެ. މި2ބޭފުޅުންނަކީ ކުރިންވެސް އެއްކޮށް އިނގިރޭސިވިލާތުގަ ބިރެއްނެތި އުޅުއްވި2ބޭފުޅުން ދާދި އަވަހަށް ނަޝީދު އެތަނައް އަމިއްލަފުޅަށް އަރުވާލެއްވުން ވަރަށްގާތް.\nފެބުރުއަރީ 15, 2021 15:03\nތިޔަ މަޖިލިހަކީ ބޮޑު ގުޅަ އަންބުރާ ކުރަ، ހުރިހާ މައްސަލައެއް ތިޔަތަނަށް ވައްދާ ގޭސް އަބުރާ ތިބޭ !\nފެބުރުއަރީ 15, 2021 15:10\nމި ގެ ކބައިން މިގައުމަސަލާމަތް ކުރަން އެބަޖެޙޭ\nފެބުރުއަރީ 15, 2021 21:36\nއޭނާ ފުރުވާލުގެ ކަން ކަން ރަގަޅަށް ދެނެވަޑައިގެން ވާގިވެރި ވެފައި އަދި ހަތަރެސްފައި އޭގެތެރެއަށް މަހާއިގެން އުޅުއްވުމުން ފުދޭނެއެވެ ނަމަކީ ކޮނމެހެން ބޭނުން އެއްޗެއް


BREAKING: Covid-19 Aa Gulhugen Sarukaaruge Muvazzafunge Musaaraa Kuda Nukuraanan - Raees - Vaguthu\nއިންތިހާބުން ސަރުކާރު ބޮޑު ބައްޔަކާއި ދިމާއަށް! -2ގަޑިއިރު ކުރިން\nކޮވިޑް-19އާ ގުޅިގެން ސަރުކާރުގެ މުވައްޒަފުންގެ މުސާރަ ކުޑަ ނުކުރާނަން - ރައީސް\nރައީސް ޞާލިހް - ފޮޓޯ: ރައީސް އޮފީސް\nކޮވިޑް-19އާ ގުޅިގެން ސަރުކާރުގެ މުވައްޒަފުންގެ މުސާރަ ކުޑަކުރަން ގަސްތު ނުކުރާ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nރައީސް މިހެން ވިދާޅުވީ، ކޮވިޑް-19 ރާއްޖެއިން ފެނުމާއި ގުޅިގެން ގައުމާއި މުހާތަބުކޮށް ވާހަކަދައްކަމުންނެވެ.\nރައީސް ވިދާޅުވީ، މި ރޯގާގެ ސަބަބުން ދުނިޔޭގެ އިގްތިސާދަށް ވަރަށް ބޮޑު ހީނަރުކަމެއް އަތުވެއްޖެ ކަމަށާއި، ރާއްޖޭގެ އިގްތިސާދަށް ވަރަށް ބޮޑު ހީނަރުކަމެއް އަންނަމުންދާ ކަމަަށެވެ. އަދި އިގްތިސާދަށް އެންމެ ބޮޑު ލޮޅުމެއް އަރާނެ ގައުމެއްގެ ގޮތުގައި ރާއްޖެ ހިމެނޭ ކަމަށް ރައީސް ވިދާޅުވިއެވެ.\n"ކޮވިޑް-19ގެ ނުރައްކާތެރިކަން ރާއްޖޭގައި އޮތްކަމުގައި ވިޔަސް ސަރުކާރުގެ މުވައްޒަފުންގެ މުސާރަ ކުޑަކުރަން އަޅުގަނޑު ގަސްތު ނުކުރާ ވާހަކަ" ރައީސް ވިދާޅުވިއެވެ.\nރައީސް ވިދާޅުވީ، ސަރުކާރުން މަސައްކަތް ކުރަމުންދަނީ ރާއްޖޭގައި މިހާރު ފަށާފައިވާ ތަރައްގީގެ އެއްވެސް މަޝްރޫއެއް މެދުކަނޑާނުލާ ކުރިއަށްގެންދަން ކަމަށެވެ. އަދި ތަރައްގީގެ މަޝްރޫއުތައް މިހާރުވެސް ރޭވިފައި ހުރި ގޮތަަށް ކުރިއަށްދާނެ ކަަމަށް ރައީސް ވިދާޅުވިއެވެ.\n"އެހެން ނަމަވެސް ދައުލަތުގެ ހަރަދު ކުޑަ ކުރުމަށް ބައެއް ފިޔަވަޅުތައް އަޅަން ސަރުކާރުން މިހާރު ވަނީ ފަށާފައި. ސަރުކާރުން ހިންގާ ޕީއެސްއައިޕީގައި ނުހިމެނޭ ހަރަދުތައް ކުޑަކުރަން މިހާރު ވަނީ ނިންމާފައި، އަދި ސަރުކާރުން ކުރާ ދަތުރުތަކާއި، މުވައްސަސާތަކުން ކުރަން ޖެހޭ މައާމާތުތަކާއި، އެފަދަ ބައެއް ހަރަދުތައް މިވަގުތަށް ވަނީ ކުޑަކޮށްލާފައި". ރައީސް ސާލިހު ވިދާޅުވިއެވެ.\nރައީސް ވިދާޅުވީ، ކުދި އަދި މެދުފަންތީގެ ވިޔަފާރިތަކަށް ލިބިދާނެ ގެއްލުންތަކުން އަރައިގަތުމުގައި އެހީތެރިވެދޭނެ ގޮތެއް ހޯދުމަށް ރާއްޖޭގައި އެމްެއެމްއޭ އިން މަސައްކަތް ކުރަމުން އަންނަ ކަމަށެެވެ. އަދި ރާއްޖެއިން ބޭރުން ލޯޯނު އެހީ އާއި ހިލޭ އެހީ ހޯދުމަށް މަސައްކަތް ކުރަމުންދާކަމަށް ރައީސް ވިދާޅުވިއެވެ.\n"މިކަމުގައިވެސް އެކުވެރި ގައުމުތަކުންނާއި މާލީ އިދާރާތަކުން އަޅުގަނޑުމެންނަށް ވަނީ ފެހި ސިގްނަލް ލިބިފައި". ރައީސް ވިދާޅުވިއެވެ.\nރައީސް ވިދާޅުވީ، ކޮވިޑް-19 އަކީ މުޅި ދުނިޔޭގައި ފެތުރެމުންދާ ބަލި މަޑުކަމެއް ކަމަށާއި، ނަމަވެސް މިއީ ކަންބޮޑުވެ ހާސްވާންވީ ވަގުތެއް ނޫން ކަމަށެވެ. އަދި މިއީ ވިސްނުން ތެރިކަމާއި ހިކްމަތްތެރިކަމާއެކު ޑޮކްޓަރުންގެ ލަފަޔާއި އިރުޝާދާއި އެއްގޮތަށް އެންމެން ގުޅިގެން މަސައްކަތް ކުރަންވީ ވަގުތު ކަމަށް ރައީސް ވިދާޅުވިއެވެ.\nރާއްޖެއިން 8 މީހަކު ކޮވިޑް-19 އަށް ވަނީ ފައްސިވެފައެވެ. މީގެ ތެރޭގައި ހިމެނެނީ ހުސް ބިދޭސީންނެވެ.\nމާޗް 12, 2020 17:08\nމާޗް 12, 2020 17:26\nމުސާރަ ކުޑަކޮށްފިއްޔާ ރައްޔިތުން ނަށް ވައިރަސް ޖެހުމުގެ ފުރުސަތު ބޮޑު!މިކަމުން އަރައިގަތުމަށް ކުރަންޖެހޭ މަސައްކަތް ގައިޑްލައިން ގައިވާގޮތަށް ކޮށްކޮށް ތިއްބާ ދެއްތޯ މިވަރުމިވީ! ދެންވެސް ގައިޑްލައިން ކުރިމަތީބާއްވައިގެން ބޭންޖަހަޖަހާތިބެންވީބާ!\nމާޗް 12, 2020 17:32\nސަރުކާރުން ކުރާ ދަތުރުތަކުގެ ހަރަދު ކުޑަކުރާ ތަނެއް ނުފެނޭ. މި އުޅޭ ކާޕެޓް ވަގު ޝާހިދު ދެއިރު ދެދަޅައަށް މުޅި ދުނިޔެ ވަށާ ރައްޔިތުންގެ ފައިސާއިން ބުރު ޖަހާއިރު.???\nމާޗް 12, 2020 17:55\nތިހެން ބުނާ ކަންތައްތައް އެންމެ އަވަހަށް ކޮއްލަނީ\nމާޗް 12, 2020 17:58\nކޮވިޑް-19އާ ގުޅިގެން ރައްޔިތުންނައް ފެނުލުމަށް އަޑިގަ އޮތް ކިބޫ ފެންގަޑު މައްޗައް ތިލަވެއްޖެ\nބަލަންތިބޭ މުސާރާ ކުޑަ ކުރާނެ %100 ޔަގީން\nމާޗް 12, 2020 18:02\nއަދިވެސް ސިޔާސީ މަގާމްތައް އިތުރުކުރާނީ.\nމާޗް 12, 2020 18:09\n"ރާއްޖޭގައި މިހާރު ފަށާފައިވާ ތަރައްގީގެ އެއްވެސް މަޝްރޫއެއް މެދުކަނޑާނުލާ ކުރިއަށްގެންދަން ކަމަށެ" އޭގެ މާނައަކީ ދެން އިތުރު އެއްވެސް މަޝްރޫއެއް ނުފަށާނަމޭތަ؟؟\nއެބުނި ރަަނގަޅު ވާހަ ކައެއް ސަރު ކާރުގެ މުވައްޒަފުންގެ މުސާރަ ކުޑައެއް ނު ކުރާނެ . ކުޑަ ކުރާނީ ސިވިލް ސާވަންޓުންގެ މުސާރަ.\nމާޗް 12, 2020 19:32\nއަދިވެސް ގަދަބަސް ތިޔަބުނަނީ. އިޤްތިސާދީގޮތުން ފުނޑޭނަމަ މުސާރަވެސް ކުޑަކުރަންޖެހިދާނެ ނޫންތޯއެވެ.؟\nމާޗް 12, 2020 20:35\nއިބުރާހިމާ ؟ މުސާރަ ކުޑަ ކޮއްފިއްޔާ އޮފީސްތެރެ އެއްކޮއް ލީކު ކޮއްލާނެ. އެރުން ވެރިކަމުގައި ހުރުން ނާދިރު .މިހާރު ތިޔަ އަޅަނީ އެޅެންހުރި ހުރިހާހަރުއެއްޗެއް ދެން އެކަމަކުއެޅޭ ހުސް ޅައެއްޗެހި. ވަރައްވިސްނާތި.\nމާޗް 12, 2020 21:47\nމިގައުމުދެކެ ލޯބިވެވޭނީ ޙުދު ތިމާމީހާ އަމިއްލަ ނަފްސް ދެކެ ލޯބިވެވިގެން އެދިގުރާސްތާ 30 އަހަރު ނިމިގެން ދިޔައިރު ޙުދުތިމާމީހާ ވަދެލާނެފެންވަރުގެ ހޮސްޕިޓަލެއް ނޭޅުނުތާ މިގައުމުގަ އޮއްކަމައް ބުނާ މި އޭޝިއާގެ އޮއް އެންމެ ބޮޑުޝިޕިންގް ލޭން އޮތީ މިދިވެހިރާއްޖޭގަ 98 އާގްބޯޓް ތާރީޙުން އެކަން ފެނޭ 30 އަހަރު ނިމުނު އިރު އޮއްކަމައް ވަނީ 12 ބޯޓް މީބޮއްކުރައެއްނޫން މިދިވެހިރާއްޖެޔައް ކާޑް ގެންނަނީ އެއިރު އަމިއްލަ ބޯޓްފަހަރުގައި މީ ނާސިރު ވެރިކަމުގަ ހޯއްދެވި\nމާޗް 12, 2020 22:12\nމަޖިލީހުން ފާސްކުރީމަަ ކުޑކުރާނީ ނޫނީ ވަޒީފާތަކުން މީހުންކަޑާނީ\nމާޗް 12, 2020 22:21\nތިކަމެއް އެނގޭނެ ކައުންސިލްތަކުގެ އިންތިޚާބަށްފަހު... ބަލަން މިތިބީ\nމާޗް 12, 2020 22:29\nމުސާރަ ކުޑަ ކުރަން މަޖުބޫރުވާނެ ސަރުކ ކާރަށް ކުރެވޭނެހާވެސް ކަމަ ކީ ރަށްޔަތުންނަށް ބަލާޢާތްތެރި އޮޅުވާލުންތަށް އޮޅުވާލާ ވާވެއްދުން.\nމާޗް 12, 2020 22:34\nމަ ކަރާޖަހައިގެން ރަށްޔަތުން އަތުން ކާން ދަންނަ ކިނބުލެއް..\nމާޗް 12, 2020 23:10\nއެންވިޔާ ޖީބަށް ބަރުކުރޭ\nމާޗް 12, 2020 23:11\nމާޗް 12, 2020 23:23\nރޯގާގެ ސަބަބުން ރާއްޖޭގެ އިގްތިސާދަށް ވަރަށް ބޮޑު ހީނަރުކަމެއް އެބަ އާދޭ އެހެން ކަމަށްވާނަމަ މާލެ ސަރަހައްދު ހުޅުމާލޭން މިހާރު ވެސް 4000 އަކަފޫޓްގެ 50 ހާސް ގޯތި އަކަފޫޓަކަށް މަހަކު 1 ރުފިޔާ ކުއްޔެއްގެ ގޮތުގައި ސަރުކާރަށް ދައްކާ ގޮތަށް ބިން ތައް ދޫކޮށްލަންވީ އެއް ނޫންތޭ އެއިރުން ތިޔާ ކަން އޮންނާނީ ލާރޖް ކޮށް ރަނގަޅުވެފައޭ ޗޭންޖް ޔުއަރ ތޯޓްސް އެން ޔޫ ޗޭންޖް ދަ ވޯލްޑް...\nމާޗް 12, 2020 23:29\nސިޔާސީ މަޤާމް ތަކުގައި ތިބި މީހުން ނަމޫނާ ދައްކާ މުސާރައިން ބައެއް އުނިކޮންދޭން އަމިއްލަ އަށް ވެސް ސަރުކާރުގައި އެދެންވީނޫންތޯ! ރައީސުލްޖުމްހޫރިއްޔާ ވެސް ކީއްތޯވާނި، މުސާރައިން ބައެއް އުނިކުރަން! ހޮސްޕިޓަލް ތަކުގައި މަސައްކަތްކުރާ ހީވާގި ބޭކަލުންނަށް އިތުރު އެލަވްންސް ދިނުން ކިހާ އިންސާފްވެރިތޯ!\nމާޗް 12, 2020 23:40\nކުދިންނަށް ފިލާވަޅުތައް ފޯރުކޮށްދޭނީ ޕީއެސްއެމްގެ ޗެނަލަކާއި ޔޫޓިއުބުން ނަމަ އެއީ މަމެން އުފާ ކުރާ ކަމެކޭ ...\nމާޗް 13, 2020 00:57\n10 ވެންޓިލޭޓަރުގެ ކަރަންތީނު މަރުކަޒަކާއިގެން މިކަން ކުރެވޭނެތޯ.؟


ރައްޔިތުންގެ މަޖިލީހުގެ އިންތިހާބާ މެދު އަޅުގަނޑުގެ ޚިޔާލު! — Ihavandhoo.com\nރައްޔިތުންގެ މަޖިލީހުގެ އިންތިހާބާ މެދު އަޅުގަނޑުގެ ޚިޔާލު!\n28 މާރިޗު 2019 0\nރައްޔިތުންގެ މަޖިލީހުގެ އިދާރާ. ފޮޓޯ: ސަން\n- ހުސެއިން ފަޔާޒު -\nޝައްކެއްވެސް ނެތް ގޮތުގައި ދަޢުލަތުގެ ތިންބާރު ވަކިވެފައިވާ ދިމިކްރާތީ ނިޒާމެއްގައި ޤާނޫނު ހެދުމުގެ ބާރު ނުވަތަ ރައްޔިތުންގެ މަޖިލީހަކީ ވަރަށް މުހިއްމު އަދި އެހާމެ ހައިބަތު ބޮޑު ބާރެކެވެ. ދިވެހިރާއްޖޭގެ ޤާނޫނު އަސާސީއިން އެ މަޖިލީހާއި ނުހަނު ބޮޑެތި މަސްއޫލިއްޔަތު ތަކަކާއި އަދި އެހާމެބޮޑެތި ބާރުތަކެއް އެ މަޖިލީހާއި މަތިކޮށްފައިވާކަމީ އެމަޖިލީހުގެ ހައިބަތާއި ބާރު އިތުރަށް ހާމަވެގެންދާކަމެކެވެ. ދިމިކްރާތީ ނިޒާމެއްގައި ތިންބާރެއް ( ވެރިކަން ހިންގުމުގެ ބާރާއި ، ޤާނޫނު ހެދުމުގެ ބާރާއި ، ޢަދުލު އިންސާފް ޤާއިމްކުރުމުގެ ބާރު ) އޮތުމުގެ ބޭނުމަކީ އެއްބާރަކުން އަނެއްބާރަކަށް އެހީތެރިކަން ފޯރުކޮށްދިނުމާއި އެކު އެއްބާރަކުން އަނެއްބާރެއްގެ މައްޗަށް ފާރަވެރިވުން ކަމުގައި ދެކެމެވެ. އަދި ފާރަވެރި ވުމުގެ މާނައަކީ އެއްބާރަކުން އަނެއްބާރެއްގެ މައްޗަށް ނުފޫޒުފޯރުވުން ކަމުގައި ނުދެކެމެވެ.\nޤާނޫނު އަސާސީން ރައްޔިތުންގެ މަޖީލީހުގެ އިއްޒަތްތެރި މެމްބަރުންނަށް ދީފައިވާ އިއްޒަތްތެރި ކަމާއި އިނާޔަތްތަކާއި ، ރައްކާތެރި ކަމަކީ ނުހަނު ހައިބަބޮޑު އިނާޔަތްތަކަކާއި، އިއްޒަތަކާއި ރައްކާތެރިކަމެއްކަމަށް ކޮންމެ ދިވެހިރައްޔިތަކުވެސް ހެކިވާނެއެވެ. އެކަން އެހެން ނޯންނާންވީ ސަބަބެއްވެސް ނެތެވެ. އެއީ ރައްޔިތުންގެ މަޖިލީހަކީ ދިވެހި ދައުލަތުގެ ޤާނޫނު ހެދުމުގެ ބާރުކަމަށް ވެފައި އަޅުގަނޑު ޤަބޫލުކުރާ ގޮތުގައި އެއިއްޒަތްތެރި މަޖިލީހުގައި ތިއްބަވާނީ ނަމުންވެސް އަދި ކަމުންވެސް އިއްޒަތްތެރި މެމްބަރުން ކަމުގައިވާތިއެވެ. އަދި އެބޭފުޅުންނަކީ އެބޭފުޅުން ހައްދަވާ ، އިސްލާހުގެންނަވާ ޤާނޫނުތަކާއި ޤަވާޢިދު ތަކުގެ މައްޗަށް ދިވެހިރައްޔިތުން ޢަމަލުކުރުން ލާޒިމްވާ ޤާނޫނު ތަކަށް ވީހިނދު އެޤާނޫނު ހަދަން ތިއްބާވާނީ ނުވަތަ ތިއްބަވަން ވާނީ ނަޒާހާތްތެރި ، ޢިލްމުވެރި ދީންވެރި ނަމޫނާ މެމްބަރުންތަކެވެ.\nމިދުވަސްވަރަކީ މަތީގައި ދެންނެވުނު އިއްޒަތްތެރި މަޖިލީހަށް މެމްބަރުން ހޮވުމުގެ އިންތިހާބު ކުޑަތަން ވަމުން އަންނަ ދުވަސްވަރެވެ. މިދުވަސްވަރަކީ ކުރިއަށް އޮތް5އަހަރަށް ރައްޔިތުންގެ މަޖިލީހަށް މެމްބަރުން ފޮނުވުމަށް ރައްޔިތުންނަން ލިބިފައިވާ ހަމަ އެކަނި ފުރުސްތުގެ ބޭނުން ރައްޔިތުން ކުރަން ޖެހިފައިވާ ދުވަސްވަރެވެ. އޭޕްރިލް6ވަނަ ދުވަހު ވޯޓްލާން ދިއުމުގެ ކުރިން ވިސްނާލުން މުޙިއްމު ބައެއް ނުކުތާތައް ހުންނާނޭ ކަމީ ޝައްކެއްވެސް އޮތް ކަމެއް ނޫނެވެ.\nމިއަދު މަގުތަކަށް ބަލާލުމުން ފެންނަނީ އެކި އެކި ކެންޑިޑޭޓުންގެ ފަރުދީ ވަޢުދުތަކާއިއެކުދެމިފައިވާ ކުލަގަދަބެނާތަކާއި ޕޯސްޓަރުތަކާއި ބިލްބޯޑްތަކެވެ. އެއް ކެންޑިޑޭޓަކު ބާބަކިއު ޒޯނާއި، ބަނދަރާއި، ނަރުދަމާއާއި، ބޮޑެތި އިސްލާމީ ބިނާތަކާއި ، އަގުބޮޑެތި މުބާރާތްތައް ބާއްވާނޭ ކަމުގެ ވައުދު ފޮތިގަނޑު ތަކުގައި ލިޔެ ދަމަމުންދާއިރު އަނެއް ކެންޑިޑޭޓެއްގެ ފޮތިގަނޑުތަކުގައި އެވެނި ކަމެއް ކުރިޔަކަ ނުދޭނެ ކަމުގެ ވަޢުދާއި އަދި ކުރިން ކޮށްދީފައިވާ ކަންކަން ކޮށްދޭނޭ ކަމުގެ ވަޢުދާއި ސަރުކާރެއްގެ ޕޮލިސީ ލެވެލުން ނޫން ގޮތަކަށް އެކަންކަންކުރުމުގެ އެއްވެސް ފުރުސަތެއް ނެތްކަމުގެ ވަޢުދުވެސް ފެންނަމުން ދެއެވެ. އަދި އަނެއްބައި ކެންޑިޑޭޓުން ރައްޔިތުންނަށް ހަރާމްކޯރު ނުވާނެ ކަމުގެ ވަޢުދާއި، ތެދުވެރި ނަޒާހާތްތެރިއަކަށް ވާނޭ ކަމުގެ ވަޢުދާއި، ޕާޓީ ބަދަލު ނުކުރާނޭ ކަމުގެ ވަޢުދުފަދަ ވަޢުދު ތައްވެސް ވަމުންދާތަން އެބަފެނެއެވެ. އަދި ސަރުކާރުގެ ކެންޑިޑޭޓުންގެ ނަމުގައިއުޅޭ ކެންޑިޑޭޓުންވެސް ސަރުކާރުގެ ބިޔަ ޕްރޮޖެކްޓްތައް ދާއިރާއަށްގެނެސް ދޭނޭ ކަމުގެ ވަޢުދުފަދަ ވަޢުދުތައް ވަމުންދާތަން ފެނެއެވެ. މިފަދަ ވައުދުތައް ވަމުން ދާއިރު އިންތިހާބާއި ބެހޭ ޤާނޫނުގައި މިފަދަ ވަޢުދުތަކަކީ ކެންޑިޑޭޓަކަށް ވެވިދާނެ ވަޢުދުތޯ ބަލާލަން ޖެހެއެވެ. އިންތިހާބާއި ބެހޭ ޤާނޫނޫގައިވާ ގޮތުން ކެންޑިޑޭޓުންނަށް ނުވެވޭނެ ވައުދުތަކުގެ ތެރޭގައި ވަކި ފަރުދަކަށް ނުވަތަ ވަކި ޖަމާއަތަކަށް މާލީ މަންފާއެއް، އެހީއެއް ނުވަތަ ހިދުމަތެއް ދޭން ބުނުމާއި ރަށުގެ ތަރައްގީ އަށް މަސައްކަތްކޮށް ދޭނެ ކަމަށް ބުނުމާއި ދާއިރާގެ ރައްޔިތުންނަށް ހިލޭ ބޭސްފަރުވާކޮށް ދިނުމަށް ބުނުން ފަދަ ކަންކަން ހިމެނެ އެވެ. އަދިވެސް އިތުރަށް ކެންޑިޑޭޓުންނަށް ނުވެވޭނެ ވަޢުދުތަކުގެ ތެރޭގައި ބޮޑެތި މުބާރާތްތައް ބާއްވާނޭ ކަމަށް ވަޢުދު ވުމާއި، އައުޓް ޑޯ ޖިމްއާއި އަދިވެސް އެފަދަ ރައްޔިތުންނަށް ވަކި ކަންތައްތަކެއް ކޮށްދޭނޭ ކަމަށް ބުނުން ފަދަ ވަޢުދުތައް ހިމެނެއެވެ. ހަމަ އެއާއި އެކު މަޖިލީހަށް ކެމްޕެއިން ކުރައްވާ ކެންޑިޑޭޓުންނަށް ވެވިދާނެފަދަ ވަޢުތައްވެސް އެބަހުއްޓެވެ. މިގޮތުން މަޝްރޫއުތައް ހިނގާއިރު ސަރުކާރު ޖަވާބުދާރީ ކުރުވާނެ ކަމަށް ބުނުމާއި ، ރައްޔިތުންނާ ގުޅޭ ބިލްތަކުގައި ހިޔާލު ހޯދާނެ ކަމަށް ވައުދުވުމާއި ، ބިލްތައް ފާސްކުރުމުގައި ރައްޔިތުންގެ މަސްލަހަތަށް އިސްކަން ދޭނެ ކަމަށް ބުނުމާއި ،ނަޒާހަތްތެރިކަމާއި ތެދުވެރިކަމާ އެކު ހުވާގެ މަތީގައި ހުންނާނެކަމަށްބުނުންފަދަ ވައުދުތަކަކީކެންޑިޑޭޓުންނަށް ވެވިދާނޭފަދަ ވަޢުދުތަކެވެ.\nމާތީގައި ދެންނެވިދިޔަ ދެވައްތަރުގެ ވަޢުދުގެ ތެރެއިން އިންތިހާބާބެހޭ ޤާނޫނުގައި ކެންޑިޑޭޓުންނަށް ނުވެވޭނޭކަމަށް ބަޔާންކުރެވިފައިވާ ވައުދުތައް ރައްޔިތުންގެ ކުރިމަތީގައި ކެންޑިޑޭޓުން ވަމުންދާނަމަ، އަހަރެމެން ވިސްނާލަން ޖެހޭ ކަމަކީ ފުރަތަމަ ރައްޔިތުންގެ މަޖިލީހަށް އެ ކެންޑިޑޭޓަކު ހޮވުމުގެ ކުރިންވެސް އެހުންނެވުނީ ޤާނޫނާއި ޚިލާފްވެ ވަޑައިގެންނެވިފައެވެ. ޤާނޫނާއި ޚިލާފްކަންތައްތަކެއްގެ ތެރެއިން މަޖީލީހަށް ވަޑައިގަންނަވާ މެމްބަރަކަށް ޤާނޫނީ އިމުގެ ތެރެއިން ވަޢުދެއްފުއްދިދާނެތޯ އަމިއްލަ ނަފްސާވެސް ސުވާލުކޮށްލަން އެބަޖެހެއެވެ.\nއަނެއްކަމަކީ ކެންޑިޑޭޓުން ކެމްޕޭންކުރުމަށް ގެންގުޅޭ އުސޫލުތަކެވެ. ގިނަކެންޑިޑޭޓުން ރައްޔިތުން ކައިރިއަށް ވޯޓް ހޯދަންގޮސް އެމީހާގެ ޤާބިލްކަމާއި ތަޖުރިބާ ހާމަކޮށްދިނުމަށް މަސައްކަތް ކުރުމުގެ ބަދަލުގައި އަހަނީ އެ ރައްޔިތަކަށް އެވަގުތަކު ބޭނުން ވެފައިވަނީ ކޮންކަމެއް ތޯއެވެ. އަދި ތިމަންނާ ނޫން މީހުންނަށް ލާ ވޯޓަކީ ބޭކާރުވޯޓެއް ކަމާއި އެވެނި މީހަކީ އެވެނިކަހަލަ މީހެކޭ ކިޔާ އެންޓި ކެމްޕޭން ކުރާތަންވެސް ފެންނަމުންދެއެވެ. ރައްޔިތުންގެ ތެރެއިންވެސް ގިނަރައްޔިތުންނަށް ދަސްވެފައިހުރީ އެވަގުތަކު އޭނާގެ އެއްމެބޮޑު މުހުތާދުގެ ވާހަކަ ކެންޑިޑޭޓާއި ހިއްސާކުރުމެވެ. އަދި އެވަގުތަކު ބޭނުންޖެހިފައިވާ ކަމެއް މެމްބަރުލައްވާ ފުއްދުމެވެ. މިކަމުގައި ގިނަރައްޔިތުންގެ ވިސްނުން ހުންނަގޮތެއްކަމުގައި ޤަބޫލުކުރެވެނީ މެމްބަރު މަޖިލީހަށް ހޮވުމަށްފަހު އެމެމްބަރެއްގެ ފަރާތުން ރައްޔިތަކަށް އެއްވެސް އެހީތެރިކަމެއް ލިބިދާނޭކަމަކަށް ގިނަ ރައްޔިތުން ޤަބޫލެއްނުކުރެއެވެ. އެރައްޔިތުން ޤަބޫލުކުރާގޮތުގައި މެމްބަރު ހޮވުމަށްފަހު އެމެމްބަރަކާއި ނުވެސްގުޅޭނެއެވެ. އަދި ނުވެސް ފެންނާނެއެވެ. އެހެންވީމާ ކެންޑިޑޭޓް އަތުން އެއްޗެއް ލިބެން އޮތްވަގުތު އެކަން ނުކޮށްފިނަމަ ފަހުންނުކުރެވޭނެތީ އެކަން ކުރަނީއެވެ. މިގޮތުން ކެންޑިޑޭޓުން އަތުން ބޮޑެތި އަދަދުތަކުން ފައިސާ ނެގުމާއި، ބޭސްފަރުވާގެ ޚަރަދު ހަމަޖެއްސުމާއި، ޗުއްޓީ ދަތުރުތަކަށް ޓިކެޓް ހަމަޖެއްސުންފަދަ ކަންކަން ޖެހިލުމެއްނެތި އެދެމުންދާކަމީ މިއަދު ފެންނަން އޮތް ހަޤީގަތެވެ. އެއްކެންޑިޑޭޓަކު އަނެއްކެންޑިޑޭޓެއްގެ އިންތިޙާބީ ޙައްޤަށް އަރައިގަތުމުގެ ގޮތުން އެންޓިކެމްޕޭންކުރުމާއި ވޯޓް ހޯދުމާއި އިންތިހާބަށް ނުފޫޒު ފޯރުވުމުގެ ގޮތުން ރިޝްވަތު ދިނުމާއި ، ހިފުމާއި ދިނުމުގައި މެދުވެރިއަކަށް ވުމަކީވެސް ޤާނޫނީ ގޮތުންނާއި ދީނީ ގޮތުން ބެލިކަމުގައި ވިޔަސް މަނާކަންކަމެވެ. މިކަންކަން މިގޮތަށް ކުރުމުގެ ސަބަބުން މެމްބަރު ޖަވާބުދާރީ ކުރުމަށް ރައްޔިތުމީހާއަށްއޮތް ހަނިފުރުސަތުވެސް ގެއްލިގެން ދެއެވެ. އަދި މެމްބަރަށް ވެސް ތިމަން ތިބާގެ ވޯޓް ހޯދީ ތިބާ އެދުނުކަންތައް ކޮށްދީފައިނޫންހޭ ބުނުމުގެ ފުރުސަތު ލިބިގެންދެއެވެ. އަދި ހަމަ އެއާއި އެކު ކަރަޕްޝަން ހުއްޓުވުމުގެ ވަޢުދާއި އެކު އަންނަ ކެންޑިޑޭޓަކު ކަރަޕްޝަނާއި ފަސާދަ ފަތުރައިގެން އެކަމުގެ ތެރެއިން މަޖިލީހަށް އައިސް އެމަޖިލީހުގައި އެ މެމްބަރަކަށް ކަރަޕްޝަނާ ދެކޮޅަށް ކުރެވޭނެ މަސައްކަތެއް އޮންނާނެތޯ އަހަރެމެން އަމިއްލަ ނަފްސާއި ސުވާލުކޮށްލަން އެބަޖެހެއެވެ.\nއަހަރެމެން އެއްމެން އަބަދު ދައްކަމުން މިދަނީ މަޖިލީހާއި ، މުއައްސަސާތަކާއި ، ސަރުކާރުގެ އިދާރާތައް ކަރަޕްޓް ވެފައިވާ ކަމުގެ ވާހަކައެވެ. އަދި ކޮންމެ ކެންޑިޑޭޓަކާއި ކޮންމެ ރައްޔިތަކު ދައްކަމުން މިދަނީ ކަރަޕްޝަނާއި ފަސާދަ އަށަގަނެފައި އޮތްލެއް ބޮޑުކަމުން އާއްމުރައްޔިތު މީހާއަށް ލިބެންޖެހޭ މިންވަރު ދަޢުލަތުގެ ތެރެއިން ލިބެމުން ނުދާކަމުގެވާހަކައެވެ. ވަޒީފާ ތަކާއި، ސަރުކާރުން ދޭ ޚިދުމަތްތަކާއި އިނާޔަތްތައްވެސް ވަކިބަޔަކަށް ލިބެމުން ދާވާހަކައެވެ. ދަރިފުޅު ކިތައްމެމަތީ ފާހެއްނަގައިގެން ހުރިކަމުގައިވިޔަސް ވަޒީފާ ހޯދަން ދާއިރާގެ މެމްބަރުގެ ކައިރިއަށް ދާންޖެހޭކަމުގެ ވާހަކައެވެ. އާސަންދައަކީ ހުރިހާ ދިވެހިރައްޔިތުންނަށް ހަމަހަމަ އުސޫލެއްގެ ތެރެއިން ލިބެންޖެހޭ ޚިދުމަތެއްކަމުގައިވިޔަސް އާސަންދަ ހޯދަން ދާއިރާގެ މެމްބަރުގެ ކައިރިއަށް ގޮސް އެމެމްބަރު ބުނާ ސިޔާސީ ފިކުރެއްގައި މަސައްކަތްކޮށްދީ ޕާޓީ ފޯމްފުރައިދީ ސަލާންޖަހަން ޖެހޭ ވާހަކައެވެ. ދަރިފުޅަށް ކިޔަވައިދޭން ކޮލެޖުން ޖާގަ ހޯދުމަށާއި ލޯން ހަމަޖެއްސުމަށާއި، ދަތުރުކުރުމަށް ފްލައިޓުން ޓިކެޓް ހޯދުމަށާއި އައިޑީ ކާޑާއި ޕާސްޕޯޓް ހައްދަންވެސް ދާއިރާގެ މެމްބަރުކައިރިއަށް ދާންޖެހޭ ވާހައެވެ. މިކަންކަމަކީ މެމްބަރާއި ގާތަސް ދުރަސް ރައްޓެއްސަސް ރުޅިޔަސް ހަމަހަމަ އުސޫލެއްގެ ތެރެއިން އެއްމެހައި ދިވެހި ރައްޔިތުންނަށްވެސް ފަހިވެފައި އޮންނަންޖެހޭކަންކަމެވެ. ނަމަވެސް މިއަދުގެ ހަޤީޤަތަކީ އެ ހުރިހާކަމެއްވެސް ވާނީ މެމްބަރުގެ ގާތްމީހުންނަށް ކަމެވެ. ރައްޔިތުންގެ މަޖިލީހުގެ މެމްބަރެއްގެ އަސްލު ޙަޤީޤީ ޒިންމާ މިވަނީ ކެންޑިޑޭޓުންނަށާއި ، މެމްބަރުންނަށް އަދި ރައްޔިތުންގެ ތެރެއިން ގިނަ ބަޔަކަށްވެސް އޮޅިފައި ނުވަތަ އޮޅުވާލެވިފައިކަމަށް ޤަބޫލުކުރެވެއެވެ. މަޖިލީހުގެ މެމްބަރެއްގެ ހަޤީޤީ ޒިންމާއަކީ ޤާނޫނުތައް ހެދުމާއި، ސަރުކާރާއި ހަމައަށް ރައްޔިތުންގެ އަޑު ފޯރުކޮށްދިނުމާއި، ރައްޔިތުންނާއި ގުޅުންހުރި ތަރައްޤީގެ މަޝްރޫއުތައް ހިންގުމަށް ސަރުކާރަށް ބާރު އެޅުމާއި އެކަންކަން ނުހިނގާނަމަ ސަރުކާރު ޖަވާބުދާރީ ކުރުވުންފަދަ ކަންތައްތައް ކުރުމެވެ.\nމަތީގައި ދެންނެވި ދިޔަ ކަންތައްތައް ބަދަލު ކުރުމަށް ބަސްބުނުމުގެ ބާރު އޭޕްރިލް6ވަނަ ރައްޔިތުންނަށް ލިބިގެންދާނެއެވެ. އެދުވަހު ވޯޓްލާން ދާއިރު އަޅުގަންޑުމެން ކުރަންވީ ކަމަކީ ކެންޑިޑޭޓް އައީ ކޮންޕާޓީއަކުންތޯ ނުބެލުމެވެ. އެ ކެންޑިޑޭޓް އަކީ ވޭތިވެ ދިޔަތަނުގައި ކިހިނެއް އަމަލުކުރަމުން އައި ފަރާތެއްތޯ ބެލުމެވެ. އެއީ ކިހާ ނަޒާހާތްތެރި، ކިހާ ތެދެވެރި ފަރާތެއްތޯ ބެލުމެވެ. އެމީހާ އަކީ ކިހާވަރަކަށްދީނަށް ލޯބިކުރާ ކިހާ ދީންވެރި މީހެއްތޯ ބެލުމެވެ. އެމީހާއަކީ ކިހާވަރެއްގެ ތަޢުލީމެއް ހުރިމީހެއްތޯ ބެލުމެވެ. ކިހާ ވަރެއްގެ އިތުބާރަކާއި އަޚްލާގެއް ވޭތިވެ ދިޔަ ތަނުގައި ދައްކައި ދީފައިވާ މީހެއްތޯ ބެލުމެވެ. ވޯޓް ލާންވީ ކުލައަކަށް ، އާއިލާއަކަށް ، މުއްސަނދިކަމަކަށް ބަލައިގެނެއް ނޫނެވެ. އަހަރެމެންގެ ކޮނޑުގައި އެޅިފައިވާ ވޯޓްގެ އަމާނާތް އޭގެ ޙައްޤުވެރިންނަށް ރައްދުކޮށްދެވޭނީ އަހަރެމެން އެއްވެސް ފަރާތަކަށް ނުވިކި އެ ޙައްގު އަދާކުރުމުގައި އިޙްލާސްތެރިވެގެންނެވެ.


Firihenun gaigai mifadha sifathah hurumah anhenun beynunvey\nފިރިހެނުންގެ ގައިގައި މިފަދަ ސިފަތައް ހުރުމަށް އަންހެނުން ބޭނުންވޭ\nއާއްމުކޮށް އަޑު އިވޭނީ ފިރިހެނުން ގަޔާވަކަހަލަ އަންހެނަކަށް ވުމަށްޓަކައި އަންހެން މަސައްކަތްކުރާ ވާހަކައެވެ. އެހެންނަމަވެސް އަންހެނުންނެކޭ އެއްފަދައިން ފިރިހެނުންނަކީ ވެސް އަންހެނުން ހިތްކިޔާ ކަހަލަ ބަޔަކަށް ވާން ޖެހެއެވެ.\nމިކަމާއި ގުޅިގެން އަންހެނުންނަށް ޙާއްސަ ސިއްރު އެޕްލިކޭޝަނެއް ކަމަށްވާ 'ވިސްޕަރ' ގައިއެކި އަންހެނުންގެ ހިޔާލު ފާޅުކޮށްފައި ވެއެވެ. އަދި އެކި މީހުންނަށް ކަމުދާ އެކި ސިފަތައް ބުނެފައިވާއިރު، ގިނަ ސިފަތަކަކީ ފިރިހެނެއްގެ ގައިގައި ހުރުމަށް ބޭނުންތެރި ސިފަތަކެކެވެ.\nއެގޮތުން ގިނަ އަންހެން ކުދިން ބޭނުންވާ ގޮތުގައި ކޮންމެ ފިރިހަނަކީވެސް އޯގާތެރިކަމާއި އެކު އަޅާލާ ފިރިހެނަކަށް ވާން ޖެހެއެވެ. ފިރިހެނުންގެ އިޙްސާސްތައް އަންހެނުން ކުރިމަތީގައި ފާޅުކުރުމަކީ އެފިރިހެނުންނަށް ޙާއްސަ ޤަދަރެއް ދެވޭކަމެއްކަމަށް ގިނަ އަންހެން ކުދިން ބުނެއެވެ. މީގެ އިތުރުން އިޙްސާސްތަކާއި އެކު އޭގެ ފުންމިން ގެނުވައިދޭ ފިރިހެނުން ވަކިން ކަމުދާކަމަށް ވެއެވެ. އެގޮތުން ދެރަކަމެއް ދިމާވުމުން އަވަހަށް ރޮވޭ ފިރިހެނުން ހިމެނެއެވެ.\nއަންހެނުންނާއި އެކު ގޭތެރޭގެ މަސައްކަތުގައި އުޅޭ ފިރިހެނުންނަކީ ވެސް ވަރަށް އަވަހަށް އަންހެނުންގެ ހިތް ދަމައިގަންނަ ކަހަލަ ބަޔެކެވެ. އެގޮތުން ކެއްކުމާއި، ގޭތެރެ ސާފުކުރުމުގައި ހަރަކާތްތެރިވާ ފިރިހެނުންނަކީ ނަސީބެއްކަހަލަ ބައެއް ކަމަށް ގިނަ އަންހެނުން ދެކެއެވެ. މީގެ އިތުރުން ގޭތެރޭގައި އުޅޭ އިރު އަންހެނުންގެ ގައިގައި ފިރުމާލުމާއި، އަންހެނުން އުރާލުން ކަހަލަ ކަންތައްތައް ކުރާ ފިރިހެނުންނަށް ދެވިފައި އޮންނަނީ ވަރަށް މަތީ ޤަދަރެއްކަމަށް ބުނެއެވެ. އަދި އެފަދަ ފިރިހެނުން ގެއްލިދާނެކަމުގެ ބިރު އަބަދުވެސް އެއަންހެން ކުދިން އޮންނަކަމަށް ވެއެވެ.\nމީގެ އިތުރުން އަމިއްލަ ޒިންމާނަގާ ފިރިހެނުންދެކެ ގަޔާވާ އަންހެނުން ވަރަށް ގިނަ ކަމަށްވެއެވެ. އެގޮތުން އެމީހެއްގެ އަމިއްލަ ކަންކަން އެހެން މީހުންނަށް ނުޖައްސައި އަމިއްލައަށް ކުރުމަށް މަސައްކަތް ކުރާ ފިރިހެނުންނަކީ ލިބިފައިވާ ނިޢުމަތެއްކަމަށް ގިނަ އަންހެނުން ދެކެވެ. އަދި އަންހެނުންގެ އިޙްސާސްތައް ދަނެގަންނަ ފިރިހެނުންނަކީ އެހެން ފިރިހެނުންނާއި 10 ގުނަ ރަނގަޅު ބައެއްކަމަށް ވެސް ވެއެވެ.\nއުފެއްދުންތެރި މައްސަކަތްތައް ކުރާ ފިރިހެނުންނަކީ ވެސް އެބަޔަކަށްޓަކައި އަންހެނުން ފަޙްރުވެރިވާ ފިރިހެނުން ތަކެކެވެ. މީގެ އިތުރުން ރީތިކޮށް ހެދުން އެޅުމާއި، މަޢާފްކުރުމާއި، ރީތި އަޙްލާގު ދެމެހެއްޓުމަކީ ވެސް ގިނަ އަންހެނުން ވަރަށް ގަޔާވާ ސިފަތަކެކެވެ. ހަމަ އެއާއި އެކު ދިރިއުޅުމުގައި އުޅޭއިރު ދަރިންނަށް އޯގާތެރިވުމާއި، އަޅާލުމާއި، އެކުދިންނަށް ވަގުތުދޭ ފިރިހެނުން ދެކެ އަންހެނުން ވަރަށް ގަޔާވެ ލޯބި އިތުރުވާކަމަށް ވެއެވެ.\nއަންހެނުންދެކެ ފިރިހެނުން ގަޔާވާ ފަދައިން ފިރިހެނުން ދެކެ އަންހެނުންވެސް ގަޔާވެއެވެ. އެހެންނަމަވެސް އެމީހެއްގެ ކިބައިގައި ރަނގަޅު ސިފަތަކެއް ނެތްނަމަ ކޮންމެ މީހަކުވެސް ފޫހިވުމުގެ ފުރުސަތު ބޮޑުވެގެން ދެއެވެ. އެހެންކަމުން އެކުގައި އުޅޭ އިރުގައި އާއި މީހަކަށް ހިތް ކިޔައިގެން އުޅޭ އިރުގައި އެމީހެއްގެ ހިތް އެންމެ ފަސޭހައި އަތުލައި ގަތުމަށް އޮތް ބާރު ގަދަ ހަތިޔާރަކީ މިދެންނެވި ކަހަލަ ސިފަތައް ހުރުމެވެ.


Somalia ge verirashugai bomeh govvaalaa ethah bayaku maraalaifi\nސޯމާލިއާގައި ކާރު ބޮން ގޮއްވާލި ސަރަހައްދު\n28 ޑިސެންބަރ 20190ކޮމެންޓް\nސޯމާލިއާގެ ވެރިރަށުގައި ބޮމެއް ގޮއްވާލާ އެތައް ބަޔަކު މަރާލައިފި\nސޯމާލިއާގެ ވެރިރަށް މޮގަދިޝޫގައި ކާރު ބޮމެއް ގޮއްވާލާ އެތައް ބަޔަކު މަރާލައިފި އެވެ.\nސޯމާލިއާގެ ފުލުހުންގެ އޮފިސަރެއް ކަމުގައިވާ މުހައްމަދު ހުސައިނާއި ހަވާލާދީ އަލްޖަޒީރާގައި ބުނެފައިވަނީ ބޮން ގޮއްވާލާފައިވަނީ މޮގަދިޝޫގައި މިއަދު ހެނދުނު އޮފީސްތަކާއި ސުކޫލުތަކަށް ދިއުމަށް އާންމުން ދަތުރުކުރަމުން ދަނިކޮށް އެންމެ ބާރުބޮޑު ވަގުތުގައި ކަމަށެވެ.\nމިހަމަލާ ދީފައިވަނީ ޓެކްސް ނަގަމުންދާ މަރުކަޒެއްގެ ކައިރީގައި ކަމަށް ރިޕޯޓްތައް ބުނެ އެވެ.\nގޮވާތަކެއްޗާ އެކު ކާރުގައި ދަތުރުކުރަމުން ދިޔަ މީހަކު ކާރު ގޮއްވާލުމާ ގުޅިގެން މިހާތަނަށް 30 މީހަކު ވަނީ މަރުވެފަ އެވެ. އަދި 100 އަށް ވުރެ ގިނަ މީހުން ޒަހަމްވެ ހޮސްޕިޓަލްތަކުގައި ގެންދަނީ ފަރުވާ ހޯދަމުންނެވެ.\nހޮސްޕިޓަލްގައި ފަރުވާ ދެމުންދާ މީހުންގެ ތެރޭގައި ޔުނިވަސިޓީ ދަރިވަރުން ގިނަ އަދަދަކަށް ހިމެނޭ ކަމަށްވެސް ހުސައިން ވަނީ މައުލޫމާތު ދީފަ އެވެ. މިއީ މިފަހަކަށް އައިސް މޮގަދިޝޫގައި ދިން ހަމަލާއެއްގައި އެންމެ ގިނަ މީހުން މަރުވި ހަމަލާ ކަމަށްވެސް ވިދާޅުވި އެވެ.\nމިހަމަލާއާއި ގުޅިގެން ބައެއް ވެހިކަލްތަކާއި ބައެއް އިމާރާތްތަކަށް ވެސް އެކިވަރުގެ ގެއްލުންތައް ވަނީ ލިބިފަ އެވެ.\nއަލްޖަޒީރާގައި ރިޕޯޓްކުރާ ގޮތުގައި މިހަމަލާއާއި ގުޅިގެން މަރުވާ މީހުންނާއި ޒަހަމްވާ މީހުންގެ އަދަދުތައް ހާމަނުކުރުމަށް ސޯމާލިއާގެ ސަރުކާރުން ވަނީ ހޮސްޕިޓަލްތަކަށް އަންގާފަ އެވެ. އަދި ހަމަލާ ދިން ސަރަހައްދަށް ނޫސްވެރިންނަށް ނުވަދެވޭނެހެން އެ ސަރަހައްދު މިހާރު ވަނީ ބަންދުކޮށްފަ އެވެ.\nމިހަމަލާގެ ޒިންމާ އަދި އެއްވެސް ފަރާތަކުން އުފުލާފައި ނުވާ ކަމަށް ރިޕޯޓްތައް ބުނެ އެެވެ.


Hulhudhoo, Hulhu falhaigendhaa hisaabah!\nސ. ހުޅުދޫގެ ބަނދަރު ސަރަަހައްދު: ހުޅުދޫގައި ތަފާތު މައްސަލަތައް ކުރިމަތިވެފައިވާ ކަމަށް ވޭ -- ފޮޓޯ: އަހުމަދު އަޒްލީމް\nއައްޑޫ ސިޓީގެ މީދޫއާ އެއް ފަހަށް އޮންނަ ހުޅުދޫގައި 3800 މީހުންގެ އާދާބީއެއް އޮވެ އެވެ. އެއީ އަދި މީދޫގެ އާބާދީއާ ނުލަ އެވެ. ރާއްޖޭގެ އެހެން ރަށްރަށް ފަދައިން ހުޅުދޫ ރައްޔިތުންގެ ގިނަ ބައެއްގެ ވެސް އެންމެ ބޮޑު އެއް ކަންބޮޑުވުމަކީ ރަށުގައި އިޖުތިމާއީ ބޮޑެތި މައްސަލަތަކެއް ފުނިޖެހިފައި ވުމެވެ.\nހުޅުދޫގައި ވެސް މަސްތުވާތަކެތީގެ ވަބާ އިންތިހާއަށް ބޮޑެވެ. ޒުވާނުންގެ ތެރެއިން ވަޒީފާ އަދާކުރާ ނިސްބަތް ކަންބޮޑުވާންޖެހޭ މިންވަރަށް އޮތީ ދަށުގަ އެވެ. އެއެއް މިއެއް ނުބަލައި ވައްކަން ކުރުމާއި، ހެސްކިޔާފައި ބިދޭސީން ގިނަވެފައި ވުމަކިީ ވެސް ހުޅުދޫތެރޭގައި އޮތް ބޮޑު "މުސީބާތަކަށް" ވަނީ ވެފައި ވެއެވެ.\nމި މައްސަލަތައް ހައްލުކުރަން ސަރުކާރުގެ ކަމާބެހޭ އިދާރާތަކާ ހަމައަށް ހުޅުދޫން ވަނީ މައްސަލަ ގެންގޮސްފަ އެވެ. ނަމަވެސް އެ މައްސަލަތަކަށް އެއްވެސް މިންވަރެއް ހައްލެއް ނުލިބެ އެވެ. ދުވަހެއްވިއްޔާ ދުވަހަކަށް ހުޅުދޫގެ އެ ދަނީ އިތުރުވަމުން ގޯސްވަމުންނެވެ.\nދުވަސްވީ އަންހެނަކަށް ހަމަލާދިނުން\nހުޅުދޫގައިވާ ގޯސް ކަންކަން ގޯހުން ގޯހަށް ބަދަލުވެފައިވެއޭ ބުނަން ޖެހެނީ މީހުންގެ ފުރާނައަށް ވެސް ނުރައްކާވާ ހިސާބަށް "ކްރައިމް ރޭޓް" މައްޗަށް ގޮސްފައިވާތީ އެވެ. މިދިއަ ހޮނިހިރު ދުވަހު ހުޅުދޫ، ބޮކަރުމާގޭ، އައިމިނާ މަނިކުފާނަށް ވަޅިން ހަމަލާ ދިނެވެ. އެ ހަމަލާގައި އޭނާގެ އަތުން ފޭރިފައި ވެސް ވެއެވެ.\nހުޅުދޫއަށް ނިސްބަތްވާ އަދި ރަށުގައި ދިރިއުޅޭ މީހަކު ނަން އާންމު ނުކުރުމަށް ޝަރުތުކޮށް ބުނި ގޮތުގައި ކުށްކުރުން ގިނަ އަދި ކުށުގެ ވެށި ފުޅާވެފައިވާ ހުޅުދޫގައި ހިނގައިދިޔަ ބިރު ދައްކައި ފޭރުމުގެ އެ ހާދިސާއިން އެކަނި ވެސް އެ ރަށުގައި ބިރުވެރިކަން އޮތް މިންވަރު އެނގެ އެވެ.\n"އެހެން ހުރި ބައިވަރު ކަންކަން ހައްލު ނުވެ ދަނީ ގޯސްވަމުން. އަންހެން މީހާގެ ހާދިސާއަށް ބެލިއަސް މި ރަށުގެ އާންމު ހާލަތު ގޯސްވެފައިވާ މިންވަރު އެނގޭ ނޫންތޯ؟" އެ މީހާ ފޯން މެދުވެރިކޮށް ބުނެދިނެވެ.\nއައިމިނާ މަނިކުފާނަކީ އުމުރުން 68 އަހަރުގެ މުސްކުޅި އަންހެނެކެވެ. އޭނާއަށް ހަމަލާދިން މީހުން ވަނީ ގިނަ އަނިޔާތަކެއް ވެސް ކޮށްފައެވެ. ހަށިގަނޑުގެ ތިން ތަނަކަށް ވަޅިން ހަމަލާދިނެވެ. ގައިގެ ތަންތަނެއްގައި އަލިފާން ޖައްސައި ފިހެލި އެވެ. އަލިފާން ޖެެއްސުން މިއީ ކުށުގެ ވެެއްޓަށް ހުޅުދޫގައި އަލަށް ވެއްދި ކަމެކެވެ.\nއައްޑޫ ސިޓީ ހުޅުދޫ --\nސިޓީ ކައުންސިލުގައި ހިމެނި ވަޑައިގަންނަވާ ހުޅުދޫ ތަމްސީލުކުރައްވާ، އެމްޑީޕީއަށް ނިސްބަތްވާ ކައުންސިލަރު އިބްރާހިމް ޝުކުރީ ވިދާޅުވި ގޮތުގައި އައިމިނާ މަނިކުފާނަށް ދިން ހަމަލާ އަކީ ހުޅުދޫގައި ކަންކަން ހައްދުން ނައްޓާފައިވާ މިންވަރު ދައްކުވައިދިން ހަމަލާއެކެވެ.\n"މި ދައްކަނީ އުމުރުން 70 އަހަރުގެ އަންހެނެއްގެ ވާހަކަ. އޭނާއަށް ބަޔަކު ހަމައެކަނި ވަޅިން ހަމަލާދިނީއެއް ނޫން. އަލިފާން ޖައްސައި ހަށިގަނޑުގެ ތަންކޮޅެއް އެ ވަނީ ފިހެލާފައި. ކަންކަން ގޯސްވަމުންދާ ގޮތުން ކުށްކުރުން ވެސް މި ދަރަޖައަށް ދާނެކަން އެނގޭ. އެހެންވެ ކަމާބެހޭ އިދާރާތަކަށް މާކުރިން ވެސް ވާނީ މިކަންކަން ހިއްސާކޮށްފައި." ޝުކުރީ ވިދާޅުވިއެވެ.\nއެންމެ ބޮޑީ މަސްތުވާތަކެތީގެ ވަބާ\nހުޅުދޫގެ އާބާދީ 3800 އަށް އުފުލިފައި ވިއަސް ރަށުގައި ދިރި އުޅެނީ އެ އަދަދުގެ ދެބައި ކުޅަ އެއްބަ އެވެ. އޭގެ ތެރޭގައި ގިނަ އަދަދަކަށް ޒުވާނުން ހިމެނެ އެވެ. އެ ޒުވާނުންގެ ބޮޑު ބައެއް ވަނީ މަސްތުގެ ވަބާގައި ޖެހިފަ އެވެ. އޭގެ ސަބަބުން ރަށުގައި އިޖުތިމާއީ ހުރިހާ މައްސަލަތަކެއް ވަނީ ހުރިހާ ދިމާއަކުން ފެންމަތިވެފަ އެވެ.\nހުޅުދޫ މީހުން ވެސް އަދި އިންވެގެން އޮތް މީދޫ މީހުން ވެސް ބުނާ ގޮތުގައި މިހާރު ހުޅުދޫއަަކީ "ކުށުގެ ބޮޑު ހާއްޔަ" ކަށް ބަދަލުވެފައިވާ ރަށެކެވެ. އެ ރަށުގެ އަމާން މާހައުލު ގެއްލިގެން ދިޔައީ މަސްތުވާތަކެތީގެ ސަބަބުންނެވެ. އަދި އެކަންކަމަށް އަޅައި ނުލައި ދޫކޮށްލެވުނުލެއް ބޮޑު ކަމުންނެވެ.\nހުޅުދޫގައި ފުލުހުންގެ މަރުކަޒެއް ވެސް ހުރެ އެވެ. އެތާނގައި ފުލުހުން ވެސް ގާއިމުވެ ތިބެ އެވެ. އެކަމަކު މަސްތުވާތަކެތީގެ މައްސަލަ ހައްލު ކުރަން އެކަށީގެންވާ ފިޔަވަޅުތަކެއް މިހާތަނަށް ވެސް އޮތީ ނޭޅި އެވެ. ރަށުން ވަރަށް ގިނަ ފަހަރަށް މީހުން ހައްޔަރު ކުރި ނަމަވެސް، އަނެއް ދުވަހު އެމީހުން ވީއްލިގެން ރަށުތެރެއަށް ނުކުމެ އެވެ.\nހުޅުދޫ އާންމު ދިރިއުޅުން ދައްކުވައިދޭ ފޮޓޯއެއް -- ފޮޓޯ: ނަސާއު\n"ފުލުހުންގެ ވެސް ކަންބޮޑުވުންތަކެއް އެބަހުރި. އަޅުގަނޑުމެން ވެސް އެކަންވެސް ގަބޫލު ކުރަން... އެބޭފުޅުން ވިދާޅުވަނީ ހައްޔަރު ކޮށްގެން ގެންދިއުމުން ބަންދުގެ މުއްދަތު ޖަހައި ނުދިނުމުން ދޫވެެގެންދަނީ ކަމަށް. މި މައްސަލައަށް ހައްލެއް ލިބެން އޮތީ ސަރުކާރާއެކު މުޅި ދައުލަތް އެހީތެރިކަން ފޯރުުކޮށްދީގެން." ޝުކުރީ ވިދާޅުވި އެވެ.\nފޯން މެދުވެރިކޮށް ހުޅުދޫއިން އަވަސްއާ ވާހަކަ ދެއްކި ބައެއް މީހުން ބުނި ގޮތުގައި މަސްތުވާތަކެތީގެ ބަވާ އެ ރަށައް ފެތުރިފައި ވަނީ އާދަޔާހިލާފު ބޮޑު ކޮށެވެ. "ކަންބޮޑުވެއޭ" ބުނުމަށް ވުރެ މާ ގޯހެވެ.\n"މި ރަށުގައި ޑުރަގުގެ ކަންކަން ބޮޑުވެފައިވާ މިންވަރަކީ އެއީ ގާނޫނީ ގޮތުން ކުށެއް ނޫންކަމަށް ހީވާ މިންވަރަށް. އެހާވެސް ހާމައަށް ފުޅާވެފައި އޮތީ،" އެކަކު ބުންޏެވެ.\nވައްކަމާއި ބިދޭސީންގެ އުނދަގޫ\nހުޅުދޫގައި ވައްކަމުގެ މައްސަލައަކީ އިންތިހާއަށް ބޮޑު މައްސަލައެކެވެ. އައިމިނާ މަނިކުފާނަށް ހަމަލާ ދީފައި ވަނީ ވެސް އޭނާގެ ދިރިއުޅޭ ގެއަށް ވައްކަން ކުރަން ވަން ވަގުންގެ ބައެކެވެ.\n"ޖެހުނު ދިމާއަކުން ވައްކަން ކުރަނީ. އެ ހެޔޮ ކޮންމެ އެއްޗެއް ކޮންމެ ތާކު އޮތަސް ވަގަށް ގެންދޭ،" ހުޅުދޫ މީހަކު ބުންޏެވެ.\nހުޅުދޫގައި ދަނޑުވެރިކަން ވެސް އޮވެއެވެ. އެ މަސައްކަތް ކުރާ މީހުންގެ ދަނޑުތަކުން ވައްކަން ކުރުމަކީ ކޮންމެ ދުވަހެއްގެ ޝަކުވާ އެވެ. ގޭގޭގައި ހުންނަ ތަކެތި ވަގަން ނެގުން އަދި މާ އާންމެވެ. ބައެއް މީހުންގެ ސިފަކޮށްދިން ގޮތުގައި ގޭގެ ކުދި އަދި ބޮޑެތި ދޮރުތަކާއި ވައިގޮޅި ފެންލައިޓުން، ވަޔަށް ވުރެ ކުރީން ވަންނަނީ ވަގުން ނެވެ.\n"ވަގުންގެ ނުފުރުއްޕާނާހެދި ހުޅުދޫގެ ގެތަކަކީ ރައްކާތެރި ނޫން ތަންތަނަށް ވެފައި ވަނީ،" އެކަކު ބުޏްޏެވެ.\nއަނެއްކޮޅުން ހުޅުދޫގައި ބިދޭސީންގެ އަދަދު ގިނަ އެވެ. "ވަގު" ބިދޭސީންނެވެ. ނުއަގުގައި ތަކެތި ގަންނަ ބިދޭސީންނެވެ. އެ މީހުންގެ މައްސަލައަކީ ވެސް ހުޅުދޫއަށް މިހާރު ކުރިމަތިވެފައިވާ ބޮޑު "ބަލާ މުސީބާތަކަށް" ވެފައި ވެ އެވެ. ދަނޑުތަކުން ވަކަން ކުރުމާއި ކުށަށް އަރައި ގަތުމާއި ވިޔަފާރި ހިންގުމާއި ޑްރަގް ޓްރެފިކް ކުރުމުގައި ބިދޭސީންގެ ބައިވެރިވުން އޮވެއެވެ.\nޝުކުރީ ވިދާޅުވި ގޮތުގައި ނުއަގުގައި ތަކެތި ގަތުމަކީ ކުށަކަށްވާއިރު އެކަން ހުއްޓުވޭނެ ގޮތެއް ވެސް ހުޅުދޫގައި ނެތެވެ. ނަމަވެސް ބިދޭސީން ދަނޑުވެރިތަކެތި ގަނެ، ބޯޓް ފަހަރުގައި މާލެ ފޮނުވަ އެވެ. އެ މީހުން ވިޔަފާރިތައް ފުޅާކޮށްފައިވާއިރު އެއިން ކަމެއް ހުއްޓުވޭނެ ގޮތެއް ވެސް ހުއްޓުވާނެ ބަޔަކުވެސް ނެތެވެ. އެކަންކަން ކަމާބެހޭ އިދާރާތަކުގެ ސަމާލުކަމަށް ގެންދިޔަ ނަމަވެސް މިހާތަނަށް އެޅުނު އެއްވެސް ފިޔަވަޅެއް ވެސް ނެތެވެ.\nހުޅުދޫގެ ހާލަތު، ސީޕީގެ ސަމާލުކަމަށް\nޝުކުރީ ވިދާޅުވި ގޮތުގައި ހުޅުުދޫއަށް ދިމާވެފައިވާ ބޮޑެތި މައްސަލަތައް މިހާރުގެ ކޮމިޝަނަރު އޮފް ޕޮލިސް މުހައްމަދު ހަމީދުގެ ސަމާލުކަމަށް ވެސް ވަނީ ގެންގޮސްފަ އެވެ. ރަސްމީކޮށް ސީޕީއާ ބައްދަލުކޮށް ފަށައިގެން ނިޔަކަށް ހުޅުދޫ ވާހަކަ ވަނީ ކިޔައިދީފަ އެވެ.\nމިރަށަށް އައިމަ އެނގޭނީ މި ރަށުގެ ހާލަތު... އެ ރަށަށް ދިޔައިމަ އެނގޭނީ އެ ރަށުގެ ކަންކަން... ހުރިހާ ރަށެއްވެސް އޮތީ މިހާލަތުގައި ކަމަށް ބައްލަވާ... އަޅުގަނޑު ދައްކަން އޮތީ ހުޅުދޫގެ ވާހަކަ ހުޅުދޫގެ ހާލަތު ގޯސްވެފައިވާ މިންވަރު. މިހާރު މިއީ ހަމަޖެހިލައިގެން ދޮރުތައް ހުޅުވައިގެން ގޭގައި ދިރި އުޅެވަވަރުގެ ރަށެއް ނޫން. އެ ދަރަޖައަށް ހާލަތު ގޯސްވެއްޖެ. އެހެންވީމަ އަޅުގަނޑުމެން މި އެދެނީ މިހާލަތު ބަދަލު ކޮށްދޭށޭ ސަރުކާރުގައި. އެހެން ނޫނީ މިއީ މީހުން ދިިރިއުޅެން ހެޔޮ ނުވާވަރުގެ ތަނަކަށް ބަދަލުވެދާނެ،\nއިބްރާހިމް ޝުކުރީ | ހުޅުދޫ ކައުންސިލަރު\n"އަޅުގަނޑު ސީދާ މާލެގޮސް، ރަސްމީ އެޕޮއިންޓެއްގައި ކޮމިޝަނަރާ ބައްދަލުކޮށް ވާނީ ކިޔައިދީފައި... ހުރިހާ ވާހަކަތަކެއް ވަރަށް ތަފްސީލުކޮށް ކިޔައިދިނިން. ނަމަވެސް އަދިވެސް އެއްވެސް ފިޔަވަޅެއް ނާޅާ،" ޝުކުރީ ވިދާޅުވިއެވެ.\nއޭނާ ވިދާޅުވި ގޮތުގައި ސިޓީ ކައުންސިލްގެ ބައްދަލުވުމަކަށް ހުޅުދޫގެ މައްސަލަ އޭނާ ހުށައަޅުއްވާނެ އެވެ. އަދި ސިޓީ ކައުންސިލް މެދުވެރިކޮށް އެކަން ސަރުކާރުގެ ހުރިހާ މުއައްސަސާތަކުގެ ސަމާލުކަމަށް ގެންދަން އަލުން މަސައްކަތް ކުރައްވާނެ އެވެ.\nރިހެބެއް ގާއިމުކުރަން ހުޅުދޫން ބިމެއް\nމަސްތުވާތަކެތީގެ ޝިކާރައަށް ވެފައިވާ މީހުން އަނބުރާ މުޖުތަމައަށް ނެރެން ބޭނުންވާ ފަރުވާ ލިބޭނެ ސެންޓަރެއް ހުޅުދޫގައި ގާއިމް ކުރުމުގެ މަސައްކަތް އެބައޮވެ އެވެ. އެ ކަމަށް ހުޅުދޫއިން 30،000 އަކަފޫޓްގެ ބިމެއް ވެސް ކަނޑާފައި އޮވެއެވެ. އެތަން އަވަހަށް އަޅައި އަވަހާ ހިދުމަތް ފެށުމަކިީ ހުުޅުދޫ އަށް ދިމާވެފައިވާ މައްސަލަތަކަށް މިންވަރެއްގެ ހައްލެއް އަންނާނެ ކަމެކެވެ. އެ ރަށުގެ ބައެއް މީހުން ބުނާ ގޮތުން ވިއްޔާ ދެން ހުޅުދޫގައި އުންމީދުގެ ހުޅުކޮޅެއް ދިލޭނީ އެ މަރުކަޒު އަޅައިގެނެވެ.\n"އެތަން ހެދުމުން މިންވަރެއްގެ ރަނގަޅެއްވާނެ. އެކަމަކު އޭގެ ކުރިން ކުރަން ހުރިކަންކަން މާގިނަ... މި މަސްތުގެ މީހުން މުޖްތަމައުގެ ތެރޭގައި ތިބެގެން ރަނގަޅެއް ނުވާނެ... އެެެހެންވީމަ ރިހެބަކީ އުންމީދެއް." އެ ރަށު މީހަކު ބުންޏެވެ.\nކުށްކުރުން ދިރިއުޅުން ވައްކަން + ބިދޭސީން ފޭރުން ސ. ހުޅުދޫ


Michael Jackson ge dharifulhaa behey gothun neyngey5kameh – Iru\nޕަރިނީތީގެ ކްރަޝް އަކީ ސައިފް، މިކަމަށް ކަރީނާ ބުނަން އޮތީ ކީކޭ؟\nމުޒާހަރާ ކުރިއަށް ގެންދެވުމުގައި އަދުރޭ ގެންގުޅުއްވާ ސްޓްރެޓެޖީ އެނގޭ: މިނިސްޓަރ އިމްރާން\nތުންފަތުގެ ކުލަ އަލިކުރާނެ ގޮތްތަކެއް\nމައިކަލް ޖެކްސަންގެ ދަރިފުޅާ ބެހޭގޮތުން ނޭނގޭ5ކަމެއް\nޕޮޕްގެ ރަސްގެފާނުގެ ގޮތުގައި ދުނިޔެ ދެކުން ލަވަކިޔުންތެރިޔާ، މައިކަލް ޖެކްސަންގެ ދޮށީ ދަރިފުޅު ޕެރިސް ޖެކްސަންއާ ބެހޭގޮތުން އެނގެނީ ކިހާ މިންވަރަކަށް ހެއްޔެވެ؟ ނޭނގޭ ނަމަ މި އާޓިކަލް ކިޔައިލާށެވެ. ޕެރިސް އަކީ މައިކަލް ޖެކްސަންގެ ހަމައެކަނި އަންހެން ދަރިއެވެ. 2009 ވަނަ އަހަރު މައިކަލް ޖެކްސަން މި ދުނިޔެ ދޫކޮށްފައި ވިޔަސް، ޕެރިސްގެ ނަން މީޑިއާތަކުގައި ފަނޑުވުމެއް ނުވެއެވެ.\n1. މިލްކިއްޔާތުގައި 100 މިލިއަން ޑޮލަރު\nޕެރިސްގެ ބައްޕަގެ ކިބައިން ވާރުތަވެފައިވާ މުދާ ހިމެނޭ ގޮތަށް، ޕެރިސްގެ މިލްކިއްޔާތު 100 މިލިއަން ޑޮލަރަށް އަރާކަމަށް ވެއެވެ. އެހެންނަމަވެސް، އޭނާ ބޭނުންވަނީ އަމިއްލަ މަސައްކަތުން ފައިސާ ހޯދަން ކަމަށް އަބަދުވެސް ބުނެއެވެ.\n2. ބައްޕަގެ ހަނދާނުގައި9ޓެޓޫ\nޕެރިސްގެ މުޅި ހަށިގަނޑުގައި ޖުމްލަ 50 ޓެޓޫ ހުރެއެވެ. އޭގެތެރެއިން9ޓެޓޫއަކީ ބައްޕަ މައިކަލް ޖެކްސަންއަށް ޚާއްސަކޮށްފައިވާ ޓެޓޫއެވެ. އެގޮތުން މައިކަލް ޖެކްސަން ޕެރިސްއަށް ލިޔެފައި އޮތް ސިޓީއަކުން ނަގާފައިވާ ބަސްކޮޅެއް، ހަމަ އެ އަތުލިޔުމުން ޕެރިސްގެ ގައިގައި ޓެޓޫ ކޮށްފައިވެއެވެ. އަދި މައިކަލް ޖެކްސަންގެ މޫނުގެ ބައެއް ސިފަވާ ގޮތަށް ކުރަހާފައިވާ ޓެޓޫއެއް ޕެރީގެ އަތުގައި ފެންނަން ހުރެއެވެ.\nމައިކަލް ޖެކްސަންގެ ޓެޓޫއެއް ޕެރީގެ އަތުގައި\n3. މަސްތުވާތަކެތިން އަރައިގަންނަމުން އަންނަ ޒުވާނެއް\nބައްޕަ ވަކިވުމުގެ ހިތާމައާއެކު، ޕެރިސް ވަނީ އުމުރުން އެންމެ 15 އަހަރުގައި މަސްތުވާތަކެތީގެ ބާވަތްތަކެއް ބޭނުންކުރަން ފަށައިފައެވެ. އެ ވަބާގައި އުޅެމުން، ދެފަހަރަކު އަމިއްލައަށް މަރުވާންވެސް މަސައްކަތް ކުރި ކަމަށް ޕެރިސް ވަނީ އެއްބަސްވެފައެވެ. ނަމަވެސް އެފަހުން ތެރަޕީ ދޭ ސްކޫލަކަށް ގޮސްގެން، އެކަމުން އަރައިގަނެފައިވާ ކަމަށް ބުނެއެވެ. އަދި މިހާރު އެ އެޑިކްޝަންއާ ދުރުގައި ހުންނަން މަސައްކަތްކުރަމުން ދާ އިރު، އޭނާއަށް އިޙުސާސްވަނީ މުޅިން އެހެން މީހެއްގެ ގޮތުގައި ކަމަށް އިންޓަވިއުއެއްގައި ބުނެފައިވެއެވެ.\n4. ޕެރިސް ދެކެނީ އޭނާއަކީ ކަޅު ނަސްލުގެ މީހެއް ކަމަށް\nމައިކަލް ޖެކްސަން އަކީ ކަޅު މީހަކަށް ވާއިރު، ޕެރިސް ވެސް ދެކެނީ އޭނާއަކީ ބައްޕަ ފަދައިން ކަޅު ނަސްލުގެ މީހެއްގެ ގޮތުގައި ކަމަށް އޭނާ ވަނީ ބުނެފައެވެ. “ބައްޕަ ކުރިން އަބަދުވެސް އަހަންނާ ދިމާއަށް ބުނާނެ އަހަންނަކީ ކަޅު މީހެކޭ. އަމިއްލަ ނަސްލާމެދު ފަޚުރުވެރިވާށޭ. އެއީ އަހަރެންގެ ބައްޕައަށް ވާއިރު، ބައްޕަ ބުނާ ކޮންމެ އެއްޗެއް އަހަންނަށް ޤަބޫލު ކުރެވޭނެ. އަހަންނަށް އެނގިގެން ބައްޕަ ދުވަހަކުވެސް އަހަންނަކަށް ދޮގެއް ނުހަދާ”، އޭނާގެ ހަމުގެ ކުލަ ދޮންކޮށް ހުއްޓަސް، އަމިއްލައަށް ދެކެނީ ކަޅުމީހެއްގެ ގޮތުގައި ކަމަށް ބުނެ ޕެރިސް އިންޓަވިއުއެއްގައި ކިޔައިދީފައި ވެއެވެ.\nކަރީނާއާއި ސައިފްގެ ދަރިފުޅު މިފަހަރު އާންމުންނަށް ތަޢާރަފް ކުރާނީ ތަފާތުކޮށް\n5. އުފަން މަންމައަކީ ކާކުކަން އެނގުނީ އުމުރުން 10 އަހަރު ވީ ފަހުން\nމައިކަލް ޖެކްސަންއާއި އޭރުގެ އަންހެނުން ޑެބީ ރޯވ 1999ގައި ވަރިވުމާއެކު، މައިކަލް ވަނީ ޕެރިސް ބެލުމުގެ ޒިންމާއާ ކޯޓުން ހަވާލުވެފައެވެ. އޭރު ޕެރިސްއަށް އަހަރެއް ވެސް ނުވާނެއެވެ. ވުމާއެކު، ޕެރިސް ބޮޑުވީ މަންމައަކާ ނުލައި، ހަމައެކަނި ބައްޕަގެ ބެލުމުގެ ދަށުގައެވެ. އަދި މަންމައަކީ ކާކުކަން ޕެރިސްއަށް ކިޔައިދީފައި ވަނީ އުމުރުން 10 އަހަރު ފުރުން ފަހުން ކަމަށްވެއެވެ. އެހެންނަމަވެސް އޭރުވެސް މަންމައާއި ބައްދަލު ކުރުމުގެ ފުރުސަތެއް ޕެރިސްއަށް ލިބިފައެއް ނުވެއެވެ. ޕެރިސް އޭނާގެ މަންމައާއި ބައްދަލުކޮށްފައި ވަނީ ބައްޕަ މަރުވިފަހުން، އޭނާގެ އުމުރުން 13 އަހަރުގައެވެ.\nޕެރިސް، މަންމަ ޑެބީއާ އެކީ


Aniyaave Koscielny ah World Cup gellijje\nކުޅިވަރު - ލޯރެންޓް ކޮސިއެލްނީ\nއަނިޔާވެ ކޮސިއެލްނީއަށް ވޯލްޑް ކަޕް ގެއްލިއްޖެ\nއޭނާއަށް އަނިޔާވީ އެޓްލެޓިކޯ މެޑްރިޑާއި ދެކޮޅަށް ކުޅުނު މެޗުގައި\nކ. މާލެ 8 މެއި 2018 | އަންގާރަ 23:04 1,591\nކޮސިއެލްނީއަށް އަނިޔާވެފައި - ގެޓީ އިމޭޖާސް\nއާސެނަލްއަށް ކުޅެމުން އަންނަ ފްރާންސްގެ ޑިފެންޑަރު ލޯރެންޓް ކޮސިއެލްނީއަށް އަނިޔާވެ މިއަހަރު އޮންނަ ފީފާ ވޯލްޑް ކަޕް ގެއްލިއްޖެއެވެ.\nކޮސިއެލްނީއަށް އަނިޔާވީ ޔުއެފާ ޔުރޮޕާ ލީގުގެ ސެމީ ފައިނަލުގައި އެޓްލެޓިކޯ މެޑްރިޑާއި ދެކޮޅަށް އާސެނަލް ކުޅުނު ދެވަނަ ލެގުގެ މެޗުގައެވެ. މި މެޗުގެ 12 ވަނަ މިނެޓުގައި ކޮސިއެލްނީގެ ފައިގެ ކުޑަހުޅަށް ލިބުނު އަނިޔާއަކާއި ގުޅިގެން އޭނާ އަށިގަނޑުގައި ދަނޑުން ބޭލިއިރު އެ މެޗުން ބަލިވެ އާސެނަލް ވަނީ އެ މުބާރާތުން ކަޓާފައެވެ.\nއާސެނަލްގެ ކޯޗު އާސެން ވެންގާ އަދި ފްރާންސްގެ ގައުމީ ޓީމުގެ ކޯޗު ޑިޑިއާ ޑެޝޭމްޕްސް ވެސް ވަނީ ކޮސިއެލްނީއަށް ވޯލްޑް ކަޕް ގެއްލޭނެކަން ކަށަވަރުކޮށްދީފައެވެ.\nކޮސިއެލްނީގެ އަނިޔާއާއި ގުޅޭގޮތުން ވާހަކަ ދައްކަމުން ޑެޝޭމްޕްސް ބުނީ މިއީ ފްރާންސްގެ ގައުމީ ޓީމަށް ލިބުނު ވަރަށް ބޮޑު ގެއްލުމެއް ކަމަށާއި އޭނާގެ ހިތާމާއިގައި ބައިވެރިވާ ކަމަށެވެ. ހަމައެހެންމެ ވޯލްޑް ކަޕަކީ ކޮސިއެލްނީއަށް ވަރަށް މުހިންމު މުބާރާތެއް ކަމަށާއި އެދެނީ އޭނާ ވީހާ ވެސް އަވަހަށް ކުޅުމުގެ ތެރެއަށް އެނބުރި އައުން ކަމަށެވެ. އޭނާ ބުނީ އަނިޔާއިން އެނބުރި އައިސް ކޮސިއެލްނީ އަލުން އެނބުރި ގައުމީ ޓީމުން ފެންނާނެ ކަމަށް އުއްމީދުކުރާ ކަމަށެވެ.\nއުމުރުން 32 އަހަރުގެ ކޮސިއެލްނީއަށް ލިބުނު އަނިޔާއާއި ގުޅިގެން އޭނާ ހަ މަސް ދުވަހަށް ކުޅުމާއި ދުރުގައި ހުންނަން ޖެހޭއިރު އަންނަ ސީޒަނުގެ ފުރަތަމަ ތިން މަސް ވެސް އޭނާއަށް ގެއްލޭނެއެވެ. ކޮސިއެލްނީއަށް އެންމެ އަވަހަށް ވެސް ކުޅުމުގެ ތެރެއަށް އެނބުރި އާދެވޭނީ މިއަހަރުގެ ޑިސެމްބަރު މަހުގެ ތެރޭގައެވެ.\nއާސެނަލްގެ ކޯޗު އާސެން ވެންގާ ނޫސްވެރިންނާއި ވާހަކަ ދައްކަމުން ބުނެފައިވަނީ ހަ މަސްދުވަހު ކުޅުމާއި ދުރުގައި ހުންނަން ޖެހުމުން ކޮސިއެލްނީ ހުރީ ވަރަށް ދެރަވެފައި ކަމަށާއި އޭނާ ޑިސެމްބަރު މަހުގެ ކުރިން ފުޓްބޯޅަ ދަނޑަކުން ފެންނާނެ ކަމުގެ އުއްމީދެއް ނެތް ކަމަށެވެ. އޭނާ ބުނީ އަބަދުވެސް މަސައްކަތްކުރަނީ ކަންކަން ރަނގަޅަށް ގެންދެވޭތޯ ކަމަށާއި އެހެން ނަމަވެސް މި ހާލަތުގައި ކުރެވޭނެ ހަމައެކަނި ކަމަކީ ކޮސިއެލްނީއަށް އެހީތެރިކަން ފޯރުކޮށްދިނުން ކަމަށެވެ.\nޖުމްލަ 51 ފަހަރު ފްރާންސްގެ ގައުމީ ޖާޒީގައި ކުޅެފައިވާ ކޮސިއެލްނީ ވަނީ މިއަހަރުގެ ވޯލްޑް ކަޕަށްފަހު ގައުމީ ޓީމަށް ކުޅުން ހުއްޓާލާނެ ކަމަށް ވެސް ބުނެފައެވެ.


Sheikh Ilyas Ah Diplomatic Passport Dhin Massala Majleehah Hushahalhaifi - Vaguthu\nޝައިހް އިލްޔާސް ހުސެއިން - ވަގުތު އިމޭޖެސް\nމެލޭޝިއާ އެމްބަސީގައި ވަޒީފާއެއް ނެތި ނަމަވެސް ވަޒީފާއެއް އޮތް ކަމުގެ ލިޔުމެއް ދިވެހި ސަރުކާރުން ޝައިހް އިލްޔާސް ހުސެއިނަށްދީ ޑިޕްލޮމެޓިކް ޕާސްޕޯޓެއް ދިން މައްސަލަ ރައްޔިތުންގެ މަޖިލީހުގެ ޚާރިޖީ ގުޅުންތަކުގެ ކޮމިޓީއަށް ހުށަހަޅައިފިއެވެ.\nކްލަބް ހައުސްގައި އޮތް ސެޝަނެއްގައި ބައިވެރިވެވަޑައިގެން އިލްޔާސް ވިދާޅުވެފައި ވަނީ އޭނާގެ ދަރިކަލުން މެލޭޝިޔާގައި ކިޔަވަން ހުންނާތީ މެލޭޝިއާގައި މަޑު ކުރުމަށް ވިސާ އެއް ހޯދަން އެދިގެން އެކަން ނުވެފައި އޮންނާތީ ދިވެހި ސަރުކާރުގެ ސަމާލުކަމަށް އެކަން ގެންނެވި ކަމަށެވެ.\nމެލޭޝިޔާގެ އެމްބަސީގެ ވަޒީފާއެއްގައިވެސް ނުހުންނަ ކަމަށާއި ހަމައެކަނި ލިޔެކިޔުމުން ވަޒީފާއެއްގައި އޮންނަ ކަމަށް ޖަހާފައި އޮންނަނީ ޑިޕްލޮމެޓިކް ޕާސްޕޯޓާއި ވިސާ ހޯދުމަށް ކަމަށް އިލްޔާސް ވިދާޅުވިއެވެ. މިއާއެކު އެއީ ގާނޫނީ ކުށެއް ކަމަށް ސެޝަންގައި ތިބި ގިނަ ބަޔަކު ވެސް ފާހަގަކުރިއެވެ.\nޚާރިޖީ ގުޅުންތަކުގެ ކޮމިޓީގައި ވެސް އިންނަވާ ވިލިމާލެ ދާއިރާގެ މެންބަރު އަހްމަދު އުޝާމް ކުރެއްވި ޓްވީޓެއްގައި ވިދާޅުވީ، އެއްވެސް ފަރާތަކަށް ވިސާގެ ބޭނުމަކަށް ކަމަށް ބުނެ އުސޫލުން ބޭރުން ވަޒީފާ ދިނުމާއި ޑިޕްލޮމެޓިކް ޕާސްޕޯޓް ދިނުމަކީ ގާނޫނާ ޚިލާފު ކަމެއް ކަމަށެވެ.\n"މި ކަން ހިނގާފައިވާ ގޮތެއް ބަލަން މިއަދު ވާނީ މަޖިލީހުގެ ޚާރިޖީ ގުޅުންތަކާ ބެހޭ ކޮމިޓީއަށް ހުށަހަޅާފައި،" މެންބަރު އުޝާމް ވިދާޅުވިއެވެ.\nއެއްވެސް ފަރާތަކަށް ވިސާގެ ބޭނުމަށް އުސޫލުން ބޭރުން ވަޒީފާގެ ލިޔުމާއި ޑިޕްލޮމެޓިކް ޕާސްޕާޓް ދިނުމަކީ ގާނޫނާ ހިލާފްކަމެއް. މިކަން ހިނގާފައިވާ ގޮތެއް ބެލުމަށް މިއަދުވާނީ މަޖިލީހުގެ ހާރިޖީގުޅުންތަކާބެހޭ ކޮމިޓީއަށް ހުށަހަޅާފައި. https://t.co/KKOBdepw0i\n— Ahmed Usham (@a_usham) August 16, 2021\nކްލަބްހައުސްގައި ކުރިމަތިވި ފާޑުކިޔުންތަކާއި ގުޅިގެން އެއްފަހަރު އިލްޔާސް ވިދާޅުވީ ބައެއް ފަރާތްތަކުން ސުވާލު އުފައްދަމުން ގެންދާތީ އޭނާ ޑިޕްލޮމެޓިކް ޕާސްޕޯޓް ދޫކޮށްލަން އެދިފައިވާނެ ކަމަށެވެ. އަނެއް ފަހަރު ވިދާޅުވީ ބައެއް ފަރާތްތަކުން ސުވާލު އުފައްދަމުން ގެންދާތީ ޑިޕްލޮމެޓިކް ޕާސްޕޯޓް ދޫކޮށްލަން އެދޭނެ ކަމަށެވެ.\nމެލޭޝިއާގެ ގާނޫނުތައް ބުނާ ގޮތުން ތައުލީމް ހާސިލް ކުރަން ތިބޭ ކުދިންގެ މައިންބަފައިންނަށް ވިސާ ދޫކުރަނީ އެކުދިންގެ އުމުރުން 18 އަހަރު ނުފުރޭ ނަމައެވެ. 18 އަހަރު ފުރިފައިވާ ކުދިންނާއިއެކު ބެލެނިވެރިން އެގައުމުގައި މަޑުކުރާނަމަ ޖެހެނީ ވަޒީފާއެއް އަދާކުރާށެވެ. ވަޒީފާއެއް އަދާކުރާ ފަރާތްތަކަށް އެމްޕްލޯއީމެންޓް ވިސާ ލިބެއެވެ.\nމި މައްސަލަ މިހާރު އެންޓި ކޮރަޕްޝަން ކޮމިޝަން (އޭސީސީ) އަށް ވެސް ވަނީ ހުށަހަޅައިފައެވެ.\nއޮގަސްޓް 16, 2021 12:11\nއެއީ ވައްކަމާއި ޓެކުމާއި މަކަރާއި ހީލަތާއި ޚިޔާނާތް ހިމެނިގެންވާ ބޮޑު މައްސަލައެއް އަދި ނާޖާއިޒު ފައިދާ އެއް ހޯދުމަށް ދޮގު އިންތިހާ އަށް އޮތް ކަމެއް. ސާބިތު ކާފިއު ހެކި އެކަމުގައި އެހުރީ ފެނަން އިއުތިރާފުވެސް. ބޮޑު ފިރުނަ އުފައްދާ ބައަކަށް ތިހެރަގެންވެ ނިމެނީ-\nއޮގަސްޓް 16, 2021 12:12\nއިސްލާމް ދީނުގާ ނުހައްޤު މަންފާ ހޯދުމާ ، އަމިއްލަ ނަފުސަށް އޮޅުވާލެވިގެން ގަސްތުގައި ނާޖާއިޒް ފައިދާ ނެގުމަކީ ކޮންކަހަލަ ކަމެއްކަން މި ޤައުމުގާ ޝޫހު ހެދިގެން އުޅޭ މީހަކު އަޅެ ޖަވާބު ދީބަލަ؟ މިހާރު ދެން ދީނީ ޢިލްމުވެރިން ގެ ތެރެއިން ކާކު ދައްކާވާހަކަ އެއް ގަބޫލު ކުރަންވީ؟ ދެރަ ކަންކަން.........\nއޮގަސްޓް 16, 2021 12:38\nޖަހާ ރީތި، ނަލަ އެހެނަސް ކެހިވެރި ދަލެއްގައި ނުޖެހިވޭތޯ ޝޭޚް ބައްލަވަންވާނެ ނޫންތޯ؟! އަމުދުން ކަޅިބިއްފަރާތު ޖަހާފަ ހުންނަ ދަލެއްގައި ޖެހިއްޖެއްޔާ، އަންނަ ބިޔަ ރާޅުތަކާއި ގަދަ އޮއެވަރުގެ ސަބަބުން ދަލުގައި އޮޅި، ގަލުގައި ތެޅި ގޭނި ހަޅާކުވުމުގެ ބިރު ވ ބޮޑުވެދާނެ ކަމަށް ބައެއްމީހުން ދެކޭ.\nއޮގަސްޓް 16, 2021 12:43\nދެލޯކޮޅު މީނަވެސް މިހިރީ ކޮރަޕްޝަންގެ ބޮޑު ޖަރީމާއެއް ހިންގާފައި ދޯ.. ޝައިޚް ، ސައި ޚު، ސޭހު، ސޭކު....\nއޮގަސްޓް 16, 2021 12:49\nއިލްޔާސް އެއްވެސް މަސަތްކަތެއްނުކޮއް ދިރިއުޅުއްވާގޮތެއް ބައްލަވައިދެއްވުން އެދެން\nއޮގަސްޓް 16, 2021 12:54\nއޮގަސްޓް 16, 2021 13:16\nއެމްޑީޕީގެ އަވާމެންދުރުން ވަރަށް ރަނގަޅަށް ދަލުގައި ތިޔަ އޮތީ ބަނދެވިފައި ޝައިޚް. ދޮގާ ހީލަތާ މަކަރާ ދީނާ އަޚްލާާޤިއްޔާތެއް ނެތް ޕާޓީއެއް ގެ އިސްވެރިންނާއިއެކު ޝައިޚްގެ އަގުވެސް ބިމާ މޮޑެވުނީ! އެމްޑީޕީއަކީ އެމްޑީޕީ! ހަލާކުވެެފައި ހުރި މީހެއް ހުރީ ހުންގާނުގައި! ދެން އޮޑި ދަތުރުކުރާނީ ކިތަންމެ މޮޅު ފަޅުވެރިިންތިއްބަސް ހުޅަނގަށް! 2023 ގެ ކުރިން ސަރ މެންވެސް ކަފުން ކުރާނެ! އެއީ އާޚިރުގެ ނަތީޖާ!\nއޮގަސްޓް 16, 2021 13:29\nއޮގަސްޓް 16, 2021 13:36\nސޭޚަށް ނޭންގެ އަމިއްލަ އަށް ސޯޓޫ ބޭލޭ އިރުވެސް. އަދިވެސް ތިމާވަރު މީހެއް ނެތިގެން އިންޓަވިއުދީ. މިފެންވަރު މީހުން ގައުމާއި ދީނުގެ ކަންކަމަށް ބަސްބުނަން މިއުޅެނީ.\nއޮގަސްޓް 16, 2021 13:54\nތިޔައީ ސިޔާސީ މީހެއް މިހާރު އެއްވެސް އަގެއް ހުރި މީހެއްނޫން\nއޮގަސްޓް 16, 2021 17:46\nއިލިޔާސޫ. ބަލަ ރިސްވަތާ ބެހޭގޮތުން މޮޅު ތަގުރީރެއް ލިޔެފަ ރައީސް އަށް ފޮނުވަބަލަ.\nއޮގަސްޓް 16, 2021 20:10\nއަދި އުޅޭނެ މިއާާޖެހުނު ޝޭޚެއް. ލާދީނީ ބައިގަނޑު ދިފާޢު ކުރާޝޭޚު ހުސެން ރަޝީދު. އޭނާއަށްވެސް ހުންނާނީ ޑިޕްލޮމެޓިކް އިމުނިޓީ ދީފަކަން ޔަގީން.


Update: Maafushi muzaaharaa aa gulhigen anhenmeehaa rashun baalaifi | Mihaaru\nމާފުށި: އެރަށުގައި މިއަދު މުޒާހަރާ ކުރީ ކުޑަކުއްޖަކަށް ޖިންސީ ގޯނާ ކުރި މައްސަލައެއްގައި އިހުމާލުވި ކަމަށް ތުހުމަތުވާ، އިތުބާރުހިފޭ މަގާމެއްގައި ހުރި މީހަކު ހައްޔަރު ނުކޮށްގެން\nޖިންސީ އަނިޔާ ލިބުނު ކުއްޖެއްގެ މަންމައާ ދެކޮޅަށް މުޒާހަރާކުރުމުން ރަށުން ބާލައިފި\n07 ޖުލައި 2020 - 21:59 14 comments\nކުޑަ އަންހެން ކުއްޖަކަށް ދޮންބައްޕަ ޖިންސީ ގޯނާކުރި މައްސަލައެއްގައި، މަންމަގެ އިހުމާލު ފެންމަތިކޮށް އޭނާ ހައްޔަރު ނުކޮށްގެން މާފުށީގައި މިރޭ މުޒާހަރާކޮށްފި އެވެ. އެ މުޒާހަރާއާ ގުޅިގެން ފުލުހުން ވަނީ އަންހެން މީހާ ރައްކާތެރިކަމާ އެކު އެ ރަށުން ބާލައިފަ އެވެ.\nފުލުހުން ބުނީ ކުޑަކުއްޖަކަށް ޖިންސީ ގޯނާ ކުރި މައްސަލައެއްގައި، އިތުބާރު ކުރެވޭ މަގާމެއްގައި ހުރި މީހަކު އިހުމާލު ވެފައިވާ ކަމަށް ތުހުމަތުކޮށް އޭނާއާ މެދު ފިޔަވަޅު އަޅަން ގޮވާލައި، މާފުށީގައި ބަޔަކު އިހުތިޖާޖްކުރި ކަމަށެވެ. އެކަމަކު އެ އިހުތިޖާޖުގައި ހަމަނުޖެހުމެއް ހިނގާފައި ނުވާ ކަމަށް ވެސް ބުންޏެެވެ.\nއެނގިފައިވާ ގޮތުގައި މާފުށީ ޕޮލިސް ސްޓޭޝަން ކައިރިއަށް ގިނަ ބަޔަކު އެއްވީ ކުޑަކުއްޖަކަށް ޖިންސީ ގޯނާ ކުރި ކަމުގެ ތުހުމަތުކުރެވޭ ދޮން ބައްޕަ އެ ޖަރީމާ ހިންގުމުގައި މަންމަ އެހީތެރިވި ކަަމަށް ރަށު މީހުން ކުރާ ތުހުމަތަކާ ގުޅިގެންނެވެ. ކުޑަ ކުއްޖާއަށް ޖިންސީ ގޯނާކުރި މައްސަލައިގައި ދޮންބައްޕަ މިދިޔަ މާޗް މަހުގެ ތެރޭގައި ހައްޔަރުކުރުމަށް ފަހު، އަންހެން ކުއްޖާ ހަވާލުކޮށްފައި ހުރީ މަންމަގެ އާއިލާގެ އެހެން މެމްބަރަކާ އެވެ.\nއެ ކުއްޖާއާ މަންމަ، ބައްދުލުކުރުން މަނާކޮށްފައިވާ ކަމަށް ވެސް މާފުށިން ވާހަކަ ދެއްކި މީހާ ބުންޏެވެ.\n"މިއަދު މީހުން އެއްވީ މަނާކޮށްފައި އޮއްވައި މަންމަ އުޅޭ ގެއަށް އެކުއްޖާ ގެންގޮސް ކޮންމެވެސް ކަމެއް ކުރުމުން ރޯ އަޑު ރަށު މީހުންނަށް އިވިގެން،" އޭނާ ބުންޏެވެ.\nއެ ކުއްޖާއަަކީ ކުޑަކަމަކާ ރޯ އުމުރަށް ވުރެން ބޮޑު ކުއްޖެއް ކަމަށް ވާތީ އެއީ އަނިޔާއެއް ލިބިގެންވީ ކަމެއް ކަމަށް ވެސް މުޒާހަރާ ކުރި މީހުން ތުހުމަތު ކުރެ އެވެ.\nއިތުރު ލިޔުންތައް ކ. މާފުށި ކުޑަކުދިންނަށް އަނިޔާކުރުން ކުޑަކުދިން\n22 hours ago 25


Bodufinolhugai thibeeekunfunee ge enme 14 muvazzafun kamah Rizun bunefi – Iru\nބޮޑުފިނޮޅުގައި ތިބީ އެ ކުންފުނީގެ އެންމެ 14 މުވައްޒަފުން ކަމަށް ރިޒުން ބުނެފި\nރިޒްގެ މައްޗަށް ކުރާ ހިއުމަން ޓްރެފިކިންގެ ބޮޑެތި ތުހުމަތާ އެކު ފުލުހުން ތަހުގީގެއް ހިންގަމުން ދަނިކޮށް، ބިދޭސީންތައް ބޮޑުފިނޮޅަށް ދޫކޮށްލައި ރިޒް ކުންފުނިން ފޭބި މައްސަލައިގައި ކުންފުނި ތަމްސީލްކުރާ ލޯ ކްރާފްޓްގެ ގާނޫނީ ވަކީލެއް ކަމަށްވާ އަލީ ސައީދު ނެންގެވީ ކުންފުނީގެ ނަން މުއައްސަސާތަކުންނާއި މީޑިއާ އިން އޮޅުވާލާފައިވާ މައްސަލަ އެވެ.\nއޭނާ މިހެން ވިދާޅުވިއިރު، މެނޭޖިން ޑިރެކްޓަރެއްގެ ގޮތުގައި، މެމްބަރު އަލީ ރިޒާ ސޮއިކުރައްވާފައިވާ ބައެއް ލިއުންތަކުގައި ކުންފުނީގެ ނަން އޮތީ ރިޒް ޕްރައިވެޓް ލިމިޓެޑެވެ. ބައެއް ލިއުންތަކުގައި ވެސް ކުންފުނީގެ ނަން ރިޒް މޯލްޑިވްސްގެ ގޮތުގައި ފެންނަން އެބައޮތެވެ.\nބޮޑުފިނޮޅުގައި މަސައްކަތްކުރަން ރިޒް ކުންފުނިން ބިދޭސީން ގެންގުޅުމުގައި ހިއުމަން ޓްރެފިކިން އަށް ތުހުމަތުކުރެވޭ ސީރިއަސް ކަންތައްތަކެއް ހިމެނޭ ކަމަށް ފުލުހުން ވަނީ ބުނެފަ އެވެ.\nބޮޑުފިނޮޅުގައި ތިބި ބިދޭސީންނަކީ ރިޒްގެ ޒިންމާގައި ތިބި ބައެއް ނޫން ކަމަށް ދޭހަވާ ގޮތަށް އެ ކުންފުނިން ވާހަކަ ދެއްކި ނަމަވެސް ފުރަތަމަ ބުނެފައިވަނީ މުސާރަ ނުދެވުނީ ސީލް އިން ފައިސާ ނުދޭތީ ކަމަށެވެ.


މީސްމީޑިއާގައި އުޅޭ ލައިލާ އާއި މަޖުނޫނުން | Jazeera\tމީސްމީޑިއާގައި އުޅޭ ލައިލާ އާއި މަޖުނޫނުން - Jazeera\nމީސްމީޑިއާގައި އުޅޭ ލައިލާ އާއި މަޖުނޫނުން\nހަމްދޫން ރަޝީދު April 29, 2019 108 views0\nދިވެހިން މީސްމީޑިއާގެ އެކި ހަރުފަތްތަކުގައި ފައިގަދަކޮށްފިއެވެ. ތަނަކަށް ކާން ދިޔަނަމަވެސް އެންމެ ފުރަތަމަ ކަމަަކީ އެކަން މީސްމީޑިއާއިން ދުނިޔެއަށް ހާމަކޮށްލުމެވެ. އެގޮތުން ލޯބިވެރިންގެ ލޯބީގެ ދަރުބާރަކަށްވެސް މީސްމީޑިއާ މިވަނީ ވެ ނިމިފައެވެ. ލޯބި ހުށަހެޅުމުން ގޮސް އިނދެ ވަރި ކުރާ ކޯޓަކަށްވެސް މީސް މީޑިއާއެވެ.\nމީގެ ދެ ދުވަހެއްކުރިން ފެނުނު ސްޓެޓަސްއެކެވެ. "މި ދުނިޔޭގައިވެސް ކަލާ ފިޔަވާ އެދޭކަމެއް ނެތޭ" ބުނެ ދަންނަ ކުއްޖަކު ލިޔެފައިވާ ލިޔުން ކޮޅެކެވެ. ފޭސްބުކްގެ ސަފްޙާތައް އުކަމުން ދަނިކޮށް މިކަން މިގޮތަށް ލިޔުމުގެ ޝައުޤު އުފެދުނީ ދެން ފެނުނު ސްޓެޓަސް އަކާ ގުޅިގެނެވެ. އަބަދު ލޯބިން އުޅޭ ދެމަފިރިންކަން އަންގައިދިނުމަށް އެކަހަލަ ލިޔުމެއް ލިޔެފައިވާ ފޮޓޯއެއް ހިއްސާކޮށްފައި އޮއްވައި ފެނުމުންނެވެ. ހިތަށް އެރިއެވެ. ނޫނޭވާ މިއީ މަޖާ ކަމެކެވެ. އެ ދެމީހުން ޒުވާބު ނުކުރާ އިރެއް ނުދެކެމެވެ. އަރައިރުންވާ ކަމެއްނޫނީ ގޭތެރެއަކު ނުހިނގައެވެ. އެކަމަކު މީސްމީޑިއާގައި ނިކަން ދެކެބަލާށެވެ. ދެމީހުން ކުރެ ކޮންމެ މީހެއްގެ ފޭސްބުކް ރައްޓެހިންގެ ގޮތުގައި ހާހުން މަތި އުޅޭއިރު އެ މީހުންގެ ކުރިމަތީގައި އެއީ ލައިލާ މަޖުނޫނެވެ.\nމިއީ މިއަދު ދިވެހި ފުރާވަރުގެ ކުދިންނާއި ޒުވާނުންގެ ޙާލަތެވެ. ނިކަން ލޯބިން އުޅޭ ދެމަފިރިންކަމަށް މީސްމީޑިއާގައި ދައްކާނެއެވެ. ހަމަޖެހޭ ދިރިއުޅުމެއް އުޅޭ ބައެއްކަމަށް ދައްކާނެއެވެ. ނަމަވެސް ހަގީގަތުގައި އެފަދަ މީހުން އެ ދައްކަނީ ދަޅައެކެވެ. އެހެން މީހުންގެ ލޮލުގައި އަަޅުވަނީ އަނދުނެކެވެ. އެއީ ދެއްކުންތެރިކަމުގެ މިސާލެކެވެ.\nމިއީ އެންމެންގެ ވާހަކައެއް ނޫނެވެ. ނަމަވެސް ގިނަ މީހުންގެ ޙާލަތެވެ. މިހެން މިކަން ވުމުގެ ސަބަބުތަކެއްވެސް އެބަ ހުއްޓެވެ. ބައެއް މީހުން މިގޮތަށް މިކަން ކުރަނީ ކުރީގެ ލޯބިވެރިޔާ ނުވަތަ ކުރީގެ ބައިވެރިޔާއަށް ދެއްކުމުގެ ގޮތުންނެވެ. އުޅެނީ އުފާވެރި ދިރިއުޅުމެއްކަމަށް އެމީހުންނަށް އަންގައިދިނުމުގެ ގޮތުންނެވެ.\nއަނެއް ސަބަބަކީ އެހެން މީހުންގެ ސަމާލުކަން ހޯދުމަށެވެ. ބައެއް ފަހަރު އެހެން ބައިވެރިއެއް ނުވަތަ ލޯބިވެރިއެއް ހޯދުމުގެ ސަބަބަކަށް މިކަން ވެއެވެ. މީސްމީޑިއާގައި ހިއްސާ ކުރާ ހުރިހާ އެއްޗަކީ ތެދުކަމަށް ހަދައި އެފަދަ މަޅީގައި މީހުންޖެހި ދިރިއުޅުން އެފުށް މިފުށަށް ޖެހިފައިވެސް އެބަ ހުއްޓެވެ.\nކޮންމެ ބީދައަކުން މިކަން ކުރި ނަމަވެސް އެ ހެދެނީ ގޯހެކެވެ. އަމިއްލަ ދިރިއުޅުމުގެ އުފާވެރިކަން ނުވަތަ ކަންކަން އެގޮތަށް ހިއްސާ ނުކުރާށެވެ. އެ ދިރިއުޅުމަކަށް 'ފަނިލާން' ކިތައް މީހުން ތިބޭނެ ހެއްޔެވެ؟ ހަސަދައިގެ ކިތައް ލޯ ވާނެ ހެއްޔެވެ؟ ވިސްނަވާށެވެ. މީސް މީޑިއާއަކީ ތިމާގެ އަމިއްލަ ދިރިއުޅުމަށް ނަހަދާށެވެ. މީސް މީޑިއާގެ އަޅަކަށްވެ ހަލާކުނުވާށެވެ.


Prince William ves covid-19 ah faruvaahoadhevvi | Mihaaru\nޕްރިންސް ވިލިއަމް މާސްކް އަޅުއްވައިގެން.\nސަން އިން ބުނެފައިވާ ގޮތުގައި ކޭޓް މިޑްލްޓަންއާ ކައިވެނި ބައްލަވައިގެން ތިން ދަރިން ވެސް ތިބި ވިލިއަމް، 38، އަށް ކޮވިޑް ޖެހިގެން ފަރުވާ ހޯއްދެވީ އެޕްރީލް މަހުގެ ތެރޭގަ އެވެ. އޭގެ ކުރިން އޭނާގެ ބައްޕާފުޅު ޕްރިންސް ޗާލްސް އަށް ވެސް މާޗް މަހުގެ ތެރޭގައި ކޮވިޑް ޖެހިގެން ފަރުވާ ހޯއްދަވަން ޖެހިވަޑައިގަތެވެ.\nވިލިއަމް ކޮވިޑް ޖެހި ފަރުވާ ހޯދެއްވި ވާހަކަ މީޑިއާތަކުން ރިޕޯޓްކުރި ނަމަވެސް އެކަމާ ބެހޭ ގޮތުން ކެންސިންޓަން ޕެލަސް އިން ވަނީ އެއްވެސް ވާހަކަ ދައްކަން އިންކާރުކޮށްފަ އެވެ.\nސަން އިން ބުނެފައިވާ ގޮތުގައި ބަލި ޖެހިގެން އަމިއްލަފުޅަށް އެކަހެރިވެވަޑައިގަތް ނަމަވެސް ބައްޔަށް ޕޮޒިޓިވްވި ވާހަކަ ވިލިއަމް ރަސްމީކޮށް އެއްވެސް މީހަކާ ހިއްސާއެއް ނުކުރައްވަ އެވެ. އަދި ބަލި ސިއްރުކުރެއްވި ސަބަބެއް ކަމަށް މީޑިއާތަކުން ބުނެފައި ވަނީ އެ ވާހަކަ ފެތުރި، މާ ބޮޑު ކަންތައްގަނޑަކަށް ހަދައިގެން އުޅެފާނެތި އެވެ. ވިލިއަމް އެކަހެރިވެވަޑައިގެންނެ ހުންނެވީ ނޯފޯލްކްގައި ހުންނަ އާއިލީ ގެ އެމްނާ ހޯލްގަ އެވެ.\nޕްރިންސް ވިލިއަމާއި އަނބިކަނބަލުން.\n"އެ ދަނޑިވަޅުގައި ގައުމުގައި ކޮވިޑްގެ ހާލަތާ ގުޅޭ ގޮތުން ކުރަން ހުރި ކަންކަން މާ ބޮޑުވެފައި، ގައުމުގެ ހާލަތު އޮތް ގޮތުން، ބަލި ޖެހުނު ވާހަކަ ޕްރިންސް ވިލިއަމް ސިއްރުކުރެއްވީ،" ސަން އިން ބުންޏެވެ.\nޕްރިންސް ވިލިއަމާއި ބައްޕާފުޅު ޗާލްސް ފިޔަވައި ޝާހީ އާއިލާގެ އިތުރު ބޭފުޅަކު ކޮވިޑް-19 އަށް ޕޮޒިޓިވްވެފައެއް ނުވެ އެވެ. ވިލިއަމަކީ ޗާލްސް އާއި އަވަހާރަވެފައިވާ ޕްރިންސެސް ޑަޔާނާގެ ދެ ދަރިކަލުންގެ ތެރެއިން ދޮށީ ބޭފުޅާ އެވެ. ހަގު ދަރިކަލުން ޕްރިންސް ހެރީ ދިރިއުޅުއްވަނީ އެމެރިކާގެ އަނބިކަނބަލުންނާ އެކު އެ ގައުމުގަ އެވެ.\nޕްރިންސް ވިލިއަމް ކޭޓް މިޑްލްޓަން އިނގިރޭސިވިލާތް ޕްރިންސް ހެރީ


Niumaa aai Shafeeg ge "Baiveriyaa" aky comedy eh | Mihaaru\nނިއުމާ: އޭނާ އާއި ޝަފީގް ގުޅިގެން މިހާރު އަންނަނީ "ބައިވެރިޔާ" ގެ ނަމުގައި ކޮމެޑީ ފިލްމެއް ހަދަމުން.\nފިލްމް "ބައިވެރިޔާ" ގެ މަންޒަރެއްގައި ފައިސަލާއި މަލް: ޝޫޓިންގެ 70 ޕަސަންޓް ވަނި ނިމިފައި.\n"ބައިވެރިޔާ" އަކީ ކޮމެޑީއެއް، މި އަހަރު ސްކްރީނަށް\n06 ޖޫން 2016 - 08:59 1 comment\nމަޝްހޫރު ބަތަލާ ނިއުމާ މުހައްމަދާއި ޕްރޮޑިއުސަރު އިސްމާއީލް ޝަފީގް ގުޅިގެން "ބައިވެރިޔާ" ގެ ނަމުގައި ކޮމެޑީ ފިލްމެއްގެ މަސައްކަތް ފަށައި، ފިލްމުގެ ބޮޑު ބައި ނިންމާލައިފި އެވެ.\nމީގެ ތިން އަހަރު ކުރިން ޝަފީގު ގެންގުޅެމުން އައި ހިޔާލަކަށް ޔޫސުފް ޝަފީއު (ޔޫއްޕެ) ސްކްޕްރީންޕްލޭ ލިޔެ، ޑައިރެކްޓް ކުރާ "ބައިވެރިޔާ" އަކީ ބޮޑު ކާސްޓެއް ވެސް ހިމެނޭ ފިލްމެކެވެ.\nފިލްމުގެ ތަރިންގެ ތެރޭގައި ޔޫއްޕެ، ޝީލާ ނަޖީބް، މުހައްމަދު ފައިސަލް، މަލީހާ ވަހީދު (މަލް)، އަހުމަދު ސައީދު، އަހުމަދު އަޒްމީލް (އަޒޭ)، ނާޝިދާ މުހައްމަދު (ނާއްކޮ)، އަހުމަދު ސުނީ އަދި އަހުމަދު ޝިބާއު ފަދަ ތަރިން ހިމެނެ އެވެ.\n"އިންސާފު" އާއި "24 ގަޑި އިރު" ވެސް ބެލުންތެރިންނަށް ގެނެސް ދިން ޕްރޮޑިއުސަރު ޝަފީގް ބުނީ "ބައިވެރިޔާ" އަކީ ހެއްވާ މަޖާ ހާދިސާތަކެއް ދައްކުދައިވޭ ކޮމެޑީ ފިލްމެއް ކަމަށެވެ. އެކަމަކު ފިލްމުގައި ކޮންމެވެސް ވަރަކަށް ލޯބީގެ ރަހަތައް ވެސް ހުންނާނެ ކަމަށް އޭނާ ބުންޏެވެ.\n"ބައިވެރިޔާ" ގެ ޑައިރެކްޓަރަކޯ ޔޫއްޕެ.\n"ބެލުންތެރިންނަށް ފިލްމް ކަމުދާނެ ކަމާ ދޭތެރޭ އެއްވެސް ޝައްކެއް ނެތް. މަޖާ އަދި ރީތި ފިލްމެއް އަހަރެމެންގެ ޓީމުން ގެނެސް ދޭނެ،" މާލެ އާއި ހުޅުމާލޭގައި ޝޫޓް ކުރާ ފިލްމާ ބެހޭ ގޮތުން ޝަފީގް ބުންޏެވެ.\n"ބައިވެރިޔާ" ގެ ޝޫޓިންގެ 70 ޕަސަންޓް ނިންމާލައި، އެޑިޓިންގެ ވެސް ބޮޑު ބައި މިހާރު ވަނީ ނިންމާލައިފަ އެވެ. ފިލްމުގެ މަސައްކަތް ފެށީ މިދިޔަ މަހުގެ ތެރޭގަ އެވެ.\nކޮމެޑީ ފިލްމް "ބައިވެރިޔާ" ގެ ފަސްޓްލުކް: ފިލްމުގެ ޝޫޓިންގެ 70 ޕަސަންޓް މިހާރު ވަނީ ނިމިފައި.\n"ފިލްމުގައި ދެން ބާކީ އޮތީ ގާތްގަނޑަކަށް 10 ވަރަކަށް ދުވަހުގެ މަސައްކަތް. ރޯދަ މަހުގެ ފުރަތަމަ ހަފުތާ ނިންމާލާފައި ޝޫޓިންގެ ބާކީ ހުރި މަންޒަރުތައް ވެސް ނަގައި ނިންމައި ލެވޭނެ،" މާސްކޭ ކެމެރާ ކުރާ ފިލްމާ ބެހޭ ގޮތުން ޕްރޮޑިއުސަރު ބުންޏެވެ.\n"ފިލްމުގެ މަސައްކަތް ކުރިއަށް މި ގެންދަނީ ޑަބިން ވެސް ވަކިން ކުރަން ނުޖެހޭ ގޮތަށް."\nއޭނާ ބުނީ ބޮޑު ކާސްޓަކާ އެކު ފިލްމުގެ މަސައްކަތް ކުރިއަށް ދަނީ ވަރަށް ބާރަށް، ވަރަށް ހިތްހަމަޖެހޭ ގޮތަށް ކަމަށެވެ.\n"ވަރަށް ހިތްހަމަޖެހޭ ގޮތަށް މިހާތަނަށް މަސައްކަތް ކުރިއަށް ގެންދެވިފައި އޮތީ. ކްރޫ ވަރަށް ސަޕޯޓިވް،" ޝަފީގް ބުންޏެވެ.\nޝަފީގް: "ބައިވެރިޔާ" އަކީ އޭނާ އާއި ނިއުމާ ގުޅިގެން ޕްރޮޑިއުސް ކުރާ ފިލްމެއް.\n"ބައިވެރިޔާ" މި އަހަރުގެ ސެޕްޓެމްބަރުގައި ރިލީޒް ކުރަން ވެސް ވަނީ ތާވަލްކޮށްފަ އެވެ. ޝަފީގް ބުނީ އޮލިމްޕަސް ލިބޭ ގޮތަކުން ފިލްމް އެއަށް ވުރެ އަވަސްވުން ވެސް އެކަށީގެންވާ ކަމަށެވެ.\n"އޮލިމްޕަސް ލިބޭ ގޮތަކުން ފިލްމް ސެޕްޓެމްބަރަށް ވުރެ އަވަހަށް ވެސް ރިލީޒް ވެދާނެ. ނޫނީ އެއަށް ވުރެ ފަސް ވެސް ވެދާނެ،" ޕްރޮމޯޝަނަލް ލަވައަކާ އެކު އަމިއްލަ ރާގުގެ ތިން ލަވަ ހިމެނޭ ފިލްމާ ބެހޭ ގޮތުން ޝަފީގް ބުންޏެވެ.\n"ފިލްމް މި އަހަރު ފެންނާނެ."\nއިތުރު ލިޔުންތައް ނިއުމާ މުހައްމަދު ޔޫސުފު ޝަފީއު (ޔޫއްޕެ)